
TREI 


În cinstea regretatului Albert Ellis, a cărui terapie 
rațională a salvat milioane de oameni de la 
pericolele perfectionismului 


Prefata 


Perfectionismul este blestemul multora care se 
simt presati, stresati si nefericiti pentru ca se 
considera valorosi ca oameni in functie de ce 
performante au la locul de munca, de cat de 
bine se inteleg cu ceilalti, de cum controleaza 
condițiile incerte si multe altele. Stresul 
perpetuu este prezent la orizont și la cei care 
așteaptă de la ceilalți să gândească și să se 
comporte într-un fel anume și ca viata să se 
desfășoare în mod fericit. 

Spre deosebire de standardele de excelenţă, 
standardele perfectionismului pentru atingerea 
stimei de sine sunt preludii ale sentimentului că 
ești un ratat chiar și când obţii succese 
deosebite. Mai rau, straduinta de a obține ceva 
imposibil te împiedică să ai relaţii de calitate și o 
carieră satisfăcătoare. Dacă diminuezi această 
formă toxică de perfectionism, vei putea atenua 
și aceste probleme conexe. 

Mai mult, când se intersectează cu diferite 
forme de depresie, anxietate și alte stări 
dezagreabile, perfectionismul amplifica 
nefericirea. Diminuarea formelor toxice de 
perfectionism poate reduce simultan aceste stări 
(Lowndes et al., 2018). 

La fel ca în alte cărți extraordinare ale lui, in 
Making Peace with Imperfection dr. Elliot D. 
Cohen expune cu pricepere o metoda in sase 
pași destinată  neutralizarii convingerilor 
distructive ale perfectionismului. El ne conduce 
pas cu pas, folosind ca exemple diferite forme de 
perfectionism, și ne arată modul în care putem 
exersa combaterea eficientă a acestuia. 
Pregătindu-ne astfel, putem ieși cu bine din 


situațiile care apar spontan și în care, altminteri, 
am putea cădea automat în capcana 
perfectionismului. 

Dr. Cohen prezinta sarcini comportamentale 
pe care le putem indeplini singuri. Implicandu- 
ne in aceste experimente,vom arunca zarurile în 
favoarea unei eliberări mai rapide și mai durabile 
de afecțiunile perfectionismului. Ceea ce ni se 
propune nu este o muncă de rutină. Există o 
știință în spatele abordării clasice de tip self-help 
a lecturii. Într-adevăr, participarea activă la acest 
proces de biblioterapie este unul dintre cele mai 
eficiente lucruri pe care le putem face pentru a 
ne ajuta, poate chiar cel mai productiv 
(Kazantzis et al., 2018). 

Experimentând activ metoda în șase pași a 
doctorului Cohen, până când vei termina 
această carte, vei avea motive raționale să crezi 
că nu vei fi perfect și că nici nu trebuie să fii. Dar 
asta nu înseamnă că vei lenevi, așa cum mulți își 
închipuie că se va întâmpla dacă nu se conduc 
singuri. În schimb, s-ar putea să descoperi un 
paradox. Când iti concentrezi atenția asupra a 
ceea ce poţi face, fără dezordinea mentală dată 
de gândirea distructivă a perfectionismului, este 
posibil să te descurci mai bine și cu mai puţin 
stres. Cu mai puţine idei perfectioniste toxice 
care să-ți domine perspectiva asupra vieții, 
probabil că vei avea relații mai bune și te vei 
bucura mai mult de viata. Desigur, nu pot exista 
garanții in acest sens, ci doar probabilitati 
semnificative. 

O parte principală a terapiei rational-emotive 
și comportamentale a psihologului dr. Albert 
Ellis este dedicată combaterii credințelor 
iraționale dăunătoare. Abordarea lui Ellis este 
amplu susținută de cercetări științifice (David et 


al., 2018). In aceasta carte, dr. Cohen adopta o 
abordare rational-emotiva si comportamentala 
pentru a combate perfectionismul. El vede 
pericolele convingerilor perfectioniste, le arata 
in mod activ cititorilor cum sa submineze acest 
tip de gandire si face o treaba extraordinara in 
aplicarea și extinderea metodelor filosofice de 
gândire clară ale lui Ellis cu scopul de a rezolva 
problema combaterii perfectionismului. 

Dr. Cohen recurge la diverse abordări 
filosofice pentru a dezamorsa convingerile 
perfectioniste toxice. Una dintre ele este o 
tehnică de răsturnare. | De exemplu, 
perfectionismul este o idee de valoare 
condiționată. Oamenii care gândesc astfel se află 
în capcana gândirii dihotomice în care fie au 
valoare, fie nu, iar perfecțiunea este soluţia 
pentru a avea valoare. lată și reversul: atât 
Cohen, cât și Ellis arată cum să gândești pluralist 
și să te accepti necondiționat pe tine însuţi, să-i 
accepti necondiționat pe ceilalți și să accepti 
necondiționat viata. 

Trebuie să fii în totalitate acceptat? Nu 
tocmai. Aici acceptarea presupune să admiti că 
lucrurile sunt așa cum sunt și nu așa cum crezi 
că ar trebui să fie. Asta înseamnă că, dacă nu ești 
acceptat 100% din timp, trebuie s-o iei așa cum 
e. Aforismul „Schimbă ceea ce poti, acceptă ceea 
ce nu poti si înțelege diferenţa“ surprinde esența 
semnificației acceptării și potenţialul tău de a 
aplica acest concept în mod sănătos și eficient. 

Cred cu tărie că, dacă Albert Ellis ar mai fi în 
viata, ar scrie cu plăcere prefata acestei cărți, i-ar 
aproba continutul și ar avea lucruri elogioase de 
spus despre efortul extraordinar al doctorului 
Cohen de a ajuta oamenii care se chinuie cu 
perfectionismul. 


Daca te numeri printre milioanele de 
persoane ale căror așteptări sunt prea mari si 
care experimentează tensiuni X opresive 
corespunzătoare, citește această carte. Încearcă 
un eșantion de exerciții. Cred că vei învăța 
multe pentru a te elibera de pericolele 
perfectionismului și vei utiliza cu folos ceea ce 
înveți pentru a-ți promova interesele 
conștientizate și pentru a-i ajuta pe apropiați să 
facă același lucru. 


Dr. Bill Knaus, 

fost director formare postdoctorală, 
Institutul Albert Ellis; autor al The 
Cognitive Behavioral Workbook for Anxiety 


Introducere 


Pericolele perfectionismului si cum 
te poate ajuta aceasta carte 


Lucrarea de fata este un manual plin de 
compasiune pentru cei care banuiesc deja ca 
există ceva fals și autodistructiv în legătură cu 
nevoia lor de perfecțiune. Dacă ești o astfel de 
persoană, există o mare probabilitate să te fi 
întâlnit cu lectura potrivită. Această carte te 
poate ajuta să vezi cum perfectionismul tău iti 
distruge propria viata și afectează viețile celor cu 
care locuiești, lucrezi sau socializezi, dar și ce 
poti face în acest sens. In paginile ei nu ofer 
nicio potiune magica capabila sa rezolve toate 
durerile de cap. Aceea n-ar fi decât o alta 
stratagema perfectionista. 


Diferenta dintre stradania pentru excelenta 
si perfectionism 


A tinde spre excelență în lucrurile care 
contează pentru tine Hu înseamnă 
perfectionism; dimpotrivă, acesta poate fi un 
mod sănătos și productiv de a trăi. Poate că 
aspiri să fii cel mai bun atlet, student, bucătar, 
partener sau avocat posibil. Esti foarte motivat si 
tintesti spre stele. Până acum totul e bine! Ceea 
ce separă astfel de aspirații sănătoase de 
perfectionism este faptul că nu pretinzi să ajungi 
la stele. Mai mult de-atât, persoanele fără 
pretenții care se străduiesc cu entuziasm să 
atingă excelența pot considera călătoria în sine 
drept cel mai satisfăcător și interesant aspect al 


destinatiei, nu daca ating efectiv un obiectiv 
idealist sau improbabil. Asadar sa fie clar: te 
incurajez sa ridici steagul luptei pentru 
excelență — atât timp cât nu  pretinzi 
perfectiunea. 


Perfectionismul este dureros de 
experimentat 


Fie ca pretinzi perfectiune de la tine, fie de la 
ceilalti sau de la lume in general, te pregatesti 
pentru o viata de stres dureros si neincetat. De 
ce? Pentru că trăiești in cercul vicios al unei 
anxietati continue, privitoare la faptul ca 
pretenţiile tale nerealiste fata de tine, fata de 
ceilalți sau față de lume nu se vor împlini. lar 
când realitatea nu se ridică la nivelul cerințelor 
tale, asa cum invariabil se va întâmpla, 
experimentezi inutil depresia, vina, furia sau alte 
emotii dureroase. 


Perfectionismul iti face ràu tie si celorlalti 


Acest ciclu continuu al stresului iti anihileazà 
de fapt propriile scopuri! De ce? Pentru cá fiecare 
dintre noi, la fel ca toti ceilalti si restul lumii de 
sub soare, suntem, prin natura noastră, 
imperfecti. După cum vom vedea în Capitolul 1, 
stresul pe care îl generezi prin faptul că pretinzi 
perfecțiunea te împiedică să-ţi atingi obiectivele, 
să-i ajuţi pe alții să se descurce mai bine sau să 
imbunatatesti starea lumii. Cand iti petreci viata 
insistând asupra a ceea ce este imposibil sau 
aproape imposibil de obținut, în mod ironic, 
este foarte probabil să realizezi mai puţine 
lucruri, să creezi o mulțime de probleme pentru 
tine si pentru ceilalți și să faci mai putin pentru 
a transforma lumea într-un loc mai bun. 


Terapia comportamentala rational-emotiva 
(REBT) te poate ajuta 


Deci ce poti schimba pentru a te simţi si a 
face mai bine? Abordarea adoptată în aceasta 
carte se bazeaza pe un tip popular de 
psihoterapie, cunoscut sub numele de terapie 
comportamentală  raţional-emotivă (REBT) si 
dezvoltat de marele Albert Ellis, bunicul terapiei 
cognitiv-comportamentale (CBT). Această 
abordare pune accentul pe eforturile intense care 
trebuie făcute pentru modificarea felului de a 
gândi ce te determina să actionezi autodistructiv 
și ajută la promovarea unei schimbări cognitive 
constructive prin renunțarea la 
comportamentele care iti întăresc gândirea 
autodistructivă. 


Nu evenimentele din viata ta te supără 


Un aspect-cheie al REBI este preluat de la 
filosoful roman Epictet, care a observat cu 
perspicacitate ca nu evenimentele din viata 
proprie îi supără pe oameni, ci interpretarea pe 
care ei o dau acelor evenimente. Diavolul se află 
adesea în limbajul pe care oamenii îl folosesc 
pentru a crea interpretări iraționale și 
autodistructive ale realității. „Este oribil, 
îngrozitor, de-a dreptul teribil că mi-am pierdut 
locul de muncă. Nu sunt decât un ratat 
nenorocit care nu va reuși niciodată nimic!“ O 
astfel de interpretare a realității este menită să te 
arunce într-o prăpastie emoțională, deoarece ai 
folosit un limbaj emotional puternic 
(„îngrozitor“, „oribil“, „teribil“, „ratat“ si 
,nimic") pentru a aprecia sau evalua irațional 
situația. Compară asta cu: „Mi-am pierdut locul 
de muncă. E o lovitură grea, dar nu-i sfârșitul 


lumii“. Limbajul pe care îl folosești pentru a 
interpreta aceeași frântură de realitate poate face 
o diferență incredibilă între  reziliența 
emoțională și depresia întunecată și profundă. 

Ca atare, conform REBT, oamenii își cauzează 
propriile probleme comportamentale și 
emoționale prin interpretări sau credințe 
iraționale despre evenimentele vieţii. Pe primul 
loc stă exigenta perfecțiunii. „Pentru că nu 
trebuie să pierd niciodată un loc de muncă, acum 
sunt un ratat. E groaznic și terifiant!“ Vezi cum 
acest „trebuie“ poate genera restul gândirii 
autodistructive? 


Logica eronată iti poate distruge fericirea 
personală și interpersonală 


Versiunea REBT aplicată în această carte este 
una filosofică, bazată pe logică, pe care am 
dezvoltat-o începând cu mijlocul anilor 1980, în 
colaborare cu Albert Ellis. Conform versiunii 
bazate pe logică, cunoscută sub numele de 
terapie bazată pe logică, oamenii își creează 
propriile dureri de cap comportamentale și 
emotionale prin practicarea unei logici greșite. lar 
a pretinde perfecțiune presupune o logică 
proastă — o eroare logică sau o greșeală de 
raționament. Ceea ce face din exigenta 
perfecțiunii o eroare este faptul că, asemenea 
altor erori, ea are un parcus deja identificat al 
frustrării legate de căutarea fericirii personale și 
interpersonale (Cohen, 1995). Și, la fel ca alte 
greșeli de raționament, aceasta implică o eroare 
inferentiald. Asta înseamnă să ajungi la o 
concluzie care pur și simplu nu rezultă din 
premise. De exemplu: „Vreau să-mi păstrez locul 
de muncă, prin urmare trebuie să-l păstrez“. Doar 


pentru ca vrei ceva nu inseamna ca acel ceva 
trebuie sa devina realitate! Odata ce ai devenit 
conștient de gândirea defectuoasă din spatele 
tipurilor de cerințe ale perfecțiunii care iti 
frustrează fericirea, înţelegi mai bine cum îi poti 
evita inferentele autodistructive. 


Zece tipuri de perfectionism 


Da, exista diferite tipuri de perfectionism, iar 
aceasta carte abordeaza zece dintre ele: 


1. Perfectionismul performanţei 
2. Perfectionismul aprobarii 

3. Perfectionismul moral 

4. Perfectionismul controlului 

5. Perfectionismul expectantei 

6. Perfectionismul centrat pe ego 
/. Perfectionismul de tratament 
8. Perfectionismul existential 

9. Perfectionismul ordinii 


10. Perfectionismul certitudinii 


În Capitolul 2, vei putea efectua Inventarul de 
autoverificare a cerințelor de perfecțiune, care te 
poate ajuta să-ți identifici tipul/tipurile de 
exigente. Ulterior, vei găsi metode simple pentru 
a depăși fiecare tip, împreună cu seturi 
sistematice de exerciții practice. 


Metoda celor sase pasi 


Fiecare etapa este urmata de un exemplu de 
functionare a acestei abordari (Cohen, 2017). 


Pasul 1: Identifica-ti gândirea iraţională 
generată de exigenta ta de a fi perfect. 


Exemplu: 


1. Nu trebuie să dau greș niciodată. 


2. Prin urmare, dacă nu am reușit să-mi păstrez 
locul de muncă, sunt un ratat. 


3. Nu am reușit să-mi păstrez locul de munca. 


4. Prin urmare sunt un ratat! 


Pasul 2: Respinge premisele iraționale din 
gândirea ta, adică demonstreaza-ti că acestea 
sunt contraproductive, false, inconsistente sau, 
altfel spus, irationale. 


Exemplu: ,A deduce ca sunt un ratat pentru 
că nu am reușit să-mi păstrez slujba este ca si 
cum aș deduce ca sunt un part pentru că am tras 
un part!” 


Pasul 3: Identifica obiective noi, rationale — 
ceea ce eu numesc „virtuți călăuzitoare“ — care 
te pot ajuta sa-ti depasesti premisele irationale si 
sa obtii o mai mare siguranta in aceasta lume 
imperfecta; „securitate metafizică“ (Cohen, 
2017). 


Exemplu: Acceptă-te necondiționat pe tine 
însuţi! 


Pasul 4: Dobândește înțelepciune filosofică de 
la marii gânditori (care au trait de-a lungul 


istoriei) despre cáile pe care poti ajunge la 
virtutile tale cáláuzitoare. 


Exemplu: Renumitul ganditor Immanuel Kant 
spune: „Nu te trata ca pe un obiect!“ 


Pasul 5: Construieste un plan rational de 
actiune in care sa aplici acest sfat intelept. 


Exemplu: „Voi înceta sa mă mai injosesc ca și 
cum aș fi un obiect defect și îmi voi manifesta 
ambiția rațională pentru a face schimbări 
constructive în viața mea“. 


Pasul 6: Pune-ti planul în practică. 


Exemplu: „Fac progrese excelente, amintindu- 
mi constant că sunt o persoană demnă, capabilă 
să-mi decid în mod rational viata. Așa că, de 
săptămâna viitoare, încep sa mă pregătesc intr- 
un domeniu nou și interesant în care mi-am 
dorit întotdeauna să lucrez!“ 


Trecerea de la intelect la aprecierea 
emoțională 


Procesul prin care  depășești exigenta 
perfectiunii Incepe prin a considera — la nivel 
teoretic — că aceasta este irationala si continua 
cu o apreciere emoțională progresivă. Pașii de la 
1 la 4 te pot ajuta să obţii o apreciere intelectuală 
a cât de iraţională și autodistructivă este cu 
adevărat cerința ta si cum iti poti reîncadra 
gândirea. 


Pasul 1 iti expune cum arată gândirea ta 
perfectionista. 


Pasul 2 iti arata exact ce este gresit in aceasta 
gandire. 


Pasul 3 inlocuieste exigenta perfectiunii, care te 
copleseste, cu obiective noi, rationale, pentru a 
trai multumit intr-o lume imperfecta. 


Pasul 4 iti ofera intelepciunea marilor ganditori 
pentru a lucra la aceste noi obiective. 


Pașii 5 si 6 te îndrumă către o apreciere 
emoțională a naturii iraționale, nerealiste si 
autodistructive a perfectionismului într-o lume 
imperfectă: 


Pasul 5 iti arată cum să aplici înțelepciunea 
acumulată în pasul 4 pentru a construi un plan 
de acțiune ca să gestionezi mai bine provocările 
vieţii într-o lume imperfecta. 


Pasul 6 reprezintă punerea în practică a 
planului. 


Cu cât te implici mai mult în practicarea noii 
intelepciuni filosofice, cu atât este mai probabil 
să te simți mai confortabil, mai liber și mai 
putin impovarat de cerințele autoimpuse. 
Aceasta trecere de la aprecierea intelectuala la 
cea emotionala va fi treptata si va evolua 
continuu. 

Poate cà-ti spui: „Da, înţeleg că este irațional 
să cer perfecțiune de la mine într-o lume care 
este în mod inerent imperfectă și să mă înjosesc 
când ceva nu-mi iese. Dar tot mă simt deprimat 
când greșesc sau nu-mi fac treaba perfect ori 
aproape perfect. Pot să-mi spun că încă sunt o 
persoană demnă, dar nu mă simt ca atare“. 

Nu dispera! În această stare de disonanta 
cognitivă, in care conflictul dintre rațiune și 
emoție a ajuns la nivelul conștiinței, există 
posibilitatea unei schimbări constructive. Căci 


schimbarea este posibila doar atunci cand 
recunosti mai întâi că trebuie sa te schimbi 
(Cohen, 2007). Restul constă în creșterea 
treptată a voinței tale pentru a-ți depăși vechile 
moduri de gândire și de acțiune, dureroase și 
autodistructive, inlocuindu-le cu unele mai 
constructive. Prin urmare obiectivul principal 
este de a alinia emoţiile la rațiune, ceea ce 
înseamnă să te simți confortabil cu lumea așa 
cum este, nu așa cum trebuie să fie. 


iti poţi dezvolta securitatea metafizică 


Folosirea unui limbaj puternic și emotional — 
în special a cuvântului „trebuie“ — pentru a 
pretinde perfectiune în ceea ce privește lumea 
ascunde o interpretare fundamental greșită a 
lumii. Incă din Antichitate, filosofii au reflectat 
la întrebarea „Ce este real?" — problema 
centrală a domeniului filosofiei cunoscut sub 
numele de metafizică. Invariabil, acești filosofi 
au respins ideea că lumea în care trăim este 
perfectă. De la gânditori antici precum Buddha, 
care susținea că a pretinde permanenţă într-o 
lume în continuă schimbare duce la suferință 
inutilă, până la gânditori contemporani precum 
Bertrand Russell, care ne-a îndemnat să nu 
cerem certitudini, marile minţi ne-au instruit 
constant că, dacă vrem să trăim fericiți, trebuie 
să acceptăm natura imperfectă a lumii noastre. 
Ca atare acești inţelepţi au indicat ca virtute 
umană fundamentală acceptarea și sentimentul 
de confort în raport cu realitatea, în ciuda 
imperfectiunilor sale. Eu numesc această virtute 
supremă securitate metafizică (Cohen, 2007), iar 
unul dintre obiectivele principale ale cărții de 
fata este să te ajute să ajungi la ea. 


Să ne inspiram din istoria gândirii pentru a 
ne simti mai in siguranta din punct de 
vedere metafizic 


Vei fi intr-o companie excelenta in calatoria 
catre o mai mare securitate metafizica! Istoria 
gandirii contine nestemate de intelepciune care 
te pot ajuta sa creezi un plan de actiune rational 
pentru depasirea emotiilor si comportamentului 
autodistructive, care decurg din pretenția 
perfecțiunii, și pentru obținerea unei mai mari 
securitati sau sigurante metafizice. De exemplu, 
filosofii stoici antici, precum Epictet, ne 
îndeamnă să facem distincţia între lucrurile care 
se află sub controlul nostru și cele din afara lui; 
gânditori moderni, precum  existentialistul 
francez contemporan Jean-Paul Sartre, ne 
instruiesc sa acceptăm probabilitatea, nu 
certitudinea, ca parte a condiției umane. Așadar, 
dacă pretindem să detinem întotdeauna sau 
aproape întotdeauna controlul ori cerem 
certitudine înainte de a fi dispuși să actionám, 
acești gânditori profunzi ne pot ajuta să găsim 
modalități inspirate filosofic de a ne reformula 
gândirea și acţiunea pentru a ne îmbunătăți 
autocontrolul, previziunea, curajul, prudenta și 
alte obiceiuri raționale, cu scopul gestionării 
provocărilor existenței umane. 

Securitatea metafizică este multidimensională, 
deoarece există foarte multe aspecte diferite ale 
realității. Nu poti controla totul în lume, nu poti 
fi sigur in privinta viitorului, nu poti avea 
intotdeauna totul Ingrijit si ordonat, nu esti ferit 
mereu de intamplari rele, nu poti fi tratat 
permanent corect de cátre ceilalti si asa mai 
departe. Prin urmare existá diferite tipuri de 
securitate metafizica. De exemplu, autenticitatea 


este un tip de securitate care te poate ajuta sa 
depășești exigenţele aprobării cu efect distructiv 
asupra ta; acceptarea necondiționată de sine este 
un tip de atitudine care te poate ajuta să 
depășești cerințele perfectioniste și autoabuzive 
de a înfăptui realizări. Din nou, eu numesc 
aceste tipuri de securitate metafizică virtuți 
călăuzitoare. Ca virtuţi, ele reprezintă excelența 
umană: obiceiuri dezvoltate și consolidate prin 
practică, menite a gestiona excelent, dar 
niciodată perfect, provocările vieţii într-o lume 
imperfecta. Aceste obiective rationale prin care 
ne putem depăși gândirea perfectionista sunt 
discutate în detaliu în Capitolul 3. 


Cum se citește această carte 


Cartea de fata este concisă si are menirea de a 
servi scopurilor tale, cititorule, cât mai direct 
posibil. Este construită astfel încât să poti începe 
să explorezi tipurile tale cele mai problematice 
de exigenta a perfecțiunii. Primele trei capitole 
oferă informaţii care se aplică oricărui gen de 
perfectionism; celelalte capitole (cu excepția 
celui final) abordează fiecare un tip specific și nu 
depind de faptul că ai citit vreunul dintre 
celelalte capitole. Inventarul de autoverificare a 
perfectionismului exigent din Capitolul 2 te 
poate ajuta să identifici capitolele specifice 
asupra cărora să te concentrezi. Cu toate acestea 
este posibil să găsești trimiteri dintr-un capitol la 
altul care să fie relevante pentru tine și, mai 
târziu, să dorești să citești un capitol pe care 
inițial nu l-ai crezut relevant pentru tine. 


Tine un jurnal! 


Iti sugerez să începi un jurnal în care să-ți 
consemnezi răspunsurile la exerciţiile din carte. 
Folosește hârtie și creion sau creează un fișier 
electronic pentru a-ți introduce și salva 
răspunsurile. Scrierea este utilă, deoarece 
exprimarea gândurilor în cuvinte clarifică de 
fapt ceea ce gândești și permite consultarea 
ulterioară a celor notate. 

Efectuarea exerciţiilor este esenţială pentru a- 
ti depăși tipul/tipurile de perfectionism. Fiecare 
set de exerciţii iti cere să te fortezi sa faci lucruri 
pe care s-ar putea să nu te simți înclinat să le 
faci. Aceasta este natura unui obicei. Opune 
rezistență. Dar există o recompensă 
incomensurabilă în a te elibera de un obicei 
opresiv. Si pentru a întări schimbările 
constructive pe care le faci, pasul final al fiecărui 
tip de schimbare iti cere să te recompensezi când 
realizezi ceva din planul tău de acțiune. 
Recompensa poate consta în orice lucru care-ţi 
place cu adevărat: mâncarea ta preferată, 
distracţia sau orice îți aduce bucurie, atât timp 
cât este legal! 


Capitolul 1 


Exigenta perfectiunii: Ce este si de 
ce e autodistructiva 


Te autodenumesti perfectionist? Porti acest 
titlu ca pe o medalie de onoare, chiar daca iti 
distruge viata? Poate ca insisti că există un 
aspect pozitiv in greutatile pe care le induri 
pentru a fi perfect. La urma urmei, lucrurile 
bune vin cu un pret. Poate ca pana acum ai avut 
tendinta sa te simti deranjat cand tu, altii (mai 
ales cei pe care îi iubești) sau lumea nu reușește 
să fie perfectă. Poate că vezi acest lucru ca fiind 
pur si simplu costul obținerii fericirii, a 
bunăstării celorlalți sau a prosperității lumii pe 
termen lung. E posibil să-ți spui asta. Dar unde 
iti sunt dovezile? Câţi ani din viata ţi-ai pierdut 
„așteptându-l pe Godot“, precum personajele 
din piesa lui Samuel Beckett — spunandu-ti ca 
va exista o răsplată pentru perfectionismul tau 
prin vreun plus de valoare personală, spirituală, 
morală, socială, umană sau chiar religioasă, care 
va veni cândva, undeva, cumva? Bineînțeles, ai 
intenţii bune. Vrei tot ce e mai bun, absolut cel 
mai bun — sau aproape. Ce este greșit în asta? 

Greșit este faptul că pretinderea perfecțiunii, 
nu doar dezirabilitatea sau preferarea ei, stă în 
calea lucrurilor bune pe care le cauti. Ea creează 
un stres inutil și autodistructiv — anxietate, 
furie, vinovăţie sau chiar depresie. 


Cum functioneaza aceasta exigenta 


Exigenta perfecțiunii are anumite 
caracteristici care conlucrează pentru a produce 
rezultatele stresante și autodistructive amintite. 
Deși ești sincer și angajat în înfăptuirea a ceea ce 
este corect si bun, logica exigentei iti poate 
sabota eforturile. Cum apare în viaţa ta cerința 
de perfecțiune în acest mod autodistructiv? 


Trebuie devine lege 


Iti impui obligații în legătură cu lucrul (sau 
lucrurile) în cauză — mai precis, crezi că trebuie 
făcut(e), instituind astfel o pseudolege a naturii. 
De exemplu, crezi că lucrurile rele nu trebuie să 
ti se întâmple niciodată tie sau celor dragi. 
Așadar, ca și în cazul legii gravitaţiei și al 
corolarului sáu — „lot ce urcă trebuie sa 
coboare“ —, inventezi o lege artificială care 
stipulează că niciun rau grav nu ti se întâmplă 
tie sau celor dragi. Intr-adevar, astfel de lucruri s- 
ar putea întâmpla altcuiva, dar niciodată tie sau 
celor pe care îi iubești! 


Nicio alternativă nu poate fi validă 


Prin urmare, îl blochezi pe a putea, spunându- 
ti că nu poate fi altfel și refuzi să te gândești la 
orice altă posibilitate. „Pur și simplu nu mă pot 
mulțumi cu nimic sub nota 10 la acel test!” 
Pentru tine, lumea nu oferă alte opțiuni 
acceptabile; orice altceva este de neconceput! 


Un joc de-a totul sau nimic 


Prin urmare pretenţia ta este absolută si nu 
admite excepţii. ,Trebuie să am întotdeauna 
aprobarea celorlalți sau cel puţin a oamenilor 


care sunt importanți pentru mine.“ „Nu trebuie 
să eșuez niciodată în nimic — cel putin în nimic 
din ceea ce mă străduiesc să reușesc.“ Aplicând 
cu încăpățânare o astfel de logică de tip „totul 
sau nimic“ unui univers variabil, iti excluzi 
posibilitatea de a face fata rational 
inevitabilitatii dezamăgirii. 


Stacheta este stabilită dincolo de posibil 


Exigenta ta este, de asemenea, idealistă, ceea 
ce înseamnă că nu e realistă — fie este imposibil 
de satisfăcut, fie este extrem de improbabilă. 
,lrebuie să dețin întotdeauna controlul“; „Nu 
trebuie să fac niciodată greșeli“; „Oamenii 
trebuie să fie întotdeauna de acord cu mine sau 
să-mi împărtășească opiniile.“ Aici iti înăsprești 
preferințele pentru control, impecabilitate, 
agreabilitate și compatibilitate, transformându-le 
într-o exigenta irealizabilă. 


Exigenta ta e nefondată 


Prin urmare ea este antiempirică — nu-ți 
bazezi pretențiile absolute și idealiste, blocate în 
trebuie și în nu pot, pe dovezi. „Am nevoie să fiu 
iubit de toată lumea.“ „Trebuie să știu 
întotdeauna răspunsurile la întrebările care mi 
se pun." „Ceilalți trebuie să se ridice 
întotdeauna la înălțimea așteptărilor mele.“ Dar 
unde sunt dovezile care să probeze faptul că tu 
chiar ai nevoie să fii iubit de toată lumea, că 
trebuie să le știi pe toate sau că ceilalți trebuie să 
se ridice la nivelul așteptărilor tale? Este adevărat 
că ai prefera aceste lucruri, dar asta nu înseamnă 
că trebuie să le ai. Din nefericire, această deducție 
tinde să treacă neobservată de foarte multi 


dintre cei care trăiesc într-o stare de stres 
neincetat. 


Atat de multi cer perfectiune 


De fapt, într-un studiu pe care l-am realizat, 
aproape jumătate dintr-un eșantion de 2 186 de 
studenţi cu vârste cuprinse între adolescența 
târzie și 64 de ani au pretins perfecțiune cel 
putin o parte din timp. Această dovadă reiese 
dintr-un program computerizat pe care l-am 
creat și care scanează eseurile personale ale 
oamenilor aflați în căutarea gândirii defectuoase. 
Programul pune anumite întrebări când găsește 
termeni-cheie legati de anumite erori de gândire. 
In cazul pretentiei perfecțiunii, programul caută 
cuvântul „trebuie“ (sau sinonime). Când găsește 
un frebuie, el întreabă dacă termenul este folosit 
pentru a exprima una dintre următoarele cerințe 
perfectioniste: 


1. Trebuie sa ma descurc întotdeauna sau 
aproape intotdeauna sa fac bine (cel putin 
unele lucruri). 


2. Trebuie să am întotdeauna sau aproape 
întotdeauna dreptate sau să fac ceea ce este 
coreci. 


3. Trebuie să primesc întotdeauna sau aproape 
întotdeauna dragoste sau aprobare de la alții 
(ori cel puţin de la anumite persoane). 


4. Întotdeauna sau aproape întotdeauna, trebuie 
să fiu tratat bine de alții (sau cel puţin de 
anumite persoane). 


5. Lucrurile din viata mea trebuie să meargă 
întotdeauna sau aproape întotdeauna așa cum 


vreau sau intentionez sa mearga. 


Din cele 2 176 de persoane, 1011 au raspuns 
„Da/Probabil“ pentru a confirma că au pretins 
perfecţiune în cel putin una dintre situaţiile 
enumerate. Asta înseamnă aproximativ 47%, 
adică o mulțime de oameni care pretind ca 
lumea să fie ceea ce nu poate fi: perfectă! Așadar 
cu siguranță nu ești singurul care are pretenții 
nerealiste fata de tine, fata de ceilalți sau fata de 
lume! 


Perspectivele persoanelor securizate 
metafizic 


Din fericire, există o alternativă sănătoasă la 
cerința perfecțiunii: dezvoltarea securităţii 
metafizice pe care am amintit-o. Persoanele 
securizate metafizic se simt confortabil cu 
următoarele imperfectiuni inerente și inevitabile 
ale realității: 


1. Nu ești perfect — nici măcar aproape perfect. 


2. Nici ceilalți oameni nu sunt perfecţi, nici 
măcar aproape perfecti. 


3. Dreptatea si  echitatea nu prevalează 
întotdeauna. 


4. Nu întotdeauna ceilalți oameni te vor plăcea 
sau te vor aproba. 


5. Alte persoane nu vor fi și nici nu sunt obligate 
să fie întotdeauna de acord cu tine, nici măcar 
în chestiuni importante. 


6. Nu vei fi întotdeauna tratat de ceilalți în mod 
corect. Într-adevăr, se întâmplă și mizerii. 


7. Lumea nu este cu necesitate curată și 
ordonată. 


8. Nu poti controla întotdeauna lucrurile rele 
care se întâmplă. Viitorul este în mod inerent 
incert. 


Prin urmare oamenii securizati din punct de 
vedere metafizic: 


1. Evita gândirea extrema — de exemplu: „Ori 
sunt perfect, ori sunt lipsit de valoare“; „Dacă 
nu știu ceva, atunci sunt prost“; „Sunt fie un 
om de succes, fie un ratat“. 


2. Nu sunt nici optimisti și nici pesimisti, ci se 
situează la mijloc, fiind rezonabil încrezători. 


3. Nu-și petrec viata  plângându-se de 
imperfectiunile lumii, ci le vad ca pe niște 
oportunități de creştere și schimbare 
constructive. 


Este nevoie de o oarecare doză de curaj pentru 
a înfrunta realitatea așa cum este și pentru a 
rămâne conștient de riscurile inerente acesteia 
în acțiunile tale. În acest fel, virtuţi călăuzitoare, 
precum curajul, autenticitatea, autocontrolul, 
spiritul de decizie, toleranța, respectul de sine, 
empatia si  prudenta, formează o rețea 
interconectată de dimensiuni ale securităţii 
metafizice care se susțin reciproc. 

Bineînțeles, există diferite tipuri de exigente 
ale perfecțiunii și, prin urmare, diferite moduri 
în care ne putem simţi în nesiguranţă cu privire 
la realitate. Vom aborda aceste tipuri diferite de 
exigenta a perfecțiunii în Capitolul 2, unde vom 
începe să explorăm modul sau modurile 


particulare in care, probabil, pretindem 
perfecțiunea. Această carte ne va ajuta să lucrăm 
la întărirea virtuților particulare care se referă cel 
mai direct la nesigurantele specifice ce ne 
determină să pretindem perfecțiunea. 


Recuperare, nu vindecare! 


Există o analogie strânsă între a fi dependent 
și a pretinde perfecțiune. În ambele cazuri, cel în 
cauză este dominat de o solicitare sau de o 
nevoie continuă. La fel ca în cazul remedierii 
temporare oferite de alcool sau de un narcotic, 
te poti simți satisfăcut când crezi că un lucru 
eficient iti este la îndemână. Dar apoi găsești un 
defect, un rateu, un eșec, o pată de neșters sau 
ceva ce nu a fost la înălțimea perfecțiunii pe care 
o pretindeai. Această cerere insațiabilă și mereu 
prezentă poate, la fel ca o dependenţă de 
substanţe, să afecteze modul în care trăiești și 
ceea ce faci. Astfel, în vreme ce activităţile vieții 
de zi cu zi ale dependentului se pot învârti în 
jurul băuturii sau al drogurilor, solicitantul 
perfecțiunii poate: 


1. Să respingă și să evite pe cei care nu sunt de 
acord cu el. 


2. Să refuze să-și asume riscuri. 


3. Să facă lucruri autodistructive doar pentru a 
obține aprobarea celorlalți. 


4. Să-și configureze viata în jurul exigentei 
perfectioniste. 


Exigentele perfectiunii pot duce la probleme 
personale si interpersonale, la fel ca dependenta 
de alcool sau de droguri. Ele pot distruge relatiile 


intime, pot duce la divort, pot submina succesul 
la locul de munca sau zadarnici intr-un fel sau 
altul chiar obiectivele pe care ti le-ai stabilit. 

La fel ca in cazul unei dependente, esti supus 
unor recaderi cand esti in ,abstinentà" de la 
pretinderea perfectiunii. Altfel spus, pe parcursul 
lucrului cu propriul perfectionism, ești 
întotdeauna susceptibil de intrarea în perioade 
de pretindere a perfecțiunii. Din acest motiv, 
modelul propus în cartea de fata este denumit în 
mod adecvat model de recuperare. Ca dependent 
de perfecțiune In curs de recuperare, vei fi 
întotdeauna în recuperare. Asta înseamnă că nu 
este o idee bună să te declari „vindecat“ 
pentru că, imediat ce o vei face, este posibil să 
începi din nou să pretinzi perfecțiunea și să 
găsești scuze pentru asta. 

Ca și în cazul unei dependențe, există si o 
tendință de a nega că este ceva greșit în a 
pretinde perfecțiunea; și, la fel ca un băutor 
social, te poti trezi afirmând că este acceptabil 
din punct de vedere social — chiar admirabil — 
să fii dependent de _ perfectionism. $i, 
bineinteles, s-ar putea sa crezi ca poti renunta 
oricand doresti. Gresit! Voi explica de ce in 
sectiunea urmatoare. 


Biologia unui obicei prost 


A pretinde perfectiunea poate fi un mod de 
viata. Asta iti poate afecta practic fiecare decizie 
pe care o iei și fiecare acțiune pe care o 
intreprinzi, ducand la o viata de stres perpetuu, 
in care ai cerinte nerealiste si autodistructive 
privitoare la aspectele traiului de zi cu zi, de la 
cele mai mici sarcini pana la cele care iti 
schimbă viata. Daca te regăsești în buna măsură 


in aceasta descriere, atunci ai un obicei prost! Te- 
ai obisnuit sa ceri constant perfectiunea intr-o 
lume imperfecta. Acum trebuie să te 
dezobișnuiești de ea! 

Cum se ajunge la obiceiuri proaste? Faci ceva 
în mod repetat. Prin urmare cum scapi de 
obiceiurile proaste? Încetezi să faci lucrurile care 
susțin obiceiul prost. 

Însă pretinderea perfecțiunii poate fi un 
obicei foarte profund înrădăcinat și 
omniprezent. Acesta nu are doar tentacule 
cognitive și comportamentale, ci și tentacule 
emoționale. Așa că te simți constrâns să pretinzi 
perfecțiunea. Ti se pare corect și s-ar putea să te 
simți inconfortabil — extrem de inconfortabil — 
fiindcă nu posezi perfecțiune, ca și cum ai avea o 
mâncărime intensă și nu te scarpini. Această 
analogie cu mâncărimea este realmente bună, 
deoarece există o bază neurologică pentru 
disconfortul de a nu poseda perfecțiune când 
ești dispus în mod obișnuit să o ceri. Creierul și 
sistemul tău nervos au fost condiționate să ceară 
perfecțiune ca o modalitate de a face fata 
stimulilor din lumea exterioară. 

De exemplu, dacă cineva se poartă 
neprietenos cu tine, devii imediat îngrijorat și 
pretinzi ca această persoană să te accepte. În 
limbajul neuroștiințelor, o parte a creierului tău 
numită amigdală intră în acțiune. Este vorba 
despre un centru emoțional al creierului, care 
răspunde la pericolul perceput. Dacă ceri 
aprobarea celorlalţi, această parte a creierului tău 
va intra în funcțiune când percepi (corect sau 
incorect) că cineva nu te-a aprobat. În acest caz, 
zona creierului cunoscută sub numele de 
neocortex — partea gândirii, partea practică a 
creierului care ia decizii — îi transmite amigdalei 


că există un pericol, iar amigdala, la rândul său, 
semnalează altor părți ale corpului, cum ar fi 
hipotalamusul, să-ţi pregătească corpul pentru 
atac. Așadar în corpul tău au loc modificări 
endocrine (de exemplu, creșterea hormonilor de 
stres în sânge) și modificări ale sistemului nervos 
periferic (corpul ti se pregătește să se protejeze 
de pericol). Dacă neocortexul tău a fost 
condiționat să ceară aprobarea celorlalți, acest 
lucru declanșează un lant de modificări 
corporale care creează un răspuns emoțional 
stresant, inclusiv senzaţii incontortabile. În acest 
caz, revenirea la normalitate sau homeostazia 
este legată de îndepărtarea factorului stresant, și 
anume de eliminarea lipsei de aprobare. 


Cum poti depăși acest obicei autodistructiv? 


Tipul de practică necesară pentru a face 
schimbări de durată implică schimbarea 
modului perfectionist în care gândești si 
răspunzi la situaţiile de viata. Deoarece există 
rădăcini fiziologice atât de adânci în obiceiul de 
a cere perfecțiune, eliminarea acestei probleme 
va necesita o muncă serioasă. Va trebui să-ți 
schimbi felul obișnuit de a reacționa la 
nesatisfacerea exigentei tale perfectioniste. În 
vederea atingerii acestui scop ai nevoie: 


1. Să lucrezi cu sárguintá pentru a-ți schimba 
modul de gândire și răspunsurile obișnuite cu 
care reactionai la nesatisfacerea pretentiei de 
perfectiune. 


2. Sa inveti noi modalitati de a face fata mediului 
înconjurător, în loc să-i pretinzi perfecțiune. 


3. Să practici aceste noi mecanisme de adaptare, 
astfel încât noile modificări ale creierului (noi 
căi neurologice) să înlocuiască vechiul set de 
reacții autodistructive. 


După finalizarea primelor două capitole, vei 
avea ocazia să lucrezi la realizarea acestor 
schimbări constructive prin aplicarea metodei 
REBT în șase pași, bazată pe logică (așa cum este 
descrisă în Introducere), la modurile specifice în 
care pretinzi perfecțiunea. 


Va fi nevoie de voinţă! 


Pentru a face astfel de schimbari va fi nevoie 
de voinţă! Vointa este ca un mușchi; devine mai 
puternică cu cât o exersezi mai mult. Deci va fi 
nevoie de mult exercițiu, dar va merita, datorită 
volumului de stres pe care îl vei evita și 
sentimentului de libertate de care te vei 
bucura — eliberarea de stresul chinuitor al 
exigentei perfecțiunii și al imposibilității de a o 
atinge vreodată. 


Mergi la rădăcina stresului tau emotional 


Conform terapiei bazate pe logică, a pretinde 
perfecțiunea este  amăgirea sau greşeala 
principală — eroarea din care sunt inferate toate 
sau majoritatea celorlalte erori ce dau dureri de 
cap comportamentale si emotionale. Dacă 
pretinzi perfecțiunea, poti paria pe ultimul tau 
dolar că din ea se deduc și alte erori care 
contribuie, de asemenea, la frustrarea fericirii 
tale personale și interpersonale. De exemplu, să 
presupunem că pretinzi să nu faci niciodată 
greșeli și tocmai ai făcut una la serviciu. Ai ținut 
o prezentare in fata șefilor companiei și te-ai 


impiedicat în cuvinte. „Ce idiot, prost“, iti spui 
în Sinea ta. „Cum am putut să merg acolo și să 
fiu pe de-a-ntregul nerod?" Aici, prin folosirea 
termenilor cu încărcătură negativă „idiot, prost“ 
și „pe de-a-ntregul nerod“, te degradezi la 
nivelul lipsei totale de valoare. Astfel, te simţi 
deznădăjduit si demoralizat  si-ti privesti 
perspectivele de fericire în cei mai sumbri 
termeni. 

Ei bine, daca-ti pui pe cap pălăria gândirii 
critice, poti vedea că încrederea în sine nu a fost 
aruncată la coșul de gunoi odată cu greșeala 
făcută. Aceasta este o eroare alimentată de 
exigenta de a nu face nicio greșeală. Este un tip 
de pretenție de perfecțiune (abordat în Capitolul 
4) care, după cum vei vedea, poate duce, 
asemenea unui virus, la infecții mai grave. 
Inainte să-ți dai seama, ești gata sa te arunci la 
groapa de gunoi! Această carte te va ajuta să 
identifici astfel de sindroame ale erorilor (Cohen, 
2003) care te pot duce la pierzanie, dar numai 
dacă tu (asa este, fu) le permiti! 


Respinge-l pe trebuie 


Respingerea lui trebuie din cadrul exigenţelor 
tale — demonstrandu-ti tie însuți că este 
irațional și autodistructiv — este cheia fericirii 
tale, pentru că, atât timp cât continui să-ți spui 
că lumea trebuie să existe într-o anumită stare 
de idealitate, te exilezi într-o viata aflată in 
dezacord cu natura imperfecta a universului si 
cu inventarul sau cosmic, inclusiv cu natura 
umană. Asa că iti spui tie însuţi că trebuie sa 
reușești întotdeauna. Dar, mai devreme sau mai 
târziu, inevitabil, nu vei reuși să-ți atingi țelul 
absolut. Din nefericire, eșecul este ceva ce nu poți 


accepta. In consecinta, mergi pe o franghie, fara 
plasa dedesubt, purtand angoasa a ceea ce 
pentru tine este de neconceput: că vei eșua în 
cele din urmă. Nu este vorba că te confrunti cu 
curaj cu  inevitabilitatea eșecului, precum 
funambulul care înfruntă pericolul de a merge 
pe frânghie fără plasă tocmai pentru că sfidează 
moartea. Mai degrabă e voba de faptul că nici 
măcar nu accepti posibilitatea temută a eșecului. 
Așa că astăzi poate ai reușit, dar există 
întotdeauna ziua de mâine, când eșecul este încă 
posibil, sau ziua următoare ori cea de după ea și 
așa mai departe. Singura ta evadare din acest 
caleidoscop al stresului constă în a fi sincer și a 
renunța la trebuie; în a-ți da permisiunea sa fii 
om — ceea ce înseamnă a accepta că ești 
imperfect. Ah, libertate! Te simţi atât de bine 
când renunti la acel blestemat frebuie! 
Gândește-te la asta. Dacă trebuie să fii perfect, 
atunci vei fi perfect, pentru că frebuie implică 
necesitate, ceea ce înseamnă că nu poate fi altfel. 
Însă nu ești perfect. Nimeni nu este. Ai fost 
vreodată gelos, te-ai înfuriat inutil, ai crezut ceva 
în mod fals, ai judecat greșit ceva sau pe cineva, 
ai tras o concluzie ilogică, ai uitat ceva sau ai 
tratat pe cineva în mod nedrept? Dacă ești sincer 
(și uman), vei răspunde cu un da răsunător! Și 
bănuiesc că poţi adăuga multe alte lucruri pe 
listă pentru a demonstra că nu ești nici pe 
departe perfect. Nu e nimic personal. Pur și 
simplu, așa sunt fiinţele umane (inclusiv 
subsemnatul): imperfecte. Prin urmare exigenta 
ta că trebuie să fii perfect sau aproape perfect este 
respinsă. Ea este contrazisă de însăși natura 
umană. Cu alte cuvinte, există o contradicție în a 
cere ca o fiinţă imperfecta să fie perfectă sau ca o 


ființă mai putin decât aproape perfectă să fie 
aproape perfectă. 

Și iată care este miezul problemei: inferenta ta 
de la ceea ce vrei sau preferi la ceea ce trebuie sa 
fie este autoperturbatoare și iraţională. Fara 
îndoială că vrei ca lumea să se alinieze cu 
preferințele tale. Poate că ai dori ca tu sau cei 
dragi tie să nu vă imbolnaviti niciodată; să fii 
cea mai inteleapta persoană de pe pământ, să nu 
pierzi niciodată pe cineva drag și să fii iubit de 
toti. Nu este nimic greșit în a dori sau a prefera 
oricare dintre aceste lucruri. Dar problema 
începe când ajungi la concluzia că așa trebuie să 
fie. Oamenii securizati din punct de vedere 
metafizic evită astfel de inferente, deoarece se 
simt acasă într-o lume în care nu obţin neapărat 
ceea ce își doresc sau preferă. De fapt, astfel de 
oameni preferă să nu obțină tot ceea ce preferă. 
După cum a observat cu perspicacitate filosoful 
și psihologul William James, o lume în care am 
obține în mod necesar ceea ce preferăm ar fi o 
lume plictisitoare. Ne-ar lăsa puţine lucruri la 
care să aspirăm, deoarece visurile și dorinţele 
noastre ar fi îndeplinite automat. Ar fi o lume 
fara riscuri, deoarece am reusi in mod automat. 
O astfel de lume „perfectă“ ar fi un univers 
aseptic, în care libertatea ar putea însemna doar 
„libertatea de a avea realizări mai puțin bune, și 
cine ar putea fi atât de nebun încât să-și 
dorească asta?“ Dimpotrivă, avertizează James: 
„Singura posibilitate pe care cineva o poate 
pretinde în mod rațional este posibilitatea ca 
lucrurile să fie mai bune“ (James, 1955, p. 85). 
Urmând exemplul lui James, următorul capitol 
din călătoria către recuperare va trata despre 
cum poti face pași care să-ți schimbe viata spre 
acest obiectiv mai interesant, mai satisfăcător și 


mai realist de a face si de a te simti mai bine 
intr-o lume mai putin perfecta. 


Capitolul 2 


Ce tip de perfectionist esti? 


Sa incepem, da? Dupa cum am mentionat in 
Capitolul 1, exista diferite tipuri de exigente ale 
perfecțiunii. Astfel, in timp ce poti pretinde 
perfecțiunea în anumite situații, s-ar putea să nu 
O faci în altele. Asta înseamnă că unele capitole, 
care abordează tipuri specifice de exigenta a 
perfecțiunii, pot fi mai mult sau mai putin 
relevante pentru tine, in functie de modul (sau 
modurile) in care pretinzi perfectiunea. Ar trebui 
să fii deschis la posibilitatea existenței mai 
multor tipuri de perfectionism relevante pentru 
cazul tău. 

Setul de zece afirmaţii de autoverificare din 
Inventarul de  autoverificare a  exigentei 
perfecțiunii din Exercitiul 2.1 ne poate ajuta sa 
identificăm felul in care este posibil să 
pretindem perfecțiunea. Fiecare dintre ele 
descrie experiențele emotionale asociate cu un 
tip specific de perfectionism, dupa cum 
confirma un numar tot mai mare de cercetari 
privind perfectionismul (Cohen, 2012; Flett, 
Greene si Hewitt, 2004; Hewitt si Flett, 1993). In 
realizarea inventarului, avem posibilitatea de a 
reflecta asupra felului in care ne putem simti in 
anumite situatii pentru a vedea dacà si in ce 
măsură ni se aplică oricare dintre aceste 
afirmaţii. 


Exercitiul 2.1. Inventarul de autoverificare a 
exigentei perfecțiunii 


Pentru fiecare afirmatie de autoverificare, indica 
frecvența cu care se aplică în cazul tau. 
Raspunsurile pe care le dai te pot ajuta sa 
determini asupra carui tip sau tipuri de exigenta 
a perfecțiunii ar putea fi necesar să lucrezi in 
capitolele următoare. Noteazá-ti răspunsurile în 
jurnalul personal. 


1. Sunt dur cu mine însumi atunci când eșuez, 
când fac o greșeală sau nu reușesc să-mi ating 
obiectivul. În astfel de cazuri, experimentez 
îndoieli de sine, mă privesc negativ sau mă 
gândesc continuu la neajunsurile pe care mi le 
percep. 


[| Aproape întotdeauna 

[| Adesea 

O Uneori 

[Ll  Arareori, spre deloc 

2. Mă simt nesigur pe mine dacă nu primesc 
aprobarea celorlalţi (sau a anumitor persoane) 
și mă străduiesc din răsputeri să obțin aceasta 
aprobare. 

[| Aproape întotdeauna 

[| Adesea 

O Uneori 

O Arareori, spre deloc 


3. Simt o puternică vinovatie când cred ca am 
facut ceva gresit din punct de vedere moral 


sau etic. In astfel de cazuri, imi pun la indoiala 
valoarea de sine si ma tot gandesc la asta. 


[| Aproape întotdeauna 
[| Adesea 

O Uneori 

[| Arareori, spre deloc 


4. Am o anxietate puternică în legătură cu faptul 
că nu pot controla sau împiedica să se 
întâmple lucruri rele altora sau mie însumi. Mă 
tot gândesc la astfel de posibilităţi și la ce aș 
putea face pentru a le preveni. 


Aproape întotdeauna 


O 

Ll Adesea 
[] Uneori 
O 


Arareori, spre deloc 
5. Mă supar cand cred că alții (sau anumite 
persoane) au greșit sau nu s-au ridicat la 
înălțimea așteptărilor mele. Atunci adopt o 


atitudine negativă faţă de ei. 


Aproape întotdeauna 


E 

[| Adesea 
O Uneori 
[] 


Arareori, spre deloc 


6. Sunt deranjat cand ceilalti nu sunt de acord cu 
mine, nu imi impartasesc punctul de vedere 
sau nu vor sa faca lucrurile in felul meu. 


[| Aproape întotdeauna 

[] Adesea 

O Uneori 

[Ll Arareori, spre deloc 

7. Mă supăr foarte tare când cred că ceilalți m-au 


tratat rău. În astfel de cazuri, îmi este greu să 
las lucrurile să treacă și să le gestionez într-un 
mod care să nu mă afecteze negativ din punct 
de vedere comportamental și emoțional. 


Aproape întotdeauna 
Adesea 


Uneori 


Oo ü ü g 


Arareori, spre deloc 


8. Mă supar când mă gândesc la lucrurile rele 
din viata mea, din viata altora sau din lume. 
Ma tot gandesc la ele si imi este greu sa mi le 
scot din cap si sa ma relaxez. 


Aproape întotdeauna 
Adesea 


Uneori 


Oo ü D OU 


Arareori, spre deloc 


9. Mă supar cand lucrurile sunt dezordonate, 
împrăștiate sau nu sunt în starea în care cred 
eu că trebuie să fie. 


[| Aproape întotdeauna 
[] Adesea 

O Uneori 

[Ll Arareori, spre deloc 


10. Mă simt anxios când există o posibilitate, chiar 
și foarte mică, să se întâmple sau să se fi 
întâmplat ceva rău, iar acest lucru mă face să 
mă relaxez cu greu. Deși asigurările celorlalți 
mă pot ajuta într-o oarecare măsură, simpla 
posibilitate se simte totuși ca un nor negru 
care atârnă deasupra mea. 


Aproape întotdeauna 
Adesea 


Uneori 


Oo ü ü Ll 


Arareori, spre deloc 


Daca ai deschis aceasta carte pentru a cauta 
ajutor, este probabil cà ai bifat „Aproape 
întotdeauna“ sau „Adesea“ la una sau mai multe 
dintre afirmaţiile de mai sus și, prin urmare, este 
posibil să ai o tendință puternică de a pretinde 
perfecțiune în astfel de situații. Dacă ai indicat 
„Uneori“, este posibil să ai totuși tendința de a 
pretinde perfecțiunea în anumite cazuri. De 
exemplu, unele persoane pretind să nu dea 
niciodată greș cu anumite lucruri (cum ar fi o 
anumită activitate profesională), dar nu se 


supără daca dau greș cu altele. Mai mult, este 
posibil sa nu fii inca suficient de constient de 
amploarea tendinței tale de a pretinde 
perfecțiunea în Situația respectivă. 

Așadar iti recomand să iei în serios orice 
frecvenţă mai mare decât „Arareori, spre deloc“. 
De asemenea, după cum vei vedea, pot exista, și 
deseori există, conexiuni între diferitele tipuri de 
perfectionism tratate în această carte, prin faptul 
că o tendință de a pretinde perfecțiune în 
anumite situaţii te poate conduce la pretinderea 
perfecțiunii în altele, conexe. 


Cele trei categorii de perfectionism 


Cele zece tipuri de exigenta a perfecțiunii pot 
fi, de asemenea, clasificate în trei categorii 
generale, în funcție de obiectul exigentei: 


1. Perfectionismul referitor la sine: pretinderea 
perfecțiunii de la tine însuți 


2. Perfectionismul referitor la ceilalți: pretinderea 
perfecțiunii de la ceilalți 


3. Perfectionismul referitor la lume: pretinderea 
perfecțiunii de la lume 


Tabelul 2.1 enumeră fiecare tip de 
perfectionism împreună cu categoria respectivă. 
Numărul pentru fiecare tip de perfectionism 
corespunde numărului pentru afirmația asociată 
din Inventarul de autoverificare. 


Tabelul 2.1. Categorii ale Inventarului de autoverificare a 
tipurilor de perfectionism 


Tipul de Categoria de 
perfectionism perfectionism 


1. Al performantei 
2. Al aprobarii 
4. Al controlului 
5. Al asteptarilor 
6. Centrat pe ego 
7. Al tratamentului 
8. Existential 
9. Al ordinii 
10. Al certitudini 


Acum ai un nume și o categorie pentru fiecare 
dintre cazurile în care e posibil să pretinzi 
perfecțiune. De exemplu, dacă ai bifat „Aproape 
întotdeauna“ sau „Adesea“ pentru afirmaţia 1 
din Inventarul de autoverificare, atunci se pare 
că ai o tendință puternică spre perfectionismul 
performanței. Dacă ai bifat „Uneori“ pentru 
afirmația numărul 10, se pare că ai o anumită 
tendință spre perfectionismul certitudinii. 


Exemple de tipuri de perfectionism 


Înainte de a intra în detalii în capitolele 
următoare, iată câteva descrieri concise ale celor 
zece tipuri de perfectionism. Această vedere de 
ansamblu este utilă mai ales pentru acele tipuri 
care apar în răspunsurile tale la Inventarul de 
autoverificare. Din nou, dacă ai selectat o 
frecvenţă de cel puţin „Uneori“ pentru orice tip 


de perfectionism din Inventarul de 
autoverificare, atunci ai cel puțin o anumită 
tendinta spre acesta. 


Perfectionismul referitor la sine 


1. Perfectionismul performantei. Acest tip implică 
exigenta unei performante perfecte sau 
aproape perfecte, cel putin în lucrurile care 
sunt importante pentru tine. Te valorizezi în 
funcţie de acest standard perfectionist, 
masurandu-ti valoarea ca persoană in functie 
de realizarile tale sau de lipsa lor. 


2. Perfectionismul aprobării. Acest tip implică 
pretenția de a obține afecțiunea sau 
aprobarea cel puţin de la anumite persoane. 
sine în funcție de obţinerea sau de 
neobtinerea unei astfel de aprobări. 


3. Perfectionismul moral. Acest tip iti cere să nu 
faci niciun lucru care iti încalcă principiile 
morale. Perfectionistii morali se condamnă pe 
ei înșiși când consideră că au încălcat astfel de 
principii. 


4. Perfectionismul controlului. Acest tip se 
traduce prin pretenția de a controla 
intotdeauna sau  aproape  intotdeauna 
lucrurile, in special actiunile si circumstantele 
altora, pentru a impiedica sa li se intample 
ceva rau. Asta te lasă într-o stare perpetuă de 
anxietate privitoare la modul de evitare a 
următoarei probleme potențiale pe care o 
percepi la orizont. 


Perfectionismul referitor la altii 


1. Perfectionismul aşteptărilor. Acest tip 
presupune exigenta ca alții sau anumite 
persoane să se comporte perfect sau aproape 
perfect, sa nu facă nicio greseala si sa aiba 
succes (sau să nu esueze) în cel putin unele 
lucruri considerate importante de către 
perfectionist. Perfectionistii expectativi judecă 
valoarea celorlalți în funcţie de faptul ca 
aceștia se ridică sau nu la nivelul așteptărilor 
perfectioniste pe care le au de la ei. 


2. Perfectionismul centrat pe ego. Acest tip 
presupune pretenția ca alţii, sau anumite 
persoane, să-ţi împărtășească preferințele, 
credințele, valorile, deciziile și/sau interesele. 
Perfectionistii centrati pe ego își percep 
propriul punct de vedere subiectiv ca fiind 
realitatea la care trebuie sa se conformeze 
punctele de vedere subiective ale altor 
persoane pentru a fi credibile. 


3. Perfectionismul tratamentului. Acest tip 
presupune pretenția ca alții sa nu te trateze 
niciodată sau aproape niciodată în moduri pe 
care le percepi ca  necorespunzátoare, 
nedrepte sau rele. Te poți considera grav 
afectat de un astfel de tratament, chiar dacă 
inechitatea percepută este în fapt una relativ 
mica — de exemplu, o jignire sau o remarca 
nepotrivită. S-ar putea să-ți fie greu sa faci fata 
rational situatiei si så treci mai departe. 


Perfectionismul referitor la lume 


1. Perfectionismul existential. Acest tip implica 
pretentia ca lucrurile rele sa nu se intample in 


lume si ca lumea care este sa fie asa cum ar 
trebui sa fie. Asta ar putea lua forma exigentei 
ca lumea sa nu includa moarte, boli, foamete 
sau razboi, dar poate implica, de asemenea, 
pretenția ca lucruri relativ minore sau 
nefericite sa nu se întâmple, cum ar fi 
accidentele de mașină sau faptul că nu obtii 
un loc de munca pe care ţi-l dorești. 
Perfectionismul existential se poate concentra, 
de asemenea, asupra altor persoane 
semnificative pentru tine, cum ar fi 
problemele pe care le pot avea copiii tăi. 
Când lumea nu corespunde imaginii ideale pe 
care o ai despre ea, asa cum se va întâmpla în 
mod inevitabil, o percepi negativ, sub aspectul 
neajunsurilor ei. 


. Perfectionismul ordinii. Acest tip presupune sa 
pretinzi ca lumea să fie curată și ordonată, ca 
lucrurile să fie dispuse într-o anumită ordine, 
nu în dezordine, să se afle în stare perfectă și 
că lumea nu este gestionabilă sau accepiabilă 
dacă acest aspect nu este realizat. De 
exemplu, o casă dezordonată, o garderobă 
dezorganizată, o pată de ulei pe alee sau o 
crăpătură în tavan nu sunt acceptabile și nu 
trebuie tolerate. 


. Perfectionismul certitudinii. Acest tip implică 
pretinderea certitudinii că lucrurile rele nu se 
vor întâmpla, nu s-au întâmplat sau nu se 
întâmplă. Chiar și posibilităţile mici sunt 
exagerate și considerate posibilități grave, 
ceea ce duce la o stare continuă de anxietate 
și îngrijorare.  Perfecționiștii — certitudinii 
agonizează de teama că ceva nu va merge 


bine, iar aceasta teama duce adesea la 
amanare. 


Tendintele tale perfectioniste 


Acum ar trebui sa ai o idee generala despre 
diferitele tipuri de perfectionism, in special 
despre cele spre care tinzi, pe baza Inventarului 
de autoverificare a  exigentei perfecțiunii. 
Completand Exercitiul 2.2, vei rezuma ceea ce ai 
invátat despre tine. 


Exercitiul 2.2. Documenteazá-ti 
perfectionismul 


În jurnalul propriu, creează un tabel cu trei 
coloane: numele tipului de perfectionism 
(aprobare, performanţă, moral etc.), categoria sa 
(referitor la sine, la altcineva sau la lume) și 
tendința percepută de a răspunde la aceasta 
(aproape întotdeauna, adesea sau uneori). 
Folosește această evidenţă pentru a înregistra 
informaţiile pe care le colectezi despre tendinţele 
tale de solicitare a perfecțiunii. 


Capitolul 3 


Calatoria de recuperare 


In Capitolul 1, am recomandat adoptarea 
modelului de recuperare al dependentei de 
substanțe cu scopul de a ușura controlul 
exigentei de perfecțiune proprii. Acest lucru 
înseamnă că ești mereu în proces de ameliorare 
și de îmbunătăţire, dar nicicând vindecat. Va 
trebui să acceptăm că nu putem lăsa niciodată 
garda jos. Dacă te declari vindecat, acesta este 
momentul în care trebuie să fii cel mai îngrijorat 
deoarece înseamnă că ai căzut din nou într-o 
stare exigenta a perfecțiunii — de data aceasta, 
de a nu cere niciodată perfecțiunea: „Acum, că 
sunt vindecat, nu trebuie sa mai pretind 
niciodată perfecțiunea!“ Oh, dar lucrurile nu 
funcționează așa! Aceasta este, în schimb, o 
rețetă sigură către anxietatea provocată de 
interdicția autoimpusă de a nu mai pretinde 
niciodată perfecțiunea și către depresia apărută 
când recidivezi. 


Mai bine, nu perfect 


Prin urmare drumul spre recuperare nu este 
unul către atingerea perfecțiunii, ci unul al 
devenirii și îmbunătăţirii. Plecând de la această 
perspectivă, cartea de fata te va învăţa abilități 
de gândire care iti pot ușura confruntarea cu 
problemele de viata. Ea te poate ajuta: 


1. Să te simţi mai confortabil cu asumarea unor 
riscuri rezonabile decât să pretinzi certitudini. 


2. Să fii capabil sa accepti mai ușor limitele 
proprii și ale celorlalţi, în loc să pretinzi 
perfecțiune. 


3. Să te simţi mai securizat chiar și fără 
aprobarea celorlalți. 


4. Să  gestionezi cu mai multă ușurință 
dezacordurile și criticile celorlalți. 


5. Să te simţi mai curând dezamăgit decât 
distrus când prietenii sau rudele te tratează 
rau. 


6. Sa faci fata mai eficient din punct de vedere 
comportamental si emotional problemelor pe 
care nu le poti controla. 


7. Să experimentezi mai degrabă dezamăgire 
decât disperare când lucrurile merg prost. 


8. Să traiesti mai confortabil într-o lume lipsită 
de ordine și curățenie perfectă. 


9. Să accepti mai ușor faptul ca, la fel ca si alte 
ființe umane, s-ar putea să nu faci întotdeauna 
ceea ce trebuie. 


10. Să fii tot mai încântat de provocările unui 
univers imperfect care oferă oportunități 
abundente de schimbare constructivă. 


Aceste abilități sunt cele care iti vor permite 
să te împaci cu imperfectiunea. Ele întruchipează 
aplicarea practică a ideii de a deveni mai 
securizat metafizic. Tot ele sunt ceea ce poti 
spera să imbunatatesti, făcând eforturi sa 
depășești obiceiul de a pretinde perfecțiune. 
Acest lucru implică înlocuirea acelor obisnuinte 
autodistructive cu deprinderi care promovează 


abilitati mai adaptative si mai constructive. Intr- 
adevar, construirea noilor deprinderi pozitive 
poate face diferenta intre a trai relativ fara stres, 
in confruntarea cu suisurile $i coborasurile vietii, 
și a trăi cu un stres constant și inutil. Este cu 
adevărat incitant să experimentezi schimbarea! 
Stabilirea acestor deprinderi securizate metafizic 
implică îmbunătăţirea capacității tale de a 
accepta atât din punct de vedere intelectual, cât 
și emotional imperfectiunile realității, iar aceasta 
necesită practică. 


Fă cunoștință cu virtuțile călăuzitoare! 


Așa cum am subliniat în Introducere, nu 
trebuie să renunti la dorința de a atinge 
excelența doar pentru că ai renunţat la exigenta 
perfecțiunii. Te încurajez să tintesti spre stele, 
chiar te implor sa faci exact asta! 

Ceea ce te-a determinat sa devii perfectionist 
nu e idealismul tau, ci idealismul tău greșit 
orientat. Este, într-adevăr, incitant să tintesti un 
ideal. Să trăiești fără idealuri spre care să tinzi 
poate deveni plictisitor și autorestrictiv. Când iti 
spui că cerul este limita, poti aprinde pasiunea 
pentru schimbări constructive. Numai cand 
pretinzi că trebuie să-ți atingi idealurile perfect, 
invariabil nu reușești. În cele ce urmează, pun la 
dispoziție un set de idealuri spre care poti tinde, 
cu avertismentul că nu le vei realiza niciodată 
perfect. Asemenea unor semnale luminoase, 
aceste virtuţi călăuzitoare te pot îndruma către 
deprinderea de a-ţi gestiona tot mai bine 
emotional si comportamental provocarile in fata 
vicisitudinilor vieții de zi cu zi într-o lume 
imperfecta. 


Asadar hai sa aruncam o privire asupra acestor 
virtuti călăuzitoare care promovează calitatea 
supremă a securității metafizice — ele sunt faruri 
care pot indica drumul dinspre pericolele 
exigentei perfecțiunii către îmbunătățirea 
modului de a trăi confortabil în această lume 
imperfectă (Cohen, 2007; Cohen, 2017). 


Respectul 


Acest set de virtuţi călăuzitoare ne poate ajuta 
să depășim tendințele autodistructive de a 
evalua realitatea, inclusiv realitatea umană, ca 
fiind total lipsită de valoare sau de aspecte 
pozitive, cand nu este perfectă. Oamenii 
respectuoși evită tendința iraţională de a 
condamna întregul pe baza unei părți și sunt 
deschiși spre părțile inerent bune ale lucrurilor, 
în ciuda imperfectiunilor. Există patru tipuri de 
respect, în funcție de obiectul acestuia. 


ACCEPTAREA NECONDIȚIONATĂ A LUMII 


Persoana animata de acest tip de respect evita 
condamnarea lumii în ansamblul ei doar pentru 
că are unele aspecte negative. În schimb, în 
virtutea acestei acceptari, apreciaza că o lume 
imperfecta, în care există lucruri rele sau 
nedorite, poate fi totuși un loc bun. Astfel, de 
exemplu, în ciuda existenței saraciei, a bolii si a 
morții, nu condamni cosmosul și esti în 
continuare deschis la posibilitatea ca și lucruri 
bune sa se întâmple. Din păcate, multi oameni 
pierd din vedere pădurea din cauza copacilor și 
isi petrec viata profund deprimati din cauza 
lucrurilor rele întâmplate sau posibile, privind 
cu melancolie cosmosul și privându-se astfel de 


posibilitatea de a se bucura de lucrurile bune din 
lume. 


ACCEPTAREA NECONDITIONATA DE SINE 


Aceasta intelegere filosofica profunda a valorii 
și demnității umane se traduce prin faptul că „te 
accepti pe deplin chiar si când ai performanțe 
slabe...“ și, drept consecinţă, „îţi contracarează 
autodesconsiderarea“ (Ellis, 2001). A te 
autoaccepta necondiționat înseamnă: 


1. Renuntare la exigenta perfecțiunii, în loc să te 
obligi să fii perfect sau aproape perfect 


2. Să te simţi confortabil cu imperfectiunile tale 


3. Să distingi între valoarea faptelor tale și 
valoarea ta personală 


4. Să înţelegi că a săvârși greșeli, a face lucruri 
incorecte sau a nu-ți atinge obiectivele nu iti 
diminuează valoarea ca persoană 


5. Sá nu-ti fie teamá sa faci eforturi in directia 
unei schimbári constructive de teama de a 
esua 


6. Înțelegerea faptului că eșecul face parte din 
procesul de învăţare a modalitatilor de 
autoimbunatatire. 


ACCEPTAREA NECONDITIONATA A VIEŢII 


Cu toate acestea, te poți accepta 
necondiționat pe tine însuți fără să-ți accepti 
viata. „De ce li se întâmplā lucruri rele 
oamenilor buni?“ este, într-adevăr, o întrebare 


filosofica chinuitoare. Punctul de plecare practic 
este să accepti că se întâmplă și mizerii. Dar asta 
nu înseamnă neapărat că viața ta este în 
totalitate rea. „Viaţa mea este urâtă, pentru că 
meritam să fiu promovat și, în schimb, l-au 
promovat pe tipul ăla care are o fracțiune din 
experiența mea, iar acum este șeful meu.“ Asta 
chiar este o lovitură grea! Dar nu înseamnă că 
viața ta ca întreg este urâtă! Acceptarea 
necondiționată a vieții înseamnă să rezisti 
acestui tip de deducție și să rămâi deschis la 
lucrurile bune din viata chiar si când se 
întâmplă mizerii. 


ACCEPTAREA NECONDIȚIONATĂ A CELUILALT 


Acest tip de acceptare implică: 


1. Respectarea, pe lângă propria persoană, a 
celorlalți, chiar dacă sunt imperfecti și cu 
defecte, la fel ca tine 


2. Evitarea condamnării unei persoane ca întreg 
din cauza lipsurilor, a faptelor sau a greșelilor 
ei 


3. Să-i privim pe ceilalţi oameni ca pe posesori ai 
unei valori și demnități inerente, în ciuda 
defectelor lor. 


„John m-a minţit, deci este o persoană rea“ 
este o deducție autodistructivă, deoarece nu lasă 
loc pentru o discuţie rațională care să rezolve 
problema. Mai mult, alimentează furia oarbă. În 
schimb, propoziţia „Prin faptul că m-a minţit, 
John a făcut ceva mizerabil“ lasă loc pentru un 
dialog rațional cu John și posibilitatea unei 
rezolvări constructive. Acceptarea 


necondiționată a celuilalt înseamnă adoptarea 
celei de-a doua abordări, constructivă, a 
problemelor interpersonale. 


Autenticitatea 


Oamenii autentici sunt autonomi (se 
autodetermină) și trăiesc în lumina propriilor 
energii creatoare. Prin urmare nu cer aprobarea 
celorlalți în încercarea de a se valida pe ei înșiși. 
În schimb, își preţuiesc individualitatea si 
libertatea personală și nu încearcă să-și ascundă 
responsabilitatea pentru deciziile lor, dând vina 
pe alții sau găsind alte scuze ridicole. 


Curajul 


A fi curajos înseamnă să fii dispus să-ți asumi 
riscuri rezonabile, fără a  subestima sau 
supraestima pericolul. Înseamnă să-ți fie frică 
(sau să nu-ți fie frică) într-o măsură rezonabilă si 
să actionezi în funcţie de caracteristicile 
situației. Persoana curajoasă nu cere certitudini 
inainte de a acţiona, dar nici nu-și asumă riscuri 
nerezonabile. De asemenea, o astfel de persoană 
nu dramatizeaza catastrofic cu privire la cât de 
rău este ceva — transformându-l în cel mai rău 
lucru sau aproape cel mai rău lucru ori mult mai 
rău decât este în realitate — ca mai apoi să se 
îngrijoreze excesiv în legătură cu el. 


Autocontrolul 


Acest set de virtuți călăuzitoare implică un 
control rational asupra acțiunilor, emoțiilor si 
voinţei tale. Spunandu-ti că nu poti face altfel, iti 
infrangi propriile scopuri. De exemplu, iti poti 
împiedica mersul înainte prin refuzul de a 
încerca. În schimb, o persoană cu stăpânire de 


sine poate prelua controlul asupra propriei vieti 
(corp, minte si spirit) prin depășirea cognitivă și 
comportamentală a atitudinilor de tip nu pot 
autodistructive. Există trei tipuri de autocontrol: 


FERMITATEA 


Lucrând la această virtute călăuzitoare, 
construiești o deprindere a încrederii realiste în 
propria capacitate de a-ţi atinge obiectivele pe 
care ti le-ai stabilit. În loc să fie blocată în nu pot 
prin pretinderea perfecțiunii sau 
cvasiperfectiunii înainte de a acționa, persoana 
fermă se simte confortabil cu faptul ca 
acționează în condiții mai puțin ideale. De 
exemplu, ființele umane nu sunt întotdeauna 
capabile sa controleze ceea ce se intampla, să 
prezică viitorul cu exactitate sau sa stie totul 
înainte de a decide sa faca ceva. Persoanele 
ferme nu amână si nu cauta moduri de a evita 
să-și urmărească obiectivele din cauza unor 
astfel de circumstanțe imperfecte. Ele fac 
judecati rationale $i actioneaza pe baza lor. 


TOLERANTA ȘI RĂBDAREA 


Aceste virtuti călăuzitoare te ajută să-ți 
dezvolți puterea voinței pentru a face fata 
rațional obstacolelor care te frustrează. Persoana 
tolerantă sau răbdătoare evită extremele — pe de 
o parte, slăbiciunea voinţei și, pe de altă parte, 
perseverenta dogmatică. De exemplu, o 
persoană isi poate spune ca nu poate suporta pe 
cineva anume, iar apoi isi pierde controlul. In 
schimb, persoana tolerantă sau răbdătoare 
înțelege diferența dintre a nu dori sau a alege 


dacă să-l suporte sau nu pe individul respectiv și 
a nu putea cu adevărat să o facă și, prin urmare, 
exercită o constrângere rațională în relația cu 
acesta. 


CUMPĂTAREA 


Acest tip de autocontrol implică asumarea 
responsabilitatii pentru propriile emoții, fără a le 
găsi scuze. De exemplu, o persoană temperată 
este capabilă să evite emoțiile extreme, 
autodistructive, cum ar fi furia ca răspuns la 
relele tratamente din partea altora. 


PRUDENTA 


Lucrul in directia acestei virtuti calauzitoare 
implica: 


1. Construirea unei înțelegeri rationale a naturii 
imperfecte a moralității și a unei tolerante fata 
de aceasta, în special fata de ambiguitatea 
inerentă a deciziilor morale 


2. Cultivarea abilității de a vedea viata în moduri 
constructive și creative, în loc de a prezenta 
alegerile morale ca pe niște dileme lipsite de 
speranță („Sunt blestemat dacă fac si tot 
blestemat daca nu fac“) sau în termeni de alb 
sau negru („Ori reușesc, ori sunt un ratat“) 


3. Întărirea abilității de a lucra cu ceilalți pentru a 
rezolva probleme sau dezacorduri 


4. Dezvoltarea  discernământului pentru a 
distinge între ceea ce putem schimba și ceea 
ce nu putem și abilitatea de a lucra în aceste 


limite pentru a face schimbari constructive, 
chiar daca imperfect 


5. Să devii un gânditor proactiv — adică o 
persoană dispusă să rezolve problemele, mai 
degrabă decât să se îngrijoreze cu privire la 
soluționarea lor. 


ABILITATEA DE A INSUFLA PUTERE CELORLALȚI 


A fi o persoană care insuflă putere înseamnă: 


1. Să fii dispus să-i incurajezi sau să-i inspiri pe 
alții să acţioneze ca agenti rationali și 
autodeterminanti, in loc să-i manipulezi, să-i 
înșeli, să-i intimidezi sau să folosesti jocuri de 
putere pentru a-i face să spună sau să 
realizeze ceea ce dorești 


2. Să sfatuiesti, în loc să instigi 


3. Să folosești argumente raționale pentru a 
convinge, în loc de ameninţări 


4. Să recunosti dreptul celorlalţi la propriile 
convingeri și valori 


5. Să oferi celorlalţi un consimtamant informat în 
chestiuni legate de bunăstarea lor. 


EMPATIA 


Această deprindere implică abilitatea de a face 
abstracție de propriul univers centrat pe ego 
pentru a te conecta (din punct de vedere 
cognitiv, emotional si spiritual) cu opiniile 
subiective ale celorlalți, pentru a le vedea 
motivele, chiar dacă nu ești neapărat de acord 


cu ei. Înseamnă sa  renunti la ideea 
autodistructiva ca doar propriile valori, interese, 
preferinţe și credinţe sunt valabile. 


OBIECTIVITATEA 


Este capacitatea de a emite judecăţi impartiale 
in chestiuni practice. Obiectivitatea evită 
atitudini de simplificare excesivă a realității, 
precum: 


1. Suprageneralizarea (de exemplu, „John nu mă 
place, deci nimeni nu mă place“) 


2. Etichetarea (de exemplu, „Ori reușesc în 
această chestiune, ori sunt un ratat“) 


3. Stereotipizarea (de exemplu, „Toţi bărbații 
înșală“) 


4. Prejudecatile (de exemplu, „De ce era atât de 
neprietenoasa? Pun pariu ca se afla la ciclu“ 


În schimb, o persoană obiectivă tinde să fie: 


1. Realistă, în loc de perfectionista 


2. Receptivă (vede mai degrabă nuantele 
realității, în loc s-o privească în alb sau negru) 


3. Deschisă la minte (cu privire la posibilități 
alternative) 


4. Creativă (își aplică baza de cunoștințe la 
provocări sau situații necunoscute) 


5. Constructivă (găsește abordări raţionale a 
problemelor vieții). 


CAPACITATEA DE PREVIZIUNE 


A avea capacitate de previziune inseamna: 


1. Sa verifici faptele tnainte de a face predictii 
despre viitor 


2. Sa fii constient ca certitudinea este un ideal 
perfectionist care nu poate fi pus în aplicare 
sub soare 


3. Sa iei decizii si sa faci alegeri de viata bazate 
pe probabilitate, nu pe certitudine 


4. Să eviti gândirea catastrofică — adică sa nu 
amplifici riscurile sau consecințele întâmplării 
unor lucruri nedorite. 


GÂNDIREA ȘTIINȚIFICĂ 


Lucrând la această virtute călăuzitoare, iti 
cultivi următoarele deprinderi: 


1. Bazarea convingerilor pe dovezi, mai degrabă 
decât pe frică sau pe vinovăţie, superstiție, 
gândire magica, iluzie, fanatism sau alte 
moduri antistiintifice de raportare la realitate 


2. Aprecierea faptului că știința nu oferă 
răspunsuri absolute, astfel încât convingerile 
despre realitatea materială pot fi întotdeauna 
infirmate de dovezi viitoare — de exemplu, 
diagnosticele medicale se pot schimba în bine 
sau în râu, în funcţie de teste suplimentare sau 
chiar de noile tehnologii 


3. Ajungerea la o speranţă rezonabilă, evitând pe 
de o parte optimismul de tip „mană 


cerească“, iar pe de alta parte, pesimismul 
dogmatic. 


Virtutile calauzitoare sunt interconectate 


Toate aceste virtuți călăuzitoare sunt 
interconectate, astfel încât, lucrând pentru una 
dintre ele, lucrezi și pentru celelalte. De 
exemplu, daca te straduiesti sa fii mai hotarat 
(sau ferm), este posibil să devii mai curajos, 
deoarece, fiind mai hotărât, vei fi mai puţin 
reticent în a-ți asuma riscuri rezonabile. Pe 
măsură ce dobândești acceptarea necondiționată 
de sine, este mai probabil să dobândești și 
autenticitate, deoarece vei fi mai autonom, 
intrucât nu mai pretinzi aprobarea celorlalți 
pentru a te valida. 

Cu toate acestea, alegerea primei virtuti 
călăuzitoare la care să lucrezi va depinde de tipul 
tău de perfectionism. De exemplu, dacă esti un 
perfectionist al performanţei, atunci adoptarea și 
lucrul la acceptarea necondiționată de sine ca 
virtute călăuzitoare te pot ajuta să depășești 
tendința autodistructivă de a te deprecia când 
nu reușești să faci o treabă perfect. Tabelul 3.1 
potrivește fiecare dintre cele zece tipuri de 
perfectionism cu un set de virtuți călăuzitoare, 
care include unul sau mai multe antidoturi 
puternice. 

Daca, de exemplu, esti un perfectionist al 
aprobarii, atunci poti depasi cerinta aprobarii, 
adoptand autenticitatea și acceptarea 
necondiționată de sine ca virtuţi călăuzitoare și 
lucrând pentru a le atinge. 

Acum, pentru a te pregăti pentru această 
călătorie transformatoare desfășurată pe tot 


parcursul vietii, acorda-ti cateva minute pentru a 
completa Exercitiul 3.1. 


Exercitiul 3.1. Identificarea deprinderilor — 
antidot pentru a-ţi depăși perfectionismul 


T. Luând ca reper rezultatele Inventarului de 
autoevaluare pe care l-ai înregistrat prin 
Exercitiul 2.2, notează numele fiecărui tip de 
perfectionism pe care l-ai enumerat. 

2. Apoi, având ca reper Tabelul 3.1, notează 
lângă fiecare dintre aceste nume setul de 
virtuti călăuzitoare corespunzătoare pentru 
depășirea perfectionismului. 


Ai identificat virtuțile care te ghidează pentru a-ți 
depăși perfectionismul. Vei fi ajutat să-ți atingi 
aceste obiective pe măsură ce studiezi capitolele 
care acoperă tipurile specifice de perfectionism. 


Felicitări! Virtutile călăuzitoare pe care le-ai 
identificat sunt aspiraţiile tale pentru întreaga 
viață. Într-adevăr, multi perfectionisti petrec o 
viata întreagă fără să-și dea seama ce trebuie sa 
schimbe pentru a trăi mulțumiți într-o lume 
imperfectă. Ai acum avantajul cert de a ști ce să 
urmărești. 


Tabelul 3.1. Antidoturi împotriva perfectionismului 


Tipul de Virtuti călăuzitoare 
perfectionism 


Al performantei Acceptarea neconditionata 
de sine 

Al aprobarii Acceptarea neconditionata 
de sine 


Autenticitatea 


Tipul de 
perfectionism 


Moral 


Al controlului 


Al expectantei 


Centrat pe ego 


De tratament 


Existential 


Al ordinii 


Al certitudinii 


Virtuti calauzitoare 


Acceptarea neconditionata 
de sine 

Curajul 

Prudenta 


Curajul 
Toleranta/autocontrolul 
Prudenta 


Acceptarea neconditionata 
a celorlalti 

Curajul 

Temperanta/autocontrolul 


Empatia 
Toleranta/autocontrolul 
Obiectivitatea 


Curajul 
Prudenta 
Rabdarea 


Acceptarea neconditionata 
a vieții 

Acceptarea necondiționată 
a lumii 

Gândirea științifică 


Acceptarea necondiționată 
a lumii 
Toleranta/autocontrolul 


Previziunea 
Gandirea stiintifica 
Fermitatea/autocontrolul 


Ajutor de la intelepti 


Asa cum am discutat pe scurt in Introducere, 
marii gânditori au oferit lumii de-a lungul 
istoriei o înțelepciune incredibil de puternică și 
inaltatoare, cu scopul depășirii diverselor tipuri 
de perfectionism. După cum se va vedea în 
continuare, aceste idei mari pot ajuta la 
construirea unui plan de acţiune necesar 
lucrului în direcția virtuților care te ghidează, 
facilitând, drept consecinţă, înlocuirea 
deprinderilor perfectioniste autodistructive cu 
unele constructive. În această secțiune vom 
examina câteva exemple utile. 


Nu te trata pe tine sau pe alții ca pe niște 
obiecte 


Filosoful german din secolul al XVIII-lea 
Immanuel Kant ne îndeamnă să nu tratăm 
persoanele, fie că este vorba despre noi înșine 
sau despre alții, ca pe niște obiecte. Cum tratăm 
oamenii ca pe niște obiecte? Îi folosim, iar când 
nu mai sunt utili, îi îndepărtăm! De exemplu, 
când stiloul tău se usucă, crezi că este inutil, îl 
arunci și iti iei unul nou, nu-i așa? Dar oamenii 
nu sunt obiecte care să fie folosite pentru un 
scop sau altul și aruncate când nu mai sunt 
utile. Spre deosebire de obiecte, oamenii au 
capacitatea de a decide rațional pentru ei înșiși 
cum vor sa fie tratați. Această capacitate 
incredibila de autodeterminare rationala iti 
conferă (ca si altor ființe umane) o valoare si o 
demnitate necondiționate, care te diferențiază în 
mod clar de un simplu obiect. 

Acum, această distincție între persoane și 
obiecte poate fi incredibil de importantă în a 
ajuta la creșterea necondiționată a acceptării 


neconditionate de sine si a celorlalti — care, 
dupa cum indica Tabelul 3.1, sunt deprinderi- 
antidot necesare depășirii mai multor tipuri de 
perfectionism. 


Evita extremele; practica moderatia 


Un alt înţelept util este filosoful și omul de 
știință grec antic Aristotel. O idee-cheie pe care 
acesta a pus-o în evidenţă a fost moderatia, in 
virtutea căreia nu trebuie făcute nici prea multe, 
nici prea puţine lucruri. De obicei, când mergi la 
extreme, ajungi să regreti. De exemplu, când 
acționează pripit, fără să se gândească bine, 
oamenii fac de regulă ceva prostesc — iar mai 
târziu regretă. În altă ordine de idei, dacă le este 
prea frică să acționeze, sfârșesc de obicei prin a 
regreta și asta. Dar atunci când oamenii evită 
aceste extreme, ei acționează cu curaj. 

Din nefericire, multi perfectionisti merg până 
la extrema de a pretinde perfecţiune înainte de a 
acționa (de exemplu, cerând certitudine sau 
exagerând pericolele implicate de acțiune) si, 
prin urmare, își anulează propriile scopuri. 
Similar, persoanele care nu se supun moderatiei 
în privinţa propriilor emoţii sfârșesc, în general, 
într-o mare încurcătură. De exemplu, în loc să 
dea dovadă de cumpătare în gestionarea furiei, 
oamenii care pretind perfecțiune de la ceilalți se 
autosabotează adesea prin faptul că se enervează 
prea tare când aceștia nu se ridică la nivelul 
așteptărilor lor nerealiste. 

Aristotel îi considera pe cei care evită 
extremele și practică moderatia înţelepţi din 
punct de vedere practic sau prudenti. O asttel de 
persoană, spunea Aristotel, este „capabilă să 
delibereze bine cu privire la ce (...) fel de lucruri 
conduc la o viata bună în general“ (Aristotel, 


1941, c. 6, cap. 5). Astfel, de pilda, mama care 
are pretentia să nu li se întâmple niciodată 
nimic rau copiilor ei si isi petrece toata viata 
îngrijorându-se de astfel de posibilități nefericite 
nu rationeaza bine asupra modului în care se 
poate înfăptui viața bună, întrucât sfârșește prin 
a-și strica atât viata proprie, cât și pe cea a 
copiilor ei! 


Asuma-ti responsabilitatea pentru propriile 
emoții 


Așa cum am discutat în Introducere, filosoful 
stoic antic Epictet este cunoscut pentru 
observația ca nu evenimentele din viata ta te 
supără, ci ceea ce iti spui tie însuţi despre acele 
evenimente (Epictetus, 1948). Din păcate, multi 
perfectionisti sfârșesc prin a-și nega 
responsabilitatea pentru propria supărare, 
folosind un limbaj prin care contestă această 
responsabilitate, precum: 


1. „Amenda pentru depășirea vitezei m-a 
deprimat.“ 


2. „Nenorocitul ăla m-a enervat foarte tare.“ 


3. „Statul atât de îndelungat la coadă m-a făcut 
foarte anxios.“ 


4. „Gândul că aș putea fi concediat mă scoate 
din minti!” 


Ce-ar fi să spui, în schimb, că tu ești cel care 
te deprimă, te enervează, te neliniștește și te 
scoate din minţi? 


Te definesti in mod liber prin actiune 


Jean-Paul Sartre afirma ca definesti in mod 
liber cine devii prin acţiunile tale (Sartre, 1989). 
Așadar perfectionistul care ezită să acționeze 
pentru că se teme că nu va fi perfect își anulează 
propriul scop prin inactiune, definindu-se 
negativ — drept un nimic. Dacă, în schimb, își 
înfruntă angoasa și acționează, chiar dacă nu va 
fi perfect, el se definește pozitiv, drept curajos. 
Am putea foarte bine parafraza îndemnul lui 
Sartre către perfectionistul anxios: „Poţi fugi, dar 
nu te poti ascunde!“ 


E timpul: fă pași pozitivi pentru a-ţi depăși 
perfectionismul 


Sper ca esti nerăbdător să pornesti in aceasta 
călătorie spre o mai mare siguranță metafizică! 
Ceea ce o face și mai interesantă este faptul că 
există întotdeauna loc de îmbunătăţire în 
atingerea excelentei. La fel ca atunci cand te 
străduiești să fii un virtuoz fin, nu există limite! 
Prin urmare este nevoie de un angajament, pe 
tot parcursul vieții, de a lucra pentru a deveni 
din ce în ce mai bun. Dar nu perfect! Nu vei fi 
niciodată o persoană perfect respectuoasa, 
stăpână pe sine, autentică, prudentă, obiectivă, 
empatică, cu totală putere de previziune sau 
100% capabilă de a insufla putere. Dar, prin 
muncă, te poti cizela din ce in ce mai mult si, în 
consecință, poti diminua progresiv stresul 
generat de nesfârșitul carusel al lui trebuie. 

Esti gata să-ți iei angajamentul? Dacă da, 
atunci ești pregătit să treci la capitolele din 
această carte care abordează tipurile tale 
specifice de perfectionism. Pe care dintre aceste 
capitole ar trebui să le citesti mai întâi? Iti 


sugerez sa incepi cu cele care abordeaza tipurile 
de perfectionism pentru care ai cea mai mare 
inclinatie. Mergi la jurnalul personal si verifica-ti 
răspunsurile la  Exercitiul 2.2 — coloana 
tendințelor pentru fiecare dintre tipurile de 
perfectionism pe care le-ai enumerat. Aceste 
tendințe sunt: Aproape întotdeauna, Adesea, 
Uneori. Începe cu tipul (sau tipurile) de 
perfectionism pentru care ai înregistrat cea mai 
mare înclinaţie. 
Aștept cu nerăbdare să lucrăm împreună! 


Capitolul 4 


Perfectionismul performanţei 


Perfectionistii performanței au cerințe 
absolute fata de ei insisi, precum: 


1. Să nu facă niciodată sau aproape niciodată 
greșeli, nici măcar din cele foarte mici și 
neimportante 


2. Să-și atingă întotdeauna sau aproape 
întotdeauna obiectivele ori cel putin anumite 
obiective 


3. Să fie întotdeauna sau aproape întotdeauna 
cei mai buni la toate ori cel putin la anumite 
lucruri 


4. Faptele sau munca lor să fie întotdeauna fără 
cusur sau aproape fără cusur. 


Aceste cerinţe sunt he imposibile, fie aproape 
imposibil de satisfăcut in aceasta lume 
imperfecta. Ca atare, perfectionistii performanței 
tind să-și pregătească ei înșiși eșecurile și apoi se 
torturează pentru că nu au reușit să 
îndeplinească cerințele pe care și le-au impus 
singuri. Acesta poate fi un mod incredibil de 
stresant de a trăi. 


Când performanţa iti construiește sau îţi 
distruge încrederea în tine însuți 


Perfectionistii performanței isi definesc 
valoarea ca ființe umane în funcție de realizările 
lor. Când îndeplinesc sarcinile prin care isi 


definesc valoarea, ei se considera demni. Cand 
nu reușesc acest lucru, se scufundă într-o 
contestare dogmatică a propriei valori (și, prin 
urmare, a demnității sau a respectului de sine), 
nu doar ca lucrători sau ca profesioniști, ci și ca 
hinte umane. 


Pierderea creativității 


Acest tip de perfectionism referitor la sine 
prevalează la persoanele foarte creative. Așadar 
s-ar putea să te afli într-o companie bună! Vestea 
proastă este că poate înăbuși chiar creativitatea 
pe care cauti s-o exprimi. Un exemplu elocvent 
este cazul scriitorilor creativi care se confruntă 
cu blocajul scriitorului. Potrivit unui studiu 
efectuat pe 33 de scriitori blocați, toti aceștia 
prezentau semne de depresie și anxietate, 
inclusiv simptome de îndoială de sine și 
perfectionism (Kaufman, 2009). După ce și-au 
definit valoarea în funcție de capacitatea de a 
scrie, acești scriitori au experimentat îndoieli de 
sine puternice când n-au putut scrie. Cu cât 
incapacitatea lor era mai îndelungată, cu atât se 
afundau mai mult în disperarea depresiei. Dar 
poate că totul era în regulă când acești oameni 
creativi reușeau să realizeze cu ușurință lucrări 
bune? Gresit! De fapt,  perfectionistii 
performanței sunt susceptibili de o stare de 
anxietate constanta, indiferent daca scriu bine. 
Temerea lor vine din faptul cà nu stiu niciodata 
cand s-ar putea ca productivitatea sa li se 
opreasca brusc. 


Anxietatea isi ia tributul 


O astfel de anxietate continua si intensă își 
poate pune amprenta asupra persoanei care o 


experimenteaza. Am auzit ad nauseam de la 
multi doctoranzi care se pregatesc sa lucreze ca 
profesori de filosofie ca nu isi pot imagina ce-ar 
face cu viata lor daca nu ar reusi sa obtina 
niciodata un post de profesor de filosofie. Aceste 
persoane profund dedicate își concep valoarea 
de sine in mare măsură în funcție de predarea 
filosofiei cu normă întreagă, așa că nici măcar 
nu-și pot imagina cum ar supraviețui 
posibilităţii dure (dar foarte reale) de a nu-și 
putea dedica niciodată viața profesiei pentru 
care s-au pregătit. Ca urmare suferă o anxietate 
intensă. 


Blocat în gânduri catastrofale 


Am lucrat, de asemenea, cu multi studenti 
care se aflau in aceeași situaţie din punct de 
vedere psihologic. Adesea, ei erau în căutarea 
acelei medii „perfecte“ — 10. „Trebuie să iau un 
10 la cursul dumneavoastră, domnule doctor 
Cohen.“ Dacă aș fi avut un dolar pentru fiecare 
student care mi-a spus acest lucru, m-aș fi retras 
de mult în Tahiti. Pe mulți dintre acești studenți, 
simplul gând de a obţine un rezultat mediocru îi 
ducea la dezolare totală — însemna un eșec 
iremediabil! Din experiența mea, multi sportivi 
sunt de aceeași părere. Atât timp cât se descurcă 
bine în sportul pe care îl practică, plutesc la 
înălțime, însă sub aparenţa subţire a succesului 
temporar se ascunde posibilitatea descurajantă și 
mereu prezentă de a greși pe teren sau în arenă 
și de a cădea în adâncurile temute ale disperării. 


Ofensarea altora 


Unele persoane cu performante înalte pot 
pretinde, de asemenea, omniscienta — adică o 


cunoaștere perfectă sau aproape perfectă a 
universului. Aceste persoane experimentează o 
anxietate puternică atunci când nu pot răspunde 
la o întrebare sau când greșesc răspunsul. Unii 
sunt dominați de obsesia de a pune întrebări 
pentru a se asigura că nu le scapă nimic. Ei au 
adesea dificultăți în relaţiile interpersonale, 
deoarece ceilalți îi percep drept vânători de 
informaţii personale. Din păcate, acești oameni 
sunt adesea foarte nesiguri și au îndoieli de sine 
intense când cred că există ceva ce nu știu. 


Pierderea productivităţii 


Unii dintre cei care au nevoie de performanță 
pot fi atât de preocupați să-și facă treaba perfect 
sau aproape perfect, încât randamentul muncii 
lor este grav afectat. Un avocat foarte talentat a 
petrecut atât de mult timp pregătind fiecare 
memoriu, încât nu a fost capabil să se adapteze 
la volumul de muncă cerut și să respecte 
termenele-limită, iar în cele din urmă și-a 
pierdut postul. Pentru acest perfectionist 
dedicat, produsul muncii sale trebuia să fie o 
operă de artă înainte de a-i da undă verde. 
Echilibrul dintre calitate și productivitate nu era 
ceva ce acest biet om era dispus să încerce să 
realizeze, el sfârșind, drept urmare, prin a nu 
atinge nici una, nici alta. 


Teama de a încerca 


Perfectionismul performanței se poate 
manifesta atat la categoria persoanelor cu 
realizari modeste, cat si la cele motivate sa 
exceleze la capitolul realizari. De exemplu, am 
avut studenti, precum si clienti, care se temeau 
să încerce să realizeze ceea ce-și doreau fiindcă se 


temeau de eșec, ceea ce era mai rău decât sa 
încerce și să eșueze. Ei n-au excelat niciodată în 
nicio privință pentru că nici măcar nu au 
încercat să facă acest lucru, în ciuda 
potențialului lor adesea ridicat de a face o treabă 
bună. 

Exercitiul 4.1 ar trebui să te ajute să începi sa 
te gândești mai atent la  perfectionismul 
performanţei si la modul în care acesta iti poate 
afecta viata. 


Exercitiul 4.1. — Probleme legate de 
perfectionismul performanţei 


la în considerare următoarele întrebări şi 
noteaza-ti răspunsurile în jurnalul propriu. 


1. Te poti identifica cu vreunul dintre exemplele de 
perfectionisti ai performanţei despre care am 
discutat? Dacă da, în ce privințe? 


2. Ești vreodată neliniștit la gândul posibilității de a 
eșua, de a face o greșeală sau de a nu fi perfect 
sau aproape perfect? Dacă da, cât de des? 


3. Te-ai confruntat vreodată cu depresia provocată 
de eșec, de a fi făcut o greșeală sau de a nu fi 
fost perfect sau aproape perfect? Dacă da, cat 
de des? 


4. Posibilitatea de a eșua te împiedică să încerci să 
faci lucruri noi? Dacă da, cât de des? 


5. Te confrunti în prezent cu probleme personale 
sau legate de muncă? Dacă da, crezi că acestea 
ar putea avea legătură cu perfectionismul 
performanţei? Dacă da, în ce mod? 


Frecventa problemelor pe care le-ai descris ar 
trebui, de asemenea, sa-ti dea o idee despre 
frecventa cu care perfectionismul performantei 
iti poate submina pacea si prosperitatea. 


Perfectionismul performanţei hrănește stima 
de sine scăzută 


Perfectionistii performanţei se folosesc adesea 
de lucrurile pe care le-au făcut greșit, pentru a-și 
dovedi lor înșiși că sunt cu adevărat nedemni; 
multi dintre ei sunt adesea duri si cu ceilalți 
când greșesc (Muoio, 2015). Unii perfectionisti 
ai performanței se confruntă cu îndoiala de sine 
chiar și atunci când au performanţe bune, iar 
ceilalți sunt impresionați. Aceste persoane se 
concentrează adesea pe imperfectiunile lor și 
cred că pur și simplu i-au înșelat pe ceilalţi să 
creadă că sunt demni. Unii dintre ei sunt fermi 
in prezenţa celorlalți, chiar si când gresesc, în 
timp ce alţii își poartă îndoielile de sine în 
mânecă. Tu cum iti gestionezi îndoielile de sine? 
Ja-ti timp pentru a reflecta la întrebările din 
Exercitiul 4.2. 


Exercitiul 4.2. Cum iti gestionezi îndoiala de 
sine? 


Reflectează asupra următoarelor întrebări și 
noteazá-ti răspunsurile în jurnalul propriu. 


1. Te îndoiești de tine însuţi cand faci greșeli, fie si 
mici? Dacă da, descrie o situaţie în care te-ai 
simțit astfel. Ce-ti spui despre tine însuţi? 


2. Ce faci intr-un context social — o prezentare, un 
spectacol, un discurs sau chiar o cuvântare în 
fața unui grup de prieteni, colegi de muncă sau 
de breaslă — când faci o greșeală, când te 


impiedici in cuvinte, iti pierzi șirul gândurilor, 
spui ceva neinspirat sau nu știi răspunsul la o 
întrebare? 
o Te simți conștient de sine și continui să te 
gândești la asta? 
> Încerci să-ți ascunzi îndoiala de sine? 
o Le dezvălui celorlalți ceea te simți? 


3. Încerci vreodată să-ți cauti greșelile, gândindu-te 
că nu se poate să nu existe așa ceva? Dacă da, 
dă un exemplu. 


4. Simti vreodată dorința de a-i contrazice pe cei 
care sunt impresionați de tine, pentru că esti 
sigur ca încă n-au descoperit cât de imperfect 
ești cu adevărat? Dacă da, cât de des? În ce fel 
de situații? 


Să-ţi spui cà esti o persoană nedemna, care 
reușește să-i păcălească pe ceilalți, este 
autodistructiv, întrucât, chiar daca iti atingi un 
obiectiv (de exemplu, sa treci cu succes de o 
prezentare), te vei supăra inutil si te vei priva de 
satisfacția adusă de ducerea la bun sfârșit a unei 
sarcini. În altă ordine de idei, împărtășirea fără 
discernământ cu ceilalți a îndoielilor de sine 
când faci o greșeală („Mă simt ca un idiot“) este, 
de asemenea, autodistructivă, deoarece astfel iti 
subminezi propria demnitate, invitându-i pe 
ceilalți să nu te ia în serios. În fiecare caz, 
rădăcina problemei este aceeași: definirea valorii 
de sine în funcție de gradul de satisfacere a 
exigentei nerealiste de a fi perfect sau aproape 
perfect. 

Ce pași poti face pentru a depăși acest obicei 
stresant și autodistructiv? Din fericire, putem 
aplica metoda în șase pași discutată in 
Introducere. 


Pasul 1: Identifica-ti gandirea irationala 


lata care sunt premisele care stau la baza logicii 
defectuoase a perfectionistului performantei: 


1. Trebuie sa nu fac greseli. 


2. Prin urmare dacă fac o greșeală va însemna că 
sunt lipsit de valoare/un eșec/un ratat. 


3. Am făcut o greșeală, am eșuat sau nu am 
reușit suficient. 


4. Prin urmare sunt lipsit de valoare/un eșec/un 
ratat. 


Observăm modul in care „trebuie“ din 
premisa 1 se află la baza stresului tău inutil. 
Dacă trebuie să nu faci greșeli, atunci, daca nu 
reușești să te ridici la înălțimea așteptărilor, tu 
ești eșecul, ratarea sau grămada de gunoi fără 
valoare. Acest „dacă“ din premisa 2 este cel care- 
ti produce anxietatea, deoarece anxietatea se 
referă întotdeauna la ceea ce s-ar putea întâmpla 
în viitor dacă un lucru nu merge bine. Așadar, 
chiar dacă încă nu ai dat-o în bară, tot vei fi 
anxios în legătură cu această posibilitate de a se 
întâmpla în viitor întrucât, dacă o dai în bară, 
ești retrogradat la nivelul unui gunoi fără 
valoare. Deci partea creierului care ia decizii 
practice (neocortexul) trimite un semnal de 
pericol către amigdală, care dă altor parti ale 
creierului (cum ar fi hipotalamusul) semnalul să 
pregătească corpul pentru pericol, ceea ce, după 
cum am văzut, iti reduce și capacitatea de a 
gândi clar. Acum devine mai probabil să o dai în 
bară (astfel încât premisa 3 să se adeverească), 
fapt ce, la rândul său, te determină să tragi 


concluzia că ești într-adevăr acea grămadă de 
gunoi (vezi premisa 4). 

Acum ar trebui să fie evident modul în care iti 
poţi ruina propriile scopuri și cauza foarte mult 
stres, dacă te iei după acel „trebuie“ din premisa 
1. Odată ce o accepti, totul se duce la vale! 

Sa ne lămurim cu privire la propriile premise 
cu ajutorul Exercitiul 4.3. 


Exercitiul 4.3. Identificá-ti gandirea 
autoperturbatoare 


1. Gandeste-te la ceva ce crezi ca ai gresit recent, 
pe care l-ai perceput drept un eșec, o eroare 
sau un neajuns și pentru care ai fost foarte 
supărat pe tine însuţi. Încearcă să descrii acest 
lucru pe care crezi că l-ai făcut greșit în cât 
mai puține cuvinte în jurnalul personal. De 
asemenea, noteaza-ti modul în care te 
evaluezi negativ pentru că ai făcut acest lucru 
și rezumă-l în câteva cuvinte, de pildă „un 
eșec“, ,o greșeală” sau orice altă expresie 
care-ţi surprinde cel mai bine limbajul de 
autodenigrare. 

2. Acum inserează o scurtă descriere a acțiunii 
proprii în cauză si autoevaluarea pe care ţi-o 
faci cu privire la ea în următorul model de 
raționament. Introdu schema completată în 
jurnalul propriu. 


1. Niciodată nu trebuie să [ceea ce ai făcut și 
pentru care ești supărat pe tine însuți]. 


1. Prin urmare, daca [ce ai făcut], atunci sunt 
un [autoevaluarea ta negativă]. 

2. Am făcut ceea ce nu trebuie să fac 
niciodată. 


1. Prin urmare sunt un [autoevaluarea ta 
negativá]. 


Acest sablon de rationament, odatá completat, 
reprezintá procesul real de gandire prin care te 
mustri și te tulburi pe tine însuţi! Pastreaza-l la 
îndemână pe durata parcurgerii restului 
capitolului de față. 


Pasul 2: Respinge-ti premisele iraționale 


Acum esti in masura sa vezi de ce propriul 
perfectionism al performanței se bazeaza pe 
premise iraționale. Acest proces va implica doua 
subetape. 


Respinge-l pe trebuie 


Înlăturarea acestui blocaj — renunțarea la 
trebuie din premisa 1 — reprezintă indiscutabil 
cheia renunţării la obiceiul perfectionismului 
performantei. Şi iata un motiv întemeiat pentru 
care poți respinge exigenta perfecțiunii: daca 
trebuie ca nici tu, nici oricine altcineva sa nu 
faceți greșeli sau cel putin nu greșeli stupide, 
atunci niciunul dintre noi nu le-ar face vreodată, 
pentru că în cazul în care ceva nu trebuie să fie, 
pur si simplu nu se întâmplă! Dar bineînţeles că 
toti facem greșeli, chiar și greșeli stupide! Acest 
lucru ar trebui să fie suficient pentru a 
demonstra că trebuie este contrar faptelor și, prin 
urmare, pur și simplu irațional. 


Respinge-ti auto(con)damnarea 


Ar trebui să-ți fie limpede acum că trebuie din 
premisa 1 este irațional. Dar vechile obiceiuri nu 
pier ușor și bănuiesc că ești încă înclinat să te 
ocărăști singur când greșești. Așa că hai să 


respingem premisa 2: dacă o dai în bară, esti un 
ratat. Gandeste-te la acest crampei de 
înțelepciune logică: „Ceea ce este adevărat 
pentru o parte nu este neapărat adevărat pentru 
întreg“. Să presupunem că ai ochii albaștri. Asta 
nu înseamnă că ești albastru. De asemenea, doar 
pentru că ai făcut o greșeală, ai eșuat în ceva sau 
ai făcut ceva de calitate inferioară sau de mâna a 
doua nu înseamnă că ești o greșeală, un eșec, 
ceva inferior sau de mâna a doua. Ai putea la fel 
de bine să tragi concluzia că ești albastru! Într- 
adevăr, în măsura în care suntem cu toții 
imperfecti, cu toţii gresim — ceea ce, conform 
acestei logici intortocheate ar însemna că 
suntem ratati —, atunci, fără excepție, suntem 
cu toţii niște ratati. Acest lucru este pur și simplu 
absurd! 


Pasul 3: Identifica-ti virtuțile călăuzitoare 


Pentru că iti definești valoarea de sine in 
funcție de atingerea propriilor obiective, 
capacitatea ta de a te accepta pe tine însuţi este 
foarte fragilă și condiționată. Ca atare, virtutea 
călăuzitoare pentru a depăși această tendință 
este acceptarea necondiționată de sine. Așadar cum 
poti ajunge la o tot mai mare acceptare 
neconditionati de sine? 


Pasul 4: Dobandeste intelepciunea filosofica 
de la marii ganditori 


După cum s-a discutat în Capitolul 3, 
„respectul de sine implica acceptarea 
neconditionata de sine bazata pe o intelegere 
filosofică profundă a valorii si demnităţii 
umane“ (Cohen, 2007, 17). Încă din Antichitate, 


filosofii au predicat despre fundamentele valorii 
și demnităţii umane: 

Exerseaza-ti capacitatea de a rationa. „Eşti un 
animal rational. Capacitatea ta de a gandi si de a 
rationa este cea care te separa de alte specii de 
animale” (Aristotel, 1941). 

Tratează-te ca pe o persoană, nu ca pe un obiect. 
„Nu esti un simplu obiect, ci o persoană 
posesoare a capacității de a-și determina în mod 
rațional propria viață“ (Kant, 1964). 

Fă-ţi planuri în mod liber si acționează in 
consecință. Jean-Paul Sartre ne reamintește că, 
spre deosebire de mușchi sau de conopidă, 
suntem ființe conștiente, conștiente de sine, 
înzestrate cu o viata subiectivă și capabile de a 
face planuri si de a acționa în mod liber. O 
istorioară a lui Sartre ilustrează aceasta 
perspectivă: când se afla în închisoare, el a 
întâlnit un preot iezuit care crescuse în sărăcie, 
fusese înjosit de colegii de școală, avusese o 
relație dureroasă și eșuată la 18 ani și fusese 
respins la examenul de intrare în armată. Sartre 
explică faptul că acest bărbat s-ar fi putut 
considera un „eșec total“, dar, în loc să facă asta, 
și-a luat ghinionul ca pe un semn că era destinat 
preoţiei. ,[DJecizia a fost a lui și numai a lui“, 
conchide Sartre, pentru că omul ar fi putut la fel 
de bine să devină tâmplar sau revoluţionar 
(Sartre, 1989). 

Așadar este alegerea ta dacă vrei să te 
autoproclami un eșec, când poti la fel de bine să 
privești pozitiv faptul că nu ai avut succes în 
ceva. La urma urmei, tu detii frâiele propriei 
subiectivitati si poti fi atât de creativ pe cât 
dorești. Așa că gândește-te de două ori înainte de 
a te trata ca pe un nimic. Ai liber arbitru, așa că 
folosește-l! 


Pasul 5: Construieste un plan de actiune 
rational 


Te indemn sa tii cont de sfatul inteleptilor 
nostri si sa te tratezi cu respectul de sine pe care 
il meriti. După cum am văzut deja, acceptarea 
necondiționată de sine nu înseamnă să fii 
perfect sau imperfect. Natura umană este 
imperfecta, însă fiecare dintre noi are capacităţi 
admirabile de ratiune, autodeterminare și 
subiectivitate, care fundamentează tratarea 
necondiționată de sine cu respect. 

Asta va necesita munca — în special, 
elaborarea unui plan de acţiune pentru a face 
schimbări constructive si apoi punerea în 
aplicare a acestuia. Prin urmare să începem! 


Ce faci acum? 


Când îmi ajut clienții să formuleze un plan de 
acțiune pentru a depăși obiceiurile 
autodistructive, îi întreb mai întâi ce fac în 
general când constată că nu și-au satisfăcut 
exigenţele nerealiste si perfectioniste. Câteva 
răspunsuri frecvente sunt: 


1. Sunt retras sau îi evit pe ceilalți. 


2. Apelez la automedicatie, consum droguri sau 
alcool. 


3. Stau treaz noaptea și mă gândesc mult la asta. 


4. Stau la birou și mă gândesc continuu la asta 
sau plec mai devreme de la serviciu. 


Aceste comportamente sunt rezultatele 
autodistructive ale exigentei perfecțiunii si ale 
autocondamnarii la care te supui când nu o 


atingi. In acest fel te pedepsesti si te injosesti 
pentru ceea ce percepi drept esec. 


intreaba-i pe intelepti 


Ce te-ar putea îndemna filosofii să faci, în loc 
de ceea ce faci acum? Ti-ar spune un înţelept sa 
te chinui așa cum o faci, trecând prin bufoneriile 
ruminatiei, izolandu-te, stând treaz toată 
noaptea, apelând la automedicatie și așa mai 
departe? În mod evident, nu! 


ARISTOTEL 


Gândește rational, exercită-ți autocontrolul si 
acționează în consecinţă. Aristotel nu ar prescrie 
evitarea celorlalți. În schimb, el ar putea să-ți 
spună să faci ceea ce-ţi place, pentru ca nu are 
niciun sens rațional să te pedepsești închizându- 
te în casă. La urma urmei, nu este o crimă să fii 
om! Și, fără îndoială, automedicatia nu s-ar afla 
pe lista de lucruri sugerate de Aristotel; asta ti-ar 
afecta capacitatea de a gândi rațional și n-ar 
rezolva absolut nimic. Marele filosof grec ar face 
următoarele recomandări: 


1. Prefă-te până când reușești. Schimbarea 
constructivă este posibilă doar prin practică. 


2. Socializează. Aristotel spunea ca noi, oamenii, 
suntem „animale sociale“! 


3. Exersează autocontrolul rațional, în loc să te 
lași pradă demoralizării. Acesta este modul în 
care poti deveni virtuos. 


4. Dacă simţi că îi eviti pe ceilalți, încearcă să ieși 
cât mult din casă. Nu vei ajunge un om de 
lume, ci probabil doar ceva mai sociabil. 


KANT 


Încetează să te tratezi ca pe un obiect care a 
funcționat defectuos si atribuie-ti valoare și 
demnitate necondiționate. Acest lucru implică 
exercitarea autodeterminării tale. În loc să te 
gândești obsesiv la cât de ratat ești, exerseaza-ti 
voința, directionand-o înspre a face ce-ţi place 
sau către ceva constructiv. Kant ar recomanda 
următoarele (daca ar fi contemporanul nostru): 


1. Fă ceva raţional, cum ar fi să citești o carte 
bună sau orice altă activitate rațională care iti 
place. Kant credea că nu trebuie să lași 
rațiunea să devină sclava emoțiilor tale. 


2. Nu te eticheta cu denumiri urâte, nu te înjosi 
în fata celorlalți sau în oricare alt fel. Acestea 
nu sunt modalităţi de a te respecta ca 
persoană. 


3. Distrage-ti atenţia cu ceva ce-ţi place sa faci, 
cum ar fi să mănânci desertul preferat, sa 
asculti muzica preferată sau să te uiti la un film 
optimist. Iti dorești rational ca toţi ceilalți să se 
trateze bine; fii consecvent în a te trata la fel. 


SARTRE 


Ca și omul din povestea lui Sartre, ai 
libertatea de a-ţi interpreta situația așa cum 
dorești. Prin urmare Sartre ti-ar reaminti că 
exigenta perfecțiunii există în cazul tău doar 
pentru că tu ai decis asta și că, dacă alegi să 
ruminezi sau să te torturezi și să te autodenigrezi 
pentru că ai făcut o greșeală sau ai eșuat în ceva, 
atunci tu ești responsabil pentru această 
opţiune. Este alegerea ta, iar tu esti liber să-ți 


continui viata. Gândește pozitiv. Ai aceasta 
putere! Sartre ar recomanda următoarele: 


1. Regandeste-ti experienţa ca pe un exercițiu de 
învăţare. 


2. Acorda-ti permisiunea de a fi failibil; face parte 
din condiţia umană să faci greșeli și să dai 
greș. 


3. Fă ceva ce ţi-ai dorit întotdeauna sa faci si 
pentru care n-ai găsit niciodată timp — de 
exemplu, înscrie-te la lecţii de muzică sau de 
dans. Te poti defini doar prin acţiune, nu prin 
discuții despre ceea ce ai fi putut sau ar fi 
trebuit să faci. 


A venit vremea să-ți pui această putere la 
treabă prin crearea și implementarea propriului 
plan de acțiune. Exercitiul 4.4 te va ajuta să faci 
exact acest lucru! 


Exercitiul 4.4. Creeaza-ti planul de acțiune 


1. Identifica-ti raspunsurile 
comportamentale. Gandeste-te din nou la 
greseala sau esecul autopercepute pe care le- 
ai analizat în exercițiile anterioare. Acum fă o 
listă a modurilor în care ai răspuns 
comportamental la fiecare situaţie (de pildă, i- 
ai evitat pe ceilalți, ai ruminat, ai stat treaz 
noaptea gandindu-te la asta sau ai pierdut 
curajul de a urmări noi oportunități). 

2. Creeaza-ti planul de acțiune. Ce ti-ar 
spune fiecare dintre inteleptii noștri să faci 
diferit? Pe baza acestor idei, întocmește o 
nouă listă creativă de lucruri pe care le-ai face 
diferit. Această lista va fi planul tau de actiune! 


Pasul 6: Pune-ti in practica planul de 
actiune 


Acum este momentul sa-ti pui in aplicare 
planul de actiune. Aici poti incepe sa-ti creezi 
obiceiul acceptării necondiționate de sine, 
pentru a înlocui tendința de a te autocondamna 
când nu reușești să-ți indeplinesti exigenţele 
perfectioniste. Acesta este locul în care începi sa 
accepti emotional faptul că ești o ființă umană 
failibilă, ca noi toţi! Capitolul 14, „Punerea în 
aplicare a planului de acțiune“, te va ajuta să 
începi. Pe măsură ce parcurgi exercițiile din acel 
capitol și începi să-ți dezvolti noile abilităţi de a 
te împăca cu imperfectiunile realizărilor tale, 
reține aceste trei idei-cheie: 


1. Dacă eu trebuie să fiu perfect sau aproape 
perfect, atunci cum se face că nimeni 
altcineva nu este? 


2. Natura umană este imperfecta, dar eu am 
capacități admirabile de rațiune, 
autodeterminare si subiectivitate, care ma 
ajuta sa ma tratez neconditionat cu respect. 


3. Daca greselile ar diminua valoarea mea ca 
persoana, atunci cu totii am fi nedemni. 


Daca ai alte tipuri de imperfectiuni cu care 
trebuie să te impaci, nu ezita să continui cu 
capitolele următoare dedicate fiecărui astfel de 
tip — dar mai întâi treci prin Exerciţiile 14.1 și 
14.2, pentru a te familiariza cu pasul final al 
metodei, care este foarte important. 


Capitolul 5 


Perfectionismul aprobarii 


Persoanele care sunt perfectioniste ale 
aprobării au cel putin unele dintre următoarele 
caracteristici: 


1. Experimentează o puternică îndoială de sine 
când nu primesc aprobarea cel putin a 
anumitor persoane 


2. Simt că trebuie să fie plăcute, iubite sau 
aprobate de toată lumea (sau de aproape 
toată lumea) și au îndoieli de sine când acest 
lucru nu se întâmplă. 


3. Se dau peste cap pentru a se asigura că ceilalți 
le plac, le iubesc sau le aprobă, fiind dispuse 
chiar să facă lucruri pe care le consideră 
greșite sau care sunt foarte incomode, pentru 
a atinge aceste scopuri 


4. Se îngrijorează perioade îndelungaie că nu au 
sau că nu primesc aprobarea celorlalți. 


Așa cum am menționat In Capitolul 2, acest 
tip de perfectionism al  autocontrolului 
presupune să pretinzi să fii iubit, plăcut sau 
aprobat de cel putin anumite persoane. Poate că 
te gândești: „Nu cumva toată lumea vrea să fie 
aprobată de colegi, prieteni, familie, colegi de 
breaslă etc.? Nu este oare firesc să vrei să fii 
acceptat?“ Si ai dreptate. Bineînțeles, cu toții am 
prefera să fim plácuti, iubiți sau aprobati de 
ceilalți, iar cei mai multi dintre noi ar fi 


incantati de asta. Dar acest lucru nu este totuna 
cu a pretinde aprobare si tocmai aceasta cerinta 
este cea care face ca perfectionismul aprobarii sa 
fie autodistructiv. Lumea in care traim nu este 
una ideala, in care sa obtinem intotdeauna ceea 
ce ne dorim sau preferam. Asadar, desi poate fi 
de preferat, chiar de dorit, ca toti ceilalti sa ne 
placa, să ne iubească, să ne aprobe sau să ne 
accepte, este nerealist să pretindem acest lucru. 


Definiţia perfectionismului aprobării 


Să ne uităm mai întâi cu atenție la aceasta 
exigenta a aprobării. Există două cerințe conexe 
care pot fi ușor confundate: 


1. (Eu) trebuie să obțin aprobarea celorlalți. 


2. Ceilalți trebuie să mă aprobe. 


Poti observa că o persoană care urmărește 
îndeplinirea celei de-a doua cerințe are o 
pretenţie de la alții, in timp ce persoana care e 
focalizată pe atingerea primei cerințe are o 
pretenție de la sine. După cum voi discuta în 
Capitolul 9, cea de-a doua cerinţă este un tip de 
perfectionism centrat pe ego. În schimb, cei care 
pretind aprobare au obiceiul de a-și adresa prima 
cerință lor înșiși. Dacă nu primești aprobarea 
celorlalți (sau a anumitor persoane), 
experimentezi îndoiala de sine. Îți percepi 
valoarea de sine în funcție de gradul de reușită în 
obținerea aprobării celorlalți. Îţi spui tie însuți 
că trebuie să obţii această aprobare pentru a 
arăta că ești o ființă umană demnă, așa că pui 
multă presiune pe tine pentru a o dobândi, ceea 
ce te poate lăsa într-o stare constantă de 
anxietate generată de întrebarea dacă vei reuși să 


o obţii si să o mentii. Mai mult, cazurile in care 
nu reusesti să obţii sau să mentii cu succes 
aprobarea pe care o pretinzi te pot duce la 
depresie sau autocondamnare. Acesta nu este 
tocmai un mod de a trăi o viata liniștită! 

Mai mult, să fim clari cu privire la obiectul 
acestei aprobări așteptate. În calitate de persoană 
care o pretinde, scopul tău final este să te asiguri 
de aprobarea celorlalți fata de tine ca persoană. 
O astfel de aprobare a ta este distinctă de 
aprobarea a ceea ce spui sau faci. Aceste obiecte 
ale aprobării sunt diferite, deoarece ceilalți te pot 
aproba ca persoană, chiar dacă nu-ți aprobă 
comportamentul și viceversa. Cu toate acestea, 
pentru a obține și menţine aprobarea celorlalți 
fata de tine, de regulă este necesar să-i faci si pe 
alții să aprobe lucrurile pe care le spui sau le faci. 
In consecinţă, perfectionistii aprobării își impun 
de obicei o cerință suplimentară: să-i facă pe 
ceilalți să aprobe lucrurile pe care le spun sau le 
fac. De exemplu, să presupunem că ai pretenția 
ca un coleg, pe care îl respecţi, să te aprobe ca 
persoană. Dacă socotești că ai spus ceva cu care 
el nu este de acord, poti fi la rândul tău anxios la 
gândul că el n-o să te mai aprobe. În acest caz, e 
foarte posibil să-ți impui cerința de a nu spune 
nimic cu care colegul în cauză ar putea să nu fie 
de acord, cu scopul de a păstra aprobarea 
acestuia. 

Deci, în esență, perfectionismul aprobării 
presupune: 


1. Cerinta să obţii și să mentii aprobarea 
celorlalți fata de tine ca persoană 


2. Cerinta să spui sau să faci lucruri care să 
obțină si să mențină aprobarea celorlalți fata 


de tine ca persoana 


3. Evaluarea propriei valori de sine in functe de 
obtinerea și menţinerea sau 
neobtinerea/nementinerea aprobării celorlalți 
fata de tine ca persoană 


Există cel putin patru moduri obișnuite prin 
care perfectionistii aprobării încearcă să satisfacă 
cea de-a doua caracteristică. Pentru a obține si a 
menține aprobarea celorlalţi, ei aleg: 


1. Să se dedice scopului de a-i impresiona pe 
ceilalți 


2. Să încerce să controleze perfect sau aproape 
perfect lucrurile 


3. Să se conformeze orbește sau să-i imite pe 
ceilalți 


4. Să se lase exploataţi de alții. 


Să ne uităm la fiecare dintre acestea. 
Punerea în slujba impresionării celorlalți 


Am consiliat persoane care și-au petrecut o 
mare parte din viata încercând să câștige 
aprobarea părinţilor lor. Mulţi dintre acești 
oameni erau foarte performanti, dar se pare că 
nu au reușit niciodată să facă suficient pentru a- 
și satisface părinţii. Unul dintre ei a obținut un 
doctorat în fizică, a devenit profesor și a ajuns în 
poziţia de decan la universitatea sa. Cu toate 
acestea, tatăl său nu l-a aprobat niciodată ca 
persoană. Drept urmare acest biet om a 
continuat să se considere de mâna a doua și să 
creadă că nu-și merită cu adevărat statutul 


profesional. Nu era nicio indoiala ca realizase 
lucruri deosebite. Dar ele nu însemnau nimic 
pentru el, fiindcă tatăl său nu a recunoscut 
niciodată vreunul, ci a continuat să-l denigreze 
și să-i găsească defecte. Decanul își impunea 
cerința de a realiza lucruri care să primească 
aprobarea tatălui său, dar niciodată nu părea (în 
mintea lui) să reușească. Abia când și-a dat 
seama că avea pretenția ca tatăl său să-l aprobe 
ca persoană și că această așteptare neîmpărtășită 
era sursa îndoielii sale de sine, a început să facă 
progrese în terapie. 


Controlul situaţiei 


Multi perfectionisti ai aprobării încearcă sa 
controleze situația, pentru a obţine și a menţine 
aprobarea celorlalți. Ei tind să împiedice să se 
întâmple orice lucru care ar duce la neobtinerea 
sau la pierderea repectivei aprobări. Acesta a fost 
cazul unuia dintre foștii mei clienti, Bob, care 
lucra într-un spital ca asistent psihiatric. El mi-a 
spus că, în fiecare seară, după program, trăia o 
anxietate intensă gândindu-se la ziua următoare 
la serviciu. 

— Trebuie să deţin în permanență controlul 
asupra situației de la locul de muncă, a declarat 
Bob. 

— Si ce s-ar întâmpla dacă nu ai avea mereu 
controlul? am întrebat. 

— S-ar putea să i se întâmple ceva rău unuia 
dintre pacienţii mei în timpul orelor în care mă 
aflu la serviciu. 

— Și care ar fi semnificația acestei întâmplări? 

— Ar însemna ca sunt un ratat! 

— De ce te-ar face asta un ratat? 


— Pentru ca seful meu si-ar pierde respectul 
fata de mine. 

— Prin urmare trebuie sa ai respectul sefului 
tau si, daca il pierzi, esti un ratat? 

— Da! 

Dupa cum poti vedea, pretentia de control a 
lui Bob se baza pe cerința aprobării din partea 
șefului sau — în special pe respectul acestuia. El 
pretindea control în orice moment la locul de 
muncă, astfel încât să nu facă greșeli care l-ar 
putea costa aprobarea șefului său. După părerea 
lui, acest lucru l-ar fi făcut nedemn ca persoană, 
„un ratat“. Abia când Bob a început să aprecieze 
faptul că valoarea lui nu depinde de aprobarea 
sa ca persoană de către șeful lui, a început să 
facă progrese în depășirea anxietatii. 


Conformarea sau imitarea celorlalți 


lată câteva moduri obișnuite prin care 
oamenii se conformeaza sau îi imită pe alții 
pentru a le obține aprobarea. 


Conformistul orb 


Multi  perfectionisti ai aprobării sunt 
dependenți de conformitate, adică se simt 
obligaţi să facă lucruri doar pentru a se integra. 
Aceasta poate fi o existență periculoasă, deoarece 
este posibil să fii dispus să faci lucruri care sunt 
autodistructive doar pentru a obține aprobarea 
celorlalți. Să luăm cazul prietenului meu din 
liceu, Larry. El avea impedimente de vorbire — o 
sâsâială si o bâlbâială. Ceilalți elevi îl ironizau 
adesea în legătură cu asta, ceea ce l-a determinat 
pe Larry să-și pună la îndoială valoarea de sine și 
să se considere un proscris social, un respins și 
un ratat. După absolvire, încercând să se 


integreze, Larry s-a Imprietenit cu un grup de 
persoane care isi asumau riscuri mari participand 
la curse de drag racing pe drumurile înguste și 
sinuoase din Upper Saddle River, New Jersey. 
Din nefericire, intr-o seara, Larry a fost ejectat de 
pe bancheta din spate a unei masini care mergea 
cu viteză când aceasta a lovit un copac. Soferul 
și pasagerul care stătea în fata au murit pe loc, 
iar Larry a stat în comă câteva luni într-un azil, 
până când, in cele din urmă, a decedat și el. Ma 
gândesc adesea la Larry și la situaţia lui. A fost 
un spirit bun și generos, care avea capacitatea de 
a trăi o viata împlinită, în schimb a ales să-și 
asume riscuri nerezonabile pentru a obţine 
aprobarea unui grup nepotrivit. Larry a pretins 
de la el însuși câștigarea aprobării acestui grup și, 
la doar 18 ani, a plătit cu viata pentru asta. 


lubitul dependent 


Unele persoane care caută aprobare duc, de 
asemenea, conformismul pana la extrem, 
renunțând la individualitatea lor pentru a fi 
acceptate de ceilalti. Acest lucru apare adesea in 
relaţiile disfunctionale. Există oameni care se 
percep ca fiind incompleti daca nu au alături un 
sot sau un partener. De exemplu, scriind despre 
dragostea dependenta la femeile heterosexuale, 
Simone de Beauvoir observa: ,fericirea suprema 
a femeii îndrăgostite este de a fi recunoscută de 
bărbatul iubit ca o parte din el insusi...“; iar 
când e fără bărbat, ea este, în cuvintele lui Cecile 
Sauvage, „un buchet împrăștiat“ (de Beauvoir, 
2000, 138). Astfel de indivizi dependenți (care 
pot include și cuplurile de același sex) cred că 
trebuie sa aibă dragostea unui partener, 
considerând că altfel nu sunt nimic. 


Casnica stramutata 


Când moartea sau divorțul separa aceste 
suflete dependente de partenerii lor, ele rămân 
fără un scop în viață. Am lucrat odată cu un 
grup de gospodine casnice, de vârstă mijlocie, 
care au trecut prin această situație. Înainte de a 
putea merge mai departe, ele trebuiau să-și 
recupereze sentimentul de autodeterminare, să 
conștientizeze faptul că aveau capacitatea de a-și 
decide propriile scopuri independente. Acest 
lucru a fost înspăimântător pentru cele mai 
multe dintre ele, dar, după ce au renunțat la 
ideea că trebuie să fie dependente de iubirea 
cuiva pentru a fi demne ca persoane, au putut să 
facă pași constructivi pentru a se elibera de o 
formă de sclavie autodepreciativă și autoimpusă. 
Împotrivindu-se acestei inertii, unele dintre 
aceste femei au început să-și construiască o nouă 
viata, întorcându-se la școală, învățând noi 
abilități și căutând în afara gospodăriei un loc de 
muncă remunerat. 


A te lăsa exploatat de alţii 


Alte persoane care pretind aprobare se lasă 
exploatate de alţii pentru a obține și a-și 
menține aprobarea. Acești oameni permit altora 
să profite de ei, uneori chiar până la punctul de 
a tolera abuzuri. De exemplu, într-un mediu 
corporatist, ei pot îndeplini sarcini inferioare 
poziției pe care o ocupă sau pe care nimeni 
altcineva nu vrea să le facă, numai cu scopul de 
a obține sau de a menţine aprobarea colegilor 
lor. Adesea ei sunt primii care se oferă voluntari 
pentru activități pe care ar fi preferat să nu le 
facă. Le vine foarte greu să spună nu, deoarece se 


tem de respingerea din partea celorlalti. Ca 
urmare, altora le este usor sa profite ei. 


Care sunt modalitățile tale de căutare a 
aprobării? 


Exercitiul 5.1 te poate ajuta să-ți clarifici mai 
bine propriile modalități de căutare a aprobării. 


Exercitiul 5.1. Cum încerci să obţii aprobarea 
celorlalți? 


Gândește-te la următoarele întrebări și noteaza-ti 
răspunsurile în jurnal. 


1. Ce fel de lucruri faci pentru a încerca să obţii si 
să mentii aprobarea celorlalți fata de tine ca 
persoană? Te | conformezi?  Încerci să-i 
impresionezi pe ceilalți? Controlezi situația? Te 
lasi exploatat? În ce fel? 


2. Încerci o altă abordare? 


3. Te poți identifica cu vreunul dintre exemplele de 
perfectionisti ai aprobării discutate în acest 
capitol? Dacă da, în ce privinta/in ce privinte? 


4. Cum te simţi când crezi că ai pierdut sau că s-ar 
putea să nu mai primesti aprobarea cuiva de la 
care pretinzi acest lucru? 


Plecând de la răspunsurile date la Exercitiul 
5.1, poti începe să lucrezi la depășirea 
perfectionismului aprobării, folosind metoda în 
șase pași descrisă în Introducere. 


Pasul 1: Identifica-ti gândirea iraţională 


Să ne uităm cu atenție la gândirea care 
conduce la perfectionismul aprobării: 


1. Trebuie să obţin aprobarea celorlalți fata de 
mine ca persoană. 


2. Prin urmare, dacă nu obţin această aprobare, 
voi fi respins sau un ratat. 


3. Dacă nu impresionez/controlez/mă 
conformez/mă las exploatat, nu voi primi 
această aprobare. 


4. Prin urmare, dacă nu 
impresionez/controlez/ma conformez/má las 
exploatat, voi fi respins sau un ratat. 


5. Așadar trebuie sa impresionez/controlez/ma 
conformez/ma las exploatat. 


După cum vezi, exigenta ta perfectionista a 
aprobarii din premisa 1 este cea care te face sa te 
indoiesti de tine insuti si sa crezi ca vei ajunge 
un paria social — „respins“ sau „ratat“. Aceasta 
este rădăcina anxietatii tale cu privire la statutul 
tău viitor, care te determină să recurgi la tactici 
precum impresionarea celorlalţi, conformarea, 
controlul sau permiterea exploatării, pentru a 
obține acea aprobare fără de care te consideri 
respins sau un ratat. Astfel, ajungi la concluzia 
că trebuie să recurgi la cel puţin una dintre aceste 
tactici (sau la ceva asemănător) ori vei fi 
retrogradat la statutul umil de respins sau ratat. 


Exercitiul 5.2. Identificá-ti gandirea 
autoperturbatoare 


1. Gandeste-te din nou la modalităţile prin care 
încerci sa obţii si sa pastrezi aprobarea 
celorlalţi și pe care le-ai notat în Exercitiul 5.1. 
Încearcă să le rezumi în cât mai puţine cuvinte 
(de exemplu, „flatez/mă laud/fac ceea ce 


așteaptă ceilalti“). © Consemneaza, de 
asemenea, modul in care te evaluezi negativ 
cand nu obtii aceasta aprobare sau cand crezi 
că s-ar putea să nu o obtii și rezum-o într-un 
cuvânt sau două, cum ar fi „respingere“, 
„ratat“ sau orice altceva care iti surprinde cel 
mai bine limbajul autodegradant. 

2. Acum introdu o scurtă descriere și 
autoevaluarea ta in acest model de 
raționament. Adaugă schema completată în 
jurnalul propriu. Acesta este procesul real de 
gândire prin care tu însuți te tulburi! Schema 
este următoarea: 


1. Trebuie să obțin aprobarea celorlalți fata de 
mine ca persoană. 

2. Deci, dacă nu primesc această aprobare, voi 
fi un [autoevaluarea ta negativă]. 

3. Dacă nu fac [ceea ce faci tu pentru aprobare], 
nu voi obține această aprobare. 

4. Deci, dacă nu fac [ceea ce faci pentru 
aprobare], voi fi un _ [autoevaluarea ta 
negativa]. 

5.Asa ca trebuie sa [ceea ce faci pentru 
aprobare]. 


Păstrează acest șablon de gândire completat la 
îndemână în timp ce parcurgi restul capitolului 
de fata. 


Pasul 2: Respinge-ti premisele iraționale 


Din păcate, gândirea ta se bazează pe premise 
iraționale. Să începem prin a-l demitiza pe 
trebuie din premisa 1. 


Respinge-l pe trebuie 


Dacă ar fi realmente adevărat că trebuie să ai 
aprobarea celorlalți, asa cum cere premisa 1, 
atunci ai avea-o întotdeauna, în mod automat. 
Da, automat, deoarece „trebuie“ înseamnă „în 
mod necesar“, iar ceea ce este necesar nu poate 
să nu fie. Dar nu ai întotdeauna aprobarea 
celorlalți. Așadar cerința lui trebuie este 
irationala. 


Respinge-ti autocondamnarea 


In ceea ce priveste premisa 2, aceasta este, de 
asemenea, irationala. Chiar depinde stima de 
sine de obtinerea aprobarii celorlalti? Ei bine, in 
acest caz, multi oameni care au facut lucruri márete 
ar fi fost, de asemenea, respinsi si ratati. De 
exemplu, Galileo, socotit acum parintele stiintei 
moderne, a fost considerat de Biserica drept 
eretic si si-a petrecut ultimul deceniu din viata 
in arest la domiciliu. Daca lui Galileo i-ar fi pasat 
de ceea ce credea Biserica despre el, poate ca ar fi 
fost mai rau pentru noi toti! 


Pasul 3: Identifica-ti virtuțile călăuzitoare 


În călătoria ta spre o mai mare siguranță de 
sine într-o lume in care nu toti trebuie să te 
aprobe în permanenţă, iată două obiective 
sănătoase pe care le poti adopta. 


Acceptarea necondiționată de sine 


Cerând aprobarea celorlalți pentru a-ţi valida 
valoarea si demnitatea ca persoană, te 
transformi într-un obiect, un simplu mijloc de a 
obține aprobarea celorlalți. Însă dacă aspiri să te 
accepti necondiționat pe tine însuţi, poti începe sa 
depășești acest obicei autodegradant. 


Autenticitatea 


Perfectionismul aprobarii poate duce, de 
asemenea, la pierderea autenticitatii, deoarece 
de aici poate decurge pierderea urmatoarelor 
însușiri: 


1. Simţul binelui și al răului 
2. Valorile personale 
3. Respectul de sine 
4. Sentimentul de libertate 


5. Autodeterminarea 


Astfel, perfectionismul aprobării de care era 
afectat tânărul meu prieten Larry i-a întunecat 
simțul binelui și al răului, iar acest lucru l-a 
costat viata. Bunul decan de facultate pe care l- 
am amintit și-a apreciat realizările în funcţie de 
cât de impresionat fusese tatăl său de acestea, 
aşa cá nu a putut dezvolta o evaluare 
independentă, autentică a propriilor realizări. 
Oamenii care se lasă exploataţi de alții devin 
lipsiți de autonomie; iubitul dependent suferă o 
pierdere a sinelui independent. În mod clar, toti 
ar fi putut beneficia daca ar fi devenit mai 
autentici in confruntarea cu provocarile vietii 
lor! 


Pasul 4: Dobandeste intelepciunea filosofica 
de la marii gànditori 


Pentru a dezvolta acceptarea necondiționată de 
sine, Aristotel spune: ,lubeste-te pe tine 
însuți“ — tratandu-te ca pe cel mai bun prieten 
al tău (Aristotel, 1941, c. 9, cap. 8). Acum, cel 


mai bun prieten al tau te-ar numi un ratat sau 
te-ar respinge daca ai avea performante slabe sau 
dacă nu ai obține aprobarea celorlalți? Nu! In 
schimb, te-ar putea încuraja să faci lucruri de 
care să te mândrești, nu pentru a obține 
aprobarea celorlalți, ci de dragul acelor lucruri. 
De exemplu, ai putea fi prietenos, corect și de 
ajutor celorlalți; sau, dacă alții se poartă nedrept 
sau nepoliticos cu tine, ai putea să te porti cu ei 
într-un mod ferm si rational — mutdndu-ti 
astfel accentul de la incercarea de a-i face pe altii 
sa te aprobe ca persoana la mandria de a face 
lucruri demne de lauda, pur si simplu de dragul 
de a le face. 

Pentru a deveni mai autentic, Friedrich 
Nietzsche spune: ,Creeazá-ti propriile valori“. 
Acest existentialist german din secolul al XIX-lea 
s-a numărat printre cei mai inflacarati apărători 
ai existenţei autentice din istoria gândirii. 
„Aristocratul“, spunea Nietzsche, „se simte 
chemat să stabilească valorile fără să aibă nevoie 
de vreo aprobare. (...) și știe că realmente doar el 
este cel care le conferă prestigiu lucrurilor, creând 
valori.“ (Nietzsche, 1954; 260, p. 579) Asta 
presupune sá privesti lucrurile diametral opus 
fata de felul in care ai fost obișnuit să le privesti. 
În loc să fii un membru al unei turme docile, un 
sclav virtual al unora care caută să te exploateze 
pentru propria lor mărire de sine, poti fi un 
stápán. Poti decide singur ce e bun sau ráu, 
corect sau gresit! Desigur, acesta este un ideal si 
nu il vei atinge niciodata perfect, dar aspiratia de 
a fi un astfel de ,supraom" (cum il numeste 
Nietzsche) poate fi un antidot excelent 
impotriva dependenței de aprobarea altora 
peniru autovalidare. 


Pasul 5: Construieste un plan de actiune 
rational 


Ce faci acum? Cum incerci sa obtii aprobarea 
celorlalti pentru tine ca persoana? Acestea vor fi 
lucrurile pe care le-ai enumerat in Exercitiul 5.1, 
cum ar fi conformarea la ceea ce se asteapta de la 
tine, chiar si cand te simti inconfortabil. 


Ce ti-ar spune inteleptii sa faci diferit? 


Cu siguranţă, Aristotel nu ti-ar spune să-ţi 
risipești fericirea încercând să obţii aprobarea 
celorlalți, pentru că nu ai fi cel mai bun prieten al 
tău dacă te-ai trata astfel. Într-adevăr, pentru 
Aristotel, aprobarea celorlalți nu ar fi scopul 
final. El ti-ar putea sugera: 


1. Să evaluezi rational meritele acţiunilor tale. 
(„Este irațional sa merg împotriva 
convingerilor mele sau a unei judecati mai 
bune doar pentru a obţine aprobarea 
celorlalti.") 


2. Fá fapte bune pentru cá tu crezi cà sunt bune. 
(,O voi face, nu pentru a te impresiona, ci 
pentru cá asa este corect.”) 


3. Accepta limitele a ceea ce iti sta in putere sa 
controlezi. (,Pot sá-mi controlez propriile 
emoții, dar nu le pot controla pe ale tale." 


4. Refuzá cu respect, dar cu fermitate sá faci ceea 
ce altii pot face in mod adecvat pentru ei 
înșiși. („Acest lucru nu face parte din fișa 
postului meu.”) 


Nietzsche te-ar încuraja să-ți întorci 
perfectionismul aprobării cu susul in jos: 


1. Da un exemplu pe care să-l urmeze și ceilalți. 
(„Poate fi mai incitant să fii inovator, decât sa 
faci parte din turma.”) 


2. Lasă-i pe alţii să încerce să te impresioneze. 
(„Nu sunt impresionat de modul în care tatăl 
meu încearcă sa má denigreze.") 


3. Acceptă incertitudinea inerentă existentei 
umane. („Este absurd să cred că pot controla 
totul.") 


4. Opune-te celor care incearca sa te exploateze. 
(„Nu am de gând să fiu sclavul cuiva!") 


Exercitiul 5.3. Creeaza-ti planul de acțiune 


1. Identifica-ti raspunsurile 
comportamentale. Analizeaza cu atenţie 
modalitatile in care incerci sa obtii si sa 
păstrezi aprobarea celorlalți, pe care le-ai 
notat în Exercitiul 5.1. (De exemplu: „Încerc 
să-i fac pe oamenii pe care îi respect cu 
adevărat să creadă ca sunt la fel ca ei, 
spunându-le toate lucrurile pe care le avem în 
comun. Uneori chiar inventez lucruri pentru a- 
i impresiona”.) 

2. Creeaza-ti planul de actiune. Bazându-te 
pe ideile lui Aristotel și Nietzsche, scrie o altă 
listă creativă cu lucrurile pe care le-ai face 
diferit. Această noua listă va fi planul tău de 
acțiune! 


Adaugă un exerciţiu de combatere a rușinii! 


In timp ce lucrezi la planul tău de acțiune, e 
util să pui intenţionat în scenă o situație în care 


ceilalti te pot judeca negativ (Ellis & Grieger, 
1977). De exemplu: 


1. Mergi pe o strada aglomerata, tragand o 
banana cu o sfoară (Albert Ellis a sugerat acest 
lucru!) 


2. Începe o conversaţie cu o chelneritá pe care 
nu o cunoști despre ceva ce nu s-a întâmplat 
niciodată (Am făcut-o și eu când m-am format 
in REBT). 


3. la cina într-un restaurant aglomerat, de lux, 
purtând un costum și o pălărie cu imaginea 
gigantică a unui gândac pe ea. 


Sau, pur și simplu, foloseste-ti imaginaţia! Trei 
avertismente, totuși: nu trebuie să fie ilegal, 
imoral sau periculos. 


Pasul 6: Pune-ti în practică planul de 
acţiune 


Acum este momentul să-ți pui în aplicare 
planul de acțiune, momentul în care poti începe 
să lucrezi la virtuțile călăuzitoare ale 
autoacceptării necondiționate și ale 
autenticității și să începi să accepti emotional 
faptul că nu ai nevoie de aprobarea celorlalți 
pentru a fi o persoană demnă de respect. lată trei 
idei-cheie de care propun să tii cont când iti pui 
în practică planul de acțiune: 


1. Dacă valoarea personală ar depinde de 
aprobarea de către ceilalți, multi dintre cei 
mai mari binefăcători ai umanităţii ar fi fost 
rebuturi și ratati. 


2. Cerand aprobarea celorlalti, ma transform in 
sclavul altora. 


3. Ce fel de cel mai bun prieten al meu sunt eu, 
daca ma chinui si ma injosesc pentru a obtine 
aprobarea cuiva? 


Să spargem gheaţa cu Exercitiul 5.4. 


Exercitiul 5.4. Combate-ti rusinea! 


1. Identifica un exercitiu de combatere a rusinii 
pe care ești dispus să-l faci. 

2. Obligă-te să-l faci chiar daca te simți 
inconfortabil. „Dar oamenii se vor uita ca și 
cum ar fi ceva în neregulă cu mine!“ Ei bine, 
asta e ideea, dar și ce dacă? Dovedeste-ti tie 
însuți că nu ai nevoie de aprobarea lor, 
făcându-l oricum! 

3. Dacă începi să te simţi rușinat în timp ce 
efectuezi exercițiul, gandeste-te la aceste trei 
idei-cheie și continuă să te ambitionezi sa 
finalizezi exercițiul. Fără scuze! Pur și simplu, 
fa-o! 

4. Cât mai curând posibil dupa ce ai terminat 
exercițiul de combatere a rușinii, reflectează 
asupra experienţei tale: 


1. Cum te-ai simţit când ai făcut-o? 
2. Cum te simţi acum? 


3. Ţi-ai spus că trebuie să ai aprobarea 
celorlalți. Acum analizează dacă ai dovedit 
din nou că această idee este falsă. 


După ce ai efectuat exercițiul de combatere a 
rusinii, felicită-te și ofera-ti un tratament special. 
In timp ce lucrezi la celelalte elemente din planul 


tau de actiune, nu ezita sa repeti acest exercitiu 
ori de cate ori consideri ca ti-ar fi de ajutor. 


Acum, odata echipat cu un exercitiu de 
atacare a rusinii, pentru a continua să-ți dezvolti 
noile abilitati de a te impaca cu faptul ca nu 
obtii intotdeauna aprobarea celorlalti, treci la 
Capitolul 14. Daca ai alte tipuri de perfectionism 
la care trebuie sa lucrezi, nu ezita sa continui cu 
capitolele specifice acelor tipuri — dar mai intai 
pune in practica Exercitiile 14.1 si 14.2, astfel 
incat sa fii familiarizat cu pasul final al metodei, 
care este foarte important. 


Capitolul 6 


Perfectionismul moral 


După cum s-a afirmat in Capitolul 2, 
perfectionismul moral este un tip de 
perfectionism al sinelui, care iti impune sa nu-ti 
încalci niciodată, în niciun fel, principiile 
morale. Persoanele perfectioniste din punct de 
vedere moral, de obicei: 


1. Experimentează sentimente puternice de 
vinovăţie, dacă au impresia că au făcut ceva 
greșit din punct de vedere moral, chiar și în 
cazul unei greșeli neînsemnate. 


2. Cred că sunt oameni răi când consideră că au 
făcut — sau pur și simplu ar fi putut face ceva 
greșit din punct de vedere moral. 


3, Se gândesc îndelung la presupusele lor greșeli 
morale, oricât de insignifiante ar fi acestea. 


4. Trăiesc o intensă anxietate când sunt puse în 
situația de a decide. 


5. Amână luarea sau punerea în practică a unor 
decizii dificile din punct de vedere moral. 


Să fim clari: nu este nimic rau in a fi o 
persoană conștientă și responsabilă din punct de 
vedere moral. În calitate de perfectionist moral, 
vei cauta mereu sa faci ceea ce consideri ca este 
corect din punct de vedere etic. Ai un set de 
principii sau un cod moral personal și te 
străduiești să-l respecti. E o calitate remarcabilă, 


care merita toata admiratia. Cu toate acestea, 
exista o diferenta uriasa intre a incerca sa faci 
ceea ce este corect din punct de vedere moral și 
a pretinde ca întotdeauna să reușești să faci 
alegerea perfectă. 


Ce este greșit în a pretinde perfecțiune 
morală? 


Din păcate, această exigenta este nerealistă; 
iată de ce: 


1. Suntem oameni, adică fiinţe failibile, supuse 
greșelii, iar uneori putem comite erori de 
judecată. 


2. Situatiile pot fi incerte din punct de vedere 
moral, ambigue sau susceptibile de 
interpretări diferite cu privire la ceea ce este 
etic corect. 


3. Pot apărea, și adesea apar, conflicte când nu 
este posibil să respectăm toate standardele 
morale. 


4, Exigenta perfecțiunii morale este absolută, în 
timp ce îndatoririle sau obligaţiile morale 
raționale permit excepții. 


A fi om 


Aristotel a definit omul ca fiind animal 
rational (Aristotel, 1941). Suntem înzestrați cu 
această capacitate incredibilă de a rationa, dar 
avem și o latură emoțională „animală“ care 
poate fi controlată de rațiune doar într-un mod 
imperfect. Astfel, poate că, într-un moment de 
emoție intensă, spui ceva nelalocul lui. Mai 
târziu te gândești: „Cum am putut să-i spun un 


lucru atât de urât?! Sunt un nesimtit!^ Sa nu mai 
vorbim de indiscretiile sexuale sau de alte 
exemple de vulnerabilitate, când lăsăm dorința 
fizică intensă să ne tulbure judecata. Prin urmare 
a pretinde perfecțiune morală poate fi o 
posibilitate rezonabilă doar dacă se întâmplă să 
fii un spirit dematerializat și să trăiești într-o 
lume perfectă („în cer“), însă aici, pe Pământ, 
unde ești o ființă umană în carne și oase, 
judecatile tale morale vor fi întotdeauna 
imperfecte. 


Incertitudinea si ambiguitatea morala 


Poate că esti familiarizat cu versul „cele mai 
bune planuri făcute de șoareci și oameni merg 
adesea prost“ — adaptat după poemul lui Robert 
Burns: „Dar nu ești numai tu pe lume / Să 
dovedești ca șoareci, oameni, / De-ar face 
planuri cât de bune, / De multe ori e tot 
zádarnic^. În poemul lui Burns, șoricelul își 
construiește casa pe câmp, convins că va găsi 
acolo siguranță și hrană, dar se trezește cu 
plugul fermierului amenintandu-i viata și e 
nevoit să fugă. Fără îndoială, asemenea 
soricelului, ţi-ai întocmit si tu planuri temeinice, 
animat de cele mai bune intenții, dar uneori 
lucrurile au mers totuși prost. Poate că ai 
încercat din răsputeri să le faci numai bine 
copiilor, părinților sau prietenilor tăi, dar 
rezultatele n-au ieșit conform calculelor tale. 
Prin urmare iti reprosezi: „Of, trebuia să ma fi 
gândit mai bine! Cum de nu am prevăzut că se 
va întâmpla astfel? E numai vina mea!“ 
Diferența dintre tine și șoarece, spune Burns, 
este că tu te uiti în urmă la ceea ce s-a întâmplat, 
deplângi situaţia nefastă si cauti vinovatul, dupa 


care privesti inainte cu nesiguranta si teama, in 
vreme ce soarecele percepe doar prezentul si, 
prin urmare, suferă mai putin. Dar, asemenea 
soarecelui, niciunul dintre noi nu poate pretinde 
în mod realist să nu facă niciodată erori de 
judecată, indiferent cât de grijulii am fi! 

Nu numai că nu este întotdeauna posibil să 
iei în calcul toate consecinţele de ordin moral 
ale acțiunilor tale, dar opțiunea morală corectă 
poate uneori să nu fie clară. Să presupunem că 
fie ajuţi un prieten să înveţe pentru un examen, 
fie iti utilizezi timpul repetând tu pentru 
examen. Ești un prieten rău dacă alegi să te 
pregătești pentru propriul examen? Ești nedrept 
cu tine însuţi dacă alegi să-ți ajuţi prietenul? Si, 
ca să trecem direct la unul dintre cele mai 
controversate subiecte de interes public ale zilele 
noastre, este vreodată permis din punct de 
vedere moral să faci avort? 


Conflictele morale 


Uneori pot apărea, și chiar apar, situaţii în 
care două dintre principiile tale morale se află în 
conflict, astfel încât respectarea unuia îl încalcă 
pe celălalt. De exemplu, ar trebui să minți un 
prieten pentru a nu-l supăra? Dacă spui 
adevărul, risti să-l superi; dacă minți sau omiti 
adevărul, nu ești onest, nesocotind astfel 
principiul adevărului. După cum se vede, în 
ambele cazuri încalci unul dintre principiile tale 
morale. 


Absolutismul exigentei morale 


Daca esti perfectionist din punct de vedere 
moral, conflictele etice vor cântări greu in 
echilibrul tău psihic, lasandu-ti un gust puternic 
de vinovăţie, indiferent de calitatea acțiunilor 


tale. Acest lucru este inevitabil când pretinzi 
perfecțiune in materie de decizii morale, 
deoarece, prin natura lor, conflictele morale 
necesită acceptarea unor soluții mai putin 
perfecte. De exemplu, decizia de a semna actul 
prin care se refuză resuscitarea (DNR) unui 
părinte sau bunic iubit grav bolnav, în cazul în 
care pacientul intră în stop cardiac, poate fi 
extrem de împovărătoare, chiar și atunci când 
calitatea vieţii este slabă si prognosticul sumbru. 


Vinovatia care vine la pachet cu 
perfectionismul moral 


A fi rational nu inseamna a fi insensibil sau 
lipsit de sentimente. Sa presupunem ca decizi sa- 
| deconectezi pe bunicul de la aparate. Chiar 
daca este rationala, o astfel de decizie suscita 
emoții puternice. In schimb, vinovăția generată 
de perfectionismul | moral este, aproape 
invariabil, nesănătoasă si debilitantă: „Ar fi 
trebuit să-l vizitez mai des cât încă era în viata. 
Sunt o persoană oribilă!“ 

Totuși vinovăția nu este în întregime 
nesănătoasă și debilitantă. Sunt situaţii în care 
ea te poate determina să faci schimbări 
constructive, când sentimentul de culpabilitate 
se concentrează asupra faptei, nu asupra 
persoanei în cauză. În schimb, vinovăția 
generată de perfectionismul moral: 


1. Condamnă făptuitorul, în locul faptei 
2. Duce la ruminatie 


3. Favorizează depresia. 


Cand perfectionistul moral nu reuseste sa-si 
satisfaca exigentele perfectioniste nerealiste, are 
tendința de a-și sări singur la beregată: „Sunt o 
persoană îngrozitoare. Cum am putut să-i spun 
lucruri atât de urâte?“ Tocmai această conștiință 
dureroasă de a fi o persoană rea din cauza 
încălcării principiilor morale autoimpuse este 
cea care definește vinovăția. O astfel de 
vinovăție, care se autodenuntd, poate eroda 
stima de sine și duce adesea la depresie. Incepi să 
te percepi ca nemeritând nimic de valoare și, 
prin urmare, ajungi să te simți inutil si fără 
speranţă în ceea ce privește șansa de a trăi o 
viață bună. În acest caz, a fi o persoană „rea“ sau 
,oribila“ nu înseamnă că ești într-adevăr rău sau 
malefic, ci tine de o atitudine de condamnare 
morală globală a sinelui. Este o devalorizare 
generală a respectului fata de propria persoană sau a 
meritelor tale personale. Să fii o persoană rea, în 
acest sens, înseamnă să nu meriti să fii tratat cu 
demnitatea și respectul pe care le acordăm 
ființelor umane decente din punct de vedere 
moral. Într-o astfel de stare de spirit vecină cu 
neputinta, este putin probabil să iei inițiativa de 
a te implica in activitati constructive care sa 
contribuie la creșterea calității vieţii tale. 
Dimpotrivă, vei fi mai mult înclinat să ruminezi 
cât de rău ești și să te complaci în zeama amară a 
propriei devalorizări. E o formă de autoflagelare 
morală! 

„Ei bine, poate că merit să sutăr! Și ce e rău în 
a mă pedepsi?“ Răspunsul este că adevărata 
cainta e constructivă — și atrage după sine 
binevenitele schimbări. Vinovatia 
autodistructiva a perfectionismului moral 
produce rezultatul opus. Mai bine evalueaza 
actiunile tale din trecut, gandeste-te unde ai 


greșit si hotărăște-te să faci lucrurile diferit in 
viitor! Exercitiul 6.1 iti ofera sansa de a exersa. 


Exercitiul 6.1. Reflecteaza la vinovatia morala 


Gandeste-te la o situatie in care te-ai simtit foarte 
vinovat pentru o actiune pe care o consideri 
gresita. Scrie-ti in jurnal raspunsurile la aceste 
intrebari: 


1. Ce ti-ai spus despre tine însuți? Ai fost autocritic? 
Explică, 


2. Cât timp ai petrecut gândindu-te la această 
situație? 


3. Cum te-ai comportat în situația respectivă? De 
exemplu, ai fost foarte îngrijorat? Vina te-a 
determinat să te comporti altfel decât de obicei? 
Dacă da, în ce fel? 


4. Ai simțit și alte emoții în afară de vinovăţie? 


5. Unii perfectionisti morali devin defensivi când 
altcineva sugerează că au făcut ceva greșit din 
punct de vedere moral. In general, cum 
reactionezi cand cineva face acest lucru? De ce 
crezi ca reactionezi astfel? 


Anxietatea perfectionismului moral 


Perfectionistii morali se confruntă cu o 
vinovăție debilitantă și devin adesea depresivi 
din cauza a ceea ce resimt ca fiind greșeli morale 
înfăptuite în trecut. Chiar mai mult, aceștia 
experimentează anxietate cu privire la 
posibilitatea unor viitoare acțiuni greșite. 


Anxietatea morala generalizata 


Perfectionistii morali sunt predispusi sa sufere 
de anxietate morală generalizată (AMG) — 
teama de viitoare judecăţi etice greșite, 
generalizate la diverse situaţii de viață: 


1. „Ce se întâmplă dacă fac o greșeală și cineva 
este rănit?“ 


2. „Dacă îmi dezamăgesc copiii?“ 


3. „Ce se întâmplă dacă fac o promisiune pe 
care nu o pot tine?” 


4. „Dacă îmi supar mama, fiind sincer cu ea?” 


5. „Ce se întâmplă dacă fac o treabă proastă, 
când toată lumea depinde de mine?“ 


Cei mai multi perfectionisti morali vor trage 
concluzia: „Aș fi o persoană rea!" Din păcate, 
temerilor privind o posibilă judecată greșită în 
viitor, urmată de autocondamnarea morală 
aferentă, li se pot adăuga alte presupuse greșeli 
din trecut, toate acestea conducând la vinovăție, 
depresie și anxietate. 

Teama permanentă de un posibil eșec viitor 
este o caracteristică definitorie a AMG. 
Anxietatea e constantă, chiar dacă obiectele ei 
tind să se schimbe. Astăzi poate fi vorba despre 
găsirea unei soluții perfecte pentru o situație de 
acasă percepută ca o dilemă morală; mâine, 
despre o problemă la locul de muncă. 


Atitudinea autocritică în fata dilemelor 


Perfectionistii morali se mai confruntă adesea 
și cu această dilemă: indiferent ce fac, rezultatul 
va fi imperfect din punct de vedere moral, ceea 


ce se va rasfrange negativ asupra imaginii lor. 
Prin urmare trăiesc o anxietate profundă: „l-am 
promis lui Johnny că îl duc astăzi la Disney 
World și copilul abia așteaptă. Însă are încă 
puțină febră! Dacă îl duc, s-ar putea ca răceala să 
recidiveze. Însă i-am promis lucrul acesta și va fi 
atât de dezamăgit! Îi voi frânge inimioara! Orice 
aș face, sunt o mamă execrabilă! Cum ar trebui 
să procedez? Sunt o mamă groaznică dacă îl duc 
și, la fel, dacă nu îl duc!“ 


Procrastinarea 


Când  ruminezi, îngrijorat de aspectele 
negative ale unei situații resimtite ca o dilemă 
morală, poti să devii ușor debusolat și să 
tergiversezi, neștiind dacă, în ce moment sau ce 
anume să faci ca acțiunea ta să fie perfectă din 
punct de vedere moral. S-ar putea să sfârșești 
prin a lua o decizie prin indecizie — dacă nu 
întreprinzi nimic pentru a aborda rezonabil 
situaţia în care te afli. De exemplu, pentru că nu 
vrei să-ţi rănești prietenul punând capăt relaţiei, 
nu spui nimic și continui să te întâlnești cu 
cineva pe care nu-l iubești cu adevărat. 


Exercitiul 6.2. Reflecteaza la celelalte reactii 
comportamentale si emotionale 


Gandeste-te la urmatoarele situatii si intrebari, 
notandu-ti răspunsurile în jurnal. 


1. Imagineaza-ti o situaţie ipotetică în care faci 
un lucru pe care nu-l consideri a fi perfect din 
punct de vedere moral, dar despre care crezi 
că s-ar răsfrânge negativ asupra persoanei tale 
și care iti creează o anxietate considerabilă, fie 
și numai să te gândești la el. Exemplu: „Ce se 


intampla daca fac vreo greseala din cauza 
căreia imi pierd locul de munca, în condițiile în 
care acesta reprezintă singura sursă de venit 
pentru familia mea?” (te vei întoarce mai târziu 
la exemplul menţionat). 

2.Ti se întâmplă să privesti situațiile 
provocatoare din viata de zi cu zi ca fiind niște 
dileme morale dificile în privința cărora te 
torturezi, neștiind cum e mai bine să 
procedezi? Dacă da, dă un exemplu. 

3. Ai amânat vreodată o decizie pentru că te 
gândești că niciuna dintre soluțiile pe care le- 
ai găsit nu e perfectă din punct de vedere 
moral? Dacă da, dă un exemplu și explică 
modul în care ai rezolvat în cele din urmă 
situația. 

4. Ajungi vreodată să iei decizii prin indecizie, 
deoarece toate soluțiile tale sunt imperfecte 
din punct de vedere moral? Daca da, oferă un 
exemplu. 


Ținând cont de răspunsurile date la Exerciţiile 
6.1 si 6.2, să ne ocupăm acum de 
perfectionismul tău moral prin aplicarea 
metodei în șase pași. 


Pasul 1: Identifica-ti gândirea iraţională 


Examinează raționamentul care conduce la 
sentimentul de vinovăție inerent 
perfectionismului moral: 


1. Trebuie să fiu perfect din punct de vedere 
moral. 


2. Prin urmare, dacă nu reușesc să fiu perfect din 
punct de vedere moral, sunt o persoană rea. 


3. Sunt departe de a fi perfect moral. 


4. Prin urmare sunt o persoană rea. 


Folosind această logică iraţională vei ajunge 
să crezi că nu ești demn de respect — o 
perspectivă sumbră care iti poate afecta 
sănătatea emoțională. Exercitiul 6.3 te va ajuta 
să-ți examinezi propria versiune a acestei logici 
iraționale. 


Exercitiul 6.3. Identifica raționamentul care 
duce la autoculpabilizare 


1. Gândește-te din nou la situația pe care ai 
analizat-o în Exercitiul 6.1, în care ai simțit o 
vinovăţie intensă pentru ceva ce crezi că ai 
făcut greșit. Încearcă să o rezumi în cât mai 
puține cuvinte (de exemplu, „Mi-am minţit 
cea mai bună prietenă“ sau „Am spus în mod 
deliberat ceva ce știam că o va supăra“). 

2. Copiază acum în jurnalul tău următorul model 
de raționament, inseránd descrierile tale 
scurte: 


1. Trebuie sa fiu perfect moral. 

2. Prin urmare, daca eu [scurtă descriere], 
atunci sunt o persoană rea. 

3. Eu [scurtă descriere]. 

4, Prin urmare sunt o persoană rea. 


E limpede: ai in fata ochilor rationamentul pe 
care il foloseşti pentru a te face sa te simți 
vinovat! Poti folosi acest tipar pentru a-ti clarifica 
și alte situaţii în care recurgi la un raționament 
culpabilizant. 


Rationamentul care iti genereaza anxietate 


După cum ai remarcat, vinovăția si depresia 
nu sunt singurele daune emoţionale pe care le 
poate provoca perfectionismul moral. 
Anxietatea, in special anxietatea morală 
generalizată (AMG), este un alt pret emotional 
pe care îl plătesc perfectionistii morali. 

Raționamentul principal care stă la baza AMG 
este următorul: 


1. Trebuie să fiu perfect moral. 


2. Prin urmare, dacă (vreodată) nu reușesc să fiu 
perfect moral, sunt o persoană rea. 


Din exigenta perfecțiunii morale conținută in 
premisa 1, se deduce posibilitatea de a deveni o 
persoană rea dacă nu vei reuși să atingi 
perfecțiunea morală. Caracterul incert sau acel 
„dacă“ al concluziei din premisa 2 este ceea ce te 
apasă și te neliniștește. Așadar orice posibilă 
situație în privința căreia ai putea rata 
perfecțiunea morală va deveni o sursă de 
anxietate! Exercitiul 6.4 poate fi util pentru a 
identifica premisele particulare care stau la baza 
unora dintre rationamentele tale generatoare de 
AMG. 


Exercitiul 6.4.  Identifica-ti raționamentul 
provocator de anxietate morală generalizată 


1. În Exercitiul 6.2, întrebarea 1, ai oferit un 
exemplu de situaţie ipotetică în care ai făcut 
ceva greșit. Rezum-o pe scuri. 

2. Acum copiază în jurnalul tău următorul model 
de raționament, inserând o scurtă descriere: 


1. Trebuie sa fiu perfect moral. 

2. Prin urmare dacă nu reușesc să fiu perfect 
moral înseamnă că sunt o persoană rea. 

3. Dacă [scurtă descriere], atunci nu voi reuși să 
fiu perfect moral. 

4. Prin urmare dacă [scurtă descriere] înseamnă 
că sunt o persoană rea. 


Tocmai ai identificat tiparul de gândire care-ţi 
creează anxietate în această situaţie ipotetică! 
Acum, ca ai modelul, folosește-l pentru a 
examina si alte cazuri în care utilizezi 
raționament AMG generator de multă anxietate 
inutilă. 


Pasul 2: Respinge premisele iraționale 


Acesta este momentul în care iti poti 
demonstra tie însuți cât se poate de limpede ca 
exigenta perfecțiunii morale si autoblamarea 
sunt irationale. 


Respinge tirania perfectiunii morale 


Cred cá ti-ai dat deja singur seama ca sursa 
sentimentului de vinovatie autodistructiva si a 
anxietatii tale debilitante nu este alta decat 
imperativul sau premisa de la care pornesti, $1 
anume că trebuie să fii perfect din punct de 
vedere moral. Dacă există un scenariu perfect 
pentru dezamăgire, atunci acesta este! Trebuie să 
înţelegi că nu poti fi perfect moral din motivele 
deja mentionate: standardele etice sunt adesea 
contradictorii; nu esti omniscient si, prin 
urmare, nu poti prezice implicatiile etice ale 
unei situatii cu o acuratete nici macar pe departe 
de 10096; ceea ce este corect sau gresit din punct 
de vedere moral poate fi ambiguu si supus 


interpretării; standardele morale nu sunt 
absolute; și, nu în ultimul rând, ești o ființă 
umană imperfecta și, prin urmare, nu detii o 
judecată infailibilă. 


Refuză autocondamnarea 


Așadar poti afirma cu onestitate că faptul de a 
fi imperfect din punct de vedere moral te face să 
fii o persoană mai putin respectabilă sau 
merituoasă? Acest lucru ar însemna că nu doar 
tu, ci si toate celelalte ființe | umane 
imperiecte — trecute, prezente și viitoare — 
sunt, de asemenea, deficiente din punct de 
vedere moral. Ai spune că Albert Schweitzer și 
Maica Tereza sunt, de asemenea, sub așteptări 
raportat la niște exigente morale absolute. Ambii 
sunt adesea  invocati drept personalităţi 
exemplare, de o moralitate ireproșabilă: primul 
și-a pus viata în slujba celorlalți ca medic 
misionar, propovăduind respectul pentru viaţă, 
in timp ce Maica Tereza și-a dedicat viata 
ajutorării celor săraci, bolnavi și defavorizati. Cu 
toate acestea, nici măcar ei nu au fost perfecti 
din punct de vedere moral (Hines, 2018; 
Wagner). Pentru a fi consecvent, va trebui sa 
renunti la autodamnarea ce decurge din faptul 
ca si tu te dovedesti a fi mai putin decat perfect 
din punct de vedere moral. 


Pasul 3: Identifica valorile care iti calauzesc 
viata 


Acum este momentul sa revenim la o gandire 
constructivă! În călătoria ta spre o mai mare 
siguranţă de sine într-o lume în care nicio ființă 
umană nu poate fi absolut perfectă din punct de 


vedere moral, iata trei obiective pentru a face 
pace cu imperfectiunea. 


Acceptarea neconditionata de sine 


Perfectionistii morali își bazează respectul de 
sine pe măsura în care existența lor corespunde 
idealului lor absolutist de moralitate, ceea ce 
duce la o viata plină de vinovăţie, depresie și 
anxietate. Poti depăși această viziune 
autodistructivă asupra sinelui tău moral prin 
cultivarea unui obicei de acceptare 
necondiționată a propriei persoane. 


Curajul 


Pentru a-ți depăși anxietatea, va trebui să-ți 
cultivi curajul de: 


1. A accepta natura incertă și ambiguă a ceea ce 
este corect și greșit din punct de vedere moral 


2. A lua decizii morale și a acționa conform 
acestora, în ciuda failibilitatii tale morale 
inerente. 


Discernământul 


Îngrijorarea și ruminatia excesivă nu te ajută 
să rezolvi rational provocările morale, ci, 
dimpotrivă, creează un stres cu care te 
autosabotezi. Discernământul iti consolidează 
capacitatea de a tolera incertitudinea şi 
ambiguitatea deciziilor morale prin cultivarea 
unor modalități constructive și creative de 
abordare a provocărilor etice, în locul catalogării 
alegerilor morale drept dileme fără ieșire sau 
idealuri nerealiste. 


Pasul 4: Dobandeste intelepciunea filosofica 
de la marii ganditori 


Pentru a ne clădi o acceptare necondiționată de 
sine, Thomas Jefferson spunea că trebuie să fim 
conștienți de „drepturile noastre inalienabile la 
viață, libertate și căutarea fericirii“. Ar fi ciudat 
(și contraproductiv) dacă faimoasele cuvinte ale 
lui Jefferson din Declaraţia de Independenţă a 
Statelor Unite (1776) s-ar aplica doar când e 
vorba de respectul guvernului față de cetățenii 
săi, nu si la respectul cetățenilor fata de ei înșiși. 
Cuvântul  ,inalienabil" este esențial aici, 
însemnând că nu trebuie să fii perfect pentru a te 
bucura de aceste drepturi fundamentale ale 
fiecărui om. 

Immanuel Kant afirmă că nu trebuie să fii 
perfect din punct de vedere moral pentru a fi 
demn de respect (Internet Encyclopedia of 
Philosophy). Ferm susţinător al valorii personale 
necondiționate a oricărei ființe umane, Kant 
constată că niciun om de pe lumea asta nu poate 
fi perfect din punct de vedere moral. Nu vei fi 
niciodată perfect, așa că nu te mai condamna 
atunci când nu ești. Asemenea dreptului tău la 
viata, libertate și căutarea fericirii, valoarea ta ca 
persoană este inalienabilă. Prin urmare poti 
recunoaște că ai făcut o prostie, dar asta nu te 
face automat prost! 

Pentru a-ți dezvolta curajul, Jean-Paul Sartre 
susține că trebuie să fii proactiv, nu pasiv (Sartre, 
1989). Potrivit lui Sartre, nu vei găsi niciodată 
dovada absolută că alegerea ta este cea corectă. 
În fata acestei incertitudini și ambiguitati 
inerente existenței umane, actul de a alege, în 
sine, face ca alegerea ta să fie cea corectă. 


Persoana curajoasă nu găsește scuze, ci își asumă 
responsabilitatea pentru ceea ce decide să facă. 

Pentru a dezvolta discernamdntul, spune 
Aristotel, nu confunda morala cu matematica 
(Aristotel, 1941, c.1, cap. 3). Marele filosof 
recomandă evitarea extremelor — iar pretenția 
de a avea același nivel de certitudine și precizie 
în luarea deciziilor morale ca în matematică este 
o extrema. Persoana care manifestā 
discernământ isi da seama ca importantă este 
credința rezonabilă, nu certitudinea: „Nu sunt 
absolut convins că e o decizie bună să-l dau pe 
Timmy la creșă, dar știu că va fi util pentru 
dezvoltarea lui socială și, în plus, voi avea și eu 
putin răgaz“. 


Pasul 5: Construieste-ti un plan rational de 
actiune 


Sa vedem: ce faci in prezent pentru a te 
autosabota cand te confrunti cu luarea unei 
decizii morale? Perfectionistii morali adesea: 


1. Amana luarea și/sau punerea in aplicare a unei 
decizii 


2. lau decizii prin indecizie 


3. Creează o dilemă morală, recurg la autocritică 
și ruminează interminabil pe această temă 


4, Se conving că ar fi niște persoane rele, daca 
nu s-ar îngrijora excesiv cu privire la ce trebuie 
să facă 


5, Se distrag cu altceva, astfel încât să nu fie 
nevoiți să se confrunte cu luarea deciziei 


6. Încearcă să convingă pe altcineva să ia o 
decizie în locul lor. 


Tu ce faci pentru a te necăji când crezi că o 
decizie morală pe care ai luat-o deja este 
imperfectă din punct de vedere moral? lată 
câteva posibilități: 


1. Devii defensiv când alicineva sugerează că ai fi 
putut face chiar și cea mai nesemnificativă 
eroare din punct de vedere moral 


2. le | complaci în autoculpabilizare și 
autoblamare 


3. Ruminezi, repetând la nesfârșit în minte ceea 
ce ai fi putut/ar fi trebuit să faci 


4. Te retragi sau eviti interacțiunile sociale 


5. Renunti la activitati constructive sau la lucruri 
care iti fac placere 


6. Te comporti neprietenos sau neplacut fata de 
ceilalti 


7. Întâmpini dificultăți de atenţie sau nu te poti 
gândi la alte lucruri. 


Exercitiul 6.5. Cum abordezi luarea deciziilor 
morale? 


Reflectează asupra următoarelor două întrebări și 
noteaza-ti răspunsurile în jurnal. 


1. Gândește-te la ultima decizie morală pe care a 
trebuit să o iei, care ţi-a creat un stres 
semnificativ. Ce anume ai făcut, devenind 
anxios în legătură cu luarea și punerea în 
practică a deciziei? De exemplu, ai perceput-o 


ca pe o dilemă morală imperativa și te-ai 
complacut în situația asta? Alcatuieste o lista 
cu tot ce iti amintesti ca ai facut pentru a-ti 
strica liniștea. 

2. Reaminteste-ti situaţia pe care ai descris-o în 
Exercitiul 6.1, când te-ai simțit vinovat de ceea 
ce consideri a fi fost o greșeală. Enumera tot 
ce iti amintești că ai facut pentru a-ţi justifica 
și întreține vinovăția. De exemplu, te-ai 
invinovatit la nesfârșit, spunandu-ti ce 
persoana rea esti? 


Ce te-ar sfatui inteleptii sa faci altfel? 


lata cateva sfaturi aplicate pe care ti le-ar oferi 
marii ganditori: 


1. Kant: Nu te mai condamna singur când, 
inevitabil, te dovedesti a fi imperfect din 
punct de vedere moral. 


2. Jefferson: Afirmá-ti „declaraţia de 
independenţă“ fata de autotiranie, refuzând 
să te lași dominat de îngrijorarea 
autodistructivă; în schimb, caută întâlniri 
semnificative și plăcute cu ceilalți. 


3. Sartre: Nu mai amâna, creând dileme 
imposibil de rezolvat sau încercând să eviti sa- 
ti asumi libertatea și responsabilitatea. Nu 
căuta absoluturi. Fă lucrurile cum trebuie, cât 
se poate de bine, alegând cu cele mai bune 
intenții! 


4. Aristotel: Nu merge la extreme! Avem de-a 
face cu ambiguitate morală, nu cu 
matematică. Alege și acționează în funcție de 
ceea ce crezi ca este rezonabil, nu perfect. 


Exercitiul 6.6. Intocmeste-ti planul de actiune 


1, Identifica-ti reactiile comportamentale. 
In Exercitiul 6.5, ai creat doua liste cu lucrurile 
pe care le-ai facut si ti-au generat stres cand 
te-ai confruntat cu luarea unei decizii morale 
sau ai luat o decizie pe care o consideri 
greșită. Ce ti-ar spune fiecare dintre marii 
gânditori să faci diferit? 

2. Elaboreaza-ti planul de acțiune. Pornind 
de la sfaturile lor, întocmește o altă listă 
creativă cu lucrurile de care să ţii cont. Această 
nouă listă va fi planul tău de acțiune! 


Pasul 6: Pune-ti în practică planul de 
acţiune 


Esti acum gata să începi să actionezi pentru a- 
ți cultiva virtuțile călăuzitoare: acceptarea 
necondiționată de sine, curajul și 
discernământul! Străduiește-te din răsputeri să 
pui în practică înțelepciunea filosofilor. 
Capitolul 14 te va ajuta în procesul de formare a 
noii atitudini de împăcare cu imperfectiunea 
morală. Pe măsură ce-l parcurgi, retine aceste trei 
idei-cheie: 


1. Exigenta perfecțiunii morale te determina să 
ceri de la tine însuți mai mult decât au fost 
capabili să realizeze oameni celebri considerați 
drept etalon al moralității de-a lungul istoriei. 


2. Esti demn de respect și valoros ca ființă 
umană, indiferent dacă ești sau nu ești 
perfect — sau aproape perfect. 


3. Procesul decizional moral este inerent incert și 
ambiguu. Nu există deocamdată o formulă 


matematica pentru a face intotdeauna ceea ce 
este corect din punct de vedere moral. 


Daca te confrunti cu alte tipuri de 
imperfectiuni si ai vrea sa te impaci cu ele, nu 
ezita sa parcurgi celelalte capitole dedicate 
fiecărui tip de imperfecţiune — dar asigură-te ca 
ai efectuat mai întâi Exerciţiile 14.1 si 14.2, 
astfel încât să te familiarizezi cu fiecare pas al 
acestei metode. 


1 Unui șoarece, în vol. Poetul taranimei, trad. de Petre Grimm, 
Tipografia „Viaţa“, Cluj: 1925, p. 8. (N.r.) 


Capitolul 7 


Perfectionismul controlului 


Perfectionistii controlului încearcă să 
supravegheze acțiunile sau circumstanţele altor 
persoane. De fapt, își impun lor înșiși cerința de 
a obţine un astfel de control și încearcă să 
împiedice să li se întâmple lucruri rele: 


1. Oamenilor ale căror acţiuni sau circumstanţe 
vor să le controleze. („Trebuie să te împiedic 
să faci o prostie pe care o vei regreta!) 


2. Altor persoane la care tin. („Trebuie să-l 
conving pe profesorul fiului meu să-i dea un 
10, ca să nu-i strice media.) 


3. Lor înșiși. („Nu trebuie să-i las pe alții să 
creadă că pot profita de mine.“) 


Perfectionistii în materie de control nu sunt 
obsedati de putere, căutând să și-o exercite sau 
să controleze pe alții numai de dragul de a face 
asta. Interesul lor primordial nu constă in 
dominarea celorlalți sau în dorința de a le 
controla viata; dimpotrivă, ei sunt în general 
oameni bine intenţionaţi, care doresc doar să-i 
protejeze pe alții sau pe ei înșiși de ceva rău. Din 
păcate, când e vorba de a deţine controlul 
asupra a ceea ce se poate întâmpla, exigenta 
perfectionismului tinde să creeze un stres 
emotional considerabil pentru persoana in 
cauză, precum și pentru ceilalți cu care trăiește 
sau lucrează. 


Reacțiile emoţionale cel mai des întâlnite 
manifestate de perfectionistii controlului sunt: 


1. Anxietatea privind eventualitatea de a nu 
putea controla acţiunile sau circumstanţele 
celorlalți 


2. Vinovatia de a nu face sau de a nu fi facut 
suficient pentru a exercita cu succes un astfel 
de control 


3. Depresia care survine ca urmare a 
autoculpabilizarii determinate de ceva ce e 
perceput drept eșec al gestionării 
evenimentelor 


4. Furie sau resentimente profunde fata de cei 
cărora nu le-au putut controla acțiunile. 


Acum, să ne uităm la profilurile unor 
perfectionisti tipici ai controlului. 


Mama sufocantă 


Să luăm exemplul unei femei căsătorite, în 
vârstă de 52 de ani, mamă a doi copii ajunși 
adulti, pe care îi iubește profund. Gândul că li s- 
ar putea întâmpla ceva rău copiilor ei o umplea 
adesea de teamă. Măcinată constant de o frică 
paralizantă, încerca să evite orice potențial 
pericol care presupunea că s-ar putea abate 
asupra lor. Și-a petrecut o mare parte din viata 
implicându-se în deciziile lor personale. Îi suna 
regulat pentru a se informa despre viata lor, iar 
ei o sunau frecvent pentru a-i cere sfatul. 
Rezultatul a fost codependenta: copiii au devenit 
excesiv de dependenți de mama lor dragă, iar 
mama s-a implicat mult prea mult în problemele 
lor private. „Nu cred că ar trebui să ieși din nou 


cu acel baiat. Parintii lui au divortat. S-ar putea 
sa divorteze si el de tine, daca relatia devine 
serioasă si hotărăști sa te căsătorești cu el.“ 
Copiii erau deranjati de sfaturile ei intruzive, dar 
cu toate acestea continuau sa le ceara. Abia cand 
aceasta mama iubitoare a hotărât sa facă eforturi 
pentru a-și învinge nevoia de a-și controla 
copiii, familia a început să progreseze în direcția 
depășirii codependentei. 


Niciodată nu am făcut destul 


Un bărbat își făcea mereu griji că n-a făcut 
suficient pentru a preveni raul care li s-a 
întâmplat altora. „Ar fi trebuit să-i spun lui John 
că salata romană din Arizona a fost retrasă de la 
vânzare, când a comandat o salată care conținea 
respectiva legumă. Dacă a mâncat salată din 
lotul stricat si as fi putut preveni acest lucru?“ 
Din păcate, astfel de gânduri îl țineau treaz, 
ruminând, în loc să doarmă: „Ar fi fost mai bine 
să nu-i spun Barbarei că Jody flirta cu Bob la 
birou. Dacă va crede acum că el are o aventură și 
ajung să divorțeze din cauza mea? Mai bine aș 
rezolva asta, spunându-i mâine că Bob nu era 
interesat de Jody. Dar dacă ea nu mă crede?“ 

Și dacă așa, și dacă pe dincolo? Era preocupat 
necontenit cum să controleze acest șuvoi de „dar 
dacă“-uri care îi intrerupea și somnul. Această 
exigenta  perfecționistă copleșitoare de a 
controla soarta celorlalți, căreia i se adăuga 
eșecul inevitabil de a o îndeplini, îl menținea 
într-o stare de vinovăţie inutilă, dureroasă și 
paralizantă. 


Controlul privitor la ceea ce-ar putea crede 
alții 


,lrebuie să mă asigur că ceilalți nu vorbesc 
urât despre mine!“ era mantra unui tânăr 
director de companie obsedat de controlul 
imaginii sale. Încerca în mod constant să le ofere 
celorlalți informaţii despre sine care il puneau 
într-o lumină bună și făcea tot ce putea ca ei să 
nu afle lucruri care le-ar putea schimba părerea. 
De exemplu, fosta lui iubită postase pe Facebook 
o fotografie cu el în care era beat și purta pe cap 
o pereche de chiloti de damă. „Ne prosteam 
când fosta mea prietenă a făcut poza asta“, a 
ținut el să spună unui grup de potențiali clienți, 
fără să știe dacă vreunul dintre ei a văzut sau 
dacă i-a păsat câtuși de puţin de fotografie. „Nu 
eram drogat sau ceva de genul ăsta“, a adăugat el 
strategic. Din nefericire, cu cât a încercat mai 
mult să le controleze opiniile, cu atât aceștia au 
devenit mai dezinteresati și au început să-și 
pună întrebări în legătură cu el. 


Controlul reacției audienței 


Un absolvent de muzica si interpret de chitara 
clasică trăia o puternică anxietate ori de câte ori 
canta In fata unui public numeros, cum se 
intampla, de pilda, la recitalurile universitare, 
ceea ce îl determina să aleagă doar compoziţii 
relativ ușoare. Cu toate acestea, in intimitatea 
apartamentului său, când nu era privit de 
nimeni, interpreta remarcabil chiar și cele mai 
dificile pasaje de Villa-Lobos, ale cărui 
compoziţii le dau bătăi de cap până și celor mai 
experimentați chitariști clasici. Din nefericire, 
acest suflet talentat era preocupat mai mult de 
reacția publicului decât de interpretare; în 


consecinta, in ciuda deciziei lui de a selecta 
compoziţii relativ ușoare, concertele sale publice 
nu erau nici pe departe la fel de bune ca atunci 
când cânta în singurătate. 


Mentinerea la cârmă cu orice pret 


,lrebuie să deţin controlul. Altfel, se vor 
întâmpla lucruri rele.“ O femeie căsătorită, 
mamă a unui copil de 12 ani, trebuia să fie mereu 
la cârmă, de teamă că membrii familiei nu o vor 
scoate singuri la capăt. Prin urmare i-a impus 
copilului ei un program riguros, stabilind când 
trebuia să-și facă temele și când putea să iasă cu 
prietenii. Plana deasupra lui ca un elicopter 
pentru a se asigura că temele erau făcute 
„perfect“ și ajunsese să fie cunoscută în rândul 
cadrelor didactice de la școala copilului, 
deoarece încerca să controleze calitatea instruirii 
pe care o primea acesta. De asemenea, își dirija 
soțul; bietul om primea zilnic ordinele de urmat. 
„Nu uita să  plătești astăzi factura la 
electricitate!“ „Când ieși de la serviciu, du-te la 
alimentară să faci niște cumpărături.“ „Sâmbătă 
trebuie să scoţi pomul acela uscat din grădină.“ 
„Săptămâna asta trebuie să-ţi faci o programare 
la dentist să-ţi plombeze dintele cariat.“ Cererile 
și comenzile curgeau într-un flux constant. Deși 
femeia era bine intenționată, stresul pe care îl 
provoca nevoia ei de control membrilor familiei 
depășea beneficiile pe care le-ar fi putut aduce. 


Cum încerci să-i controlezi pe ceilalţi? 


Știu că ești bine intenționat, asemenea 
persoanelor din aceste exemple, dar 
recunoașterea faptului că încerci să-i controlezi 
pe ceilalți te poate scuti de disconfortul unui 


stres inutil. Exercitiul 7.1 îţi poate fi de folos în 
acest sens. 


Exercitiul 7.1. Ce anume vrei să controlezi? 


Gandeste-te la urmatoarele intrebari și noteaza-ti 
raspunsurile in jurnal. 


1. Pe baza a ceea ce ai citit pana acum in acest 
capitol, fa o lista cu lucrurile pe care doresti sa 
le controlezi. De exemplu, pretinzi sa detii 
controlul în legătură cu anumite aspecte 
specifice din viata familiei, a copiilor sau a 
prietenilor? Încerci să controlezi modul în care 
te privesc ceilalți și cum va reacţiona lumea 
cand vorbesti în public, tii o prezentare sau 
sustii un recital? Încerci să controlezi aproape 
totul și pe toate persoanele din viata ta sau 
măcar pe cele apropiate? 

2. Ce simţi când exigenţele tale de control nu 
sunt satisfăcute? De exemplu: vinovăţie, când 
crezi că nu ai făcut suficient, îngrijorare că o 
persoană iubită va face o greșeală gravă, dacă 
nu-i controlezi acțiunile, ori depresie? 

3. Te identifici cu vreunul dintre exemplele de 
perfectionism al controlului oferite în acest 
capitol? Dacă da, cu care dintre ele și în ce 
privinta/e? 


Ținând cont de răspunsurile tale la Exercitiul 
7.1, aplică metoda celor șase pași pentru a te 
elibera de perfectionismul controlului. 


Pasul 1: Identifica-ti gândirea iraţională 


lată care este tiparul general de raționament 
pe care se bazează perfectionismul controlului: 


1. Trebuie sa previn orice mi s-ar putea intampla 
rau mie sau persoanelor la care tin. 


2. Dacă nu pot să controlez aceste 
actiuni/circumstante, ei sau eu vom avea de 
suferit. 


3. Așadar trebuie să controlez aceste 
actiuni/circumstante. 


4. Prin urmare sa nu pot controla aceste 
actiuni/circumstante ar fi groaznic. 


De exemplu, mama sufocantă descrisă mai 
devreme își spune că trebuie să prevină orice li s- 
ar putea întâmpla rău copiilor ei adulţi. Este 
convinsă că, dacă nu le controlează deciziile, 
aceștia vor avea de suferit; prin urmare ea trebuie 
să le controleze deciziile și ar fi groaznic să nu 
reușească să facă acest lucru. 

Vezi cum acest raționament este generator 
sigur de anxietate, întrucât este imposibil să-ţi 
atingi mereu exigenta de a deţine controlul 
asupra tuturor situațiilor importante? Mai rău, 
dacă nu reușești să răspunzi corespunzător 
exigentei controlului, iar răul se întâmplă, s-ar 
putea să te culpabilizezi, să te simţi vinovat și 
chiar să cazi într-o depresie profundă. Acest 
raționament poate fi cu adevărat deprimant dacă 
nu-l identifici și nu-l stârpești înainte de a pune 
stăpânire pe tine! 

Este esențial să identifici tiparul propriei 
gândiri autodistructive, să-l demontezi și să-ți 
schimbi modul de a gândi, alegând ceva mai 
constructiv. Începe prin a investiga felul în care 
gândești, cu ajutorul Exercitiului 7.2. 


Exercitiul 7.2. Identificá-ti raționamentul 


Completeaza urmatorul exercitiu, consemnand 
răspunsurile în jurnal. 


1. În Exercitiul 7.7, ai enumerat lucrurile în 
privința cărora pretinzi să ai control. Alege 
unul fata de care ai tendința de a exercita cel 
mai mult control sau care te preocupă cel mai 
tare. Apoi descrie-l pe scurt: „Temele copilului 
meu"; „Performanţa profesională a angajaţilor 
mei"; „Ce cred alții despre mine“; „Ce se 
întâmplă cu alti oameni pe care îi cunosc”. 

2. În acest tipar de raționament, inserează o 
scurtă descriere și persoana/persoanele pe 
care dorești să le protejezi: 


1. Trebuie să împiedic să i se întâmple ceva rău 
|persoanei/persoanelor care trebuie protejate]. 

2. Dacă nu controlez [actiunea/actiunile sau 
circumstanțele], atunci [persoana/persoanele] 
va/vor avea de suferit. 

3. Așadar trebuie să controlez 
[actiunea/actiunile sau circumstanțele]. 

4. Prin urmare să nu pot să controlez 
[actiunea/actiunile sau circumstanțele] ar fi 
groaznic. 


Felicitári! Tiparul completat este rationamentul 
pe care il utilizezi de fiecare data pentru a-ti 
alimenta disconfortul cand pretinzi controlul. 


Pasul 2: Respinge-ti premisele irationale 


Acum analizeazà cu atentie prezumtiile de la 
care pornesti, cu scopul de a le demonta. 


Respinge tirania lui trebuie 


Iti spui tie insuti cà trebuie sá-i protejezi pe cei 
la care tii, asa cà te gándesti in continuare cà 


trebuie sa controlezi anumite acțiuni sau 
circumstante care le-ar putea face rau. Asadar 
folosesti de doua ori trebuie, unul dedus din 
celalalt: 


1. Trebuie sa impiedic sa i se intample ceva rau 
acestei persoane. 


2. Prin urmare trebuie să controlez acţiunile 
persoanei sau circumstanțele care pot 
conduce la vătămarea ei. 


Cu toate acestea, ambele necesități sunt false, 
deoarece nu există nicio obligaţie legală sau 
„necesitate“ prin care să poţi controla perfect 
astfel de evenimente externe. Capacitatea 
umana de a controla lumea exterioară este 
limitată si imperfecta. Acceptarea acestui lucru 
din punct de vedere cognitiv și emotional este 
cheia pentru a-ți depăși perfectionismul legat de 
control! 


Respinge tendinţele catastrofice 


De asemenea, faci această deducție nefondată: 


1. Trebuie să controlez acțiunile sau 
circumstanțele care conduc la un anume 
prejudiciu. 


2. Așadar să nu pot să controlez aceste acţiuni 
sau circumstanţe ar fi groaznic. 


Această deducție nu este corectă deoarece, din 
nou, acel „trebuie“ din care rezultă nu este unul 
obiectiv. O „mamă-elicopter“ ar putea respinge 
această concluzie, spunându-și: „Da, faptul că 
nu pot controla întotdeauna modul în care se 
poartă ceilalți cu copilul meu sau situaţiile în 


care se afla este regretabil, dar asta nu inseamna 
că este îngrozitor“. Ea poate lua măsuri de 
preventie rezonabile pentru a-si proteja copilul. 
De exemplu, isi poate invata copilul sa nu aiba 
încredere in străini. Dar nu poate garanta că 
lucrurile se vor întâmpla întotdeauna așa cum își 
dorește ea. 


Pasul 3: Identifica virtuțile care Iti calauzesc 
viata 


E timpul sá-ti stabilesti obiective care te pot 
ajuta sa dobándesti o mai mare siguranta intr-o 
lume care nu este intotdeauna sub controlul 
nostru. Astfel de virtuti călăuzitoare includ 
curajul, autocontrolul in practicarea tolerantei si 
prudenta. 


Curajul 


Pentru a depăși perfectionismul de control, 
exersarea curajului înseamnă sa te opui cu 
fermitate tendintei de a reactiona 
disproportionat si de a avea un control exagerat 
in privinta a ceea ce se poate intámpla rau altora 
sau tie insuti. La o extrema, unii oameni se 
feresc de pericolele pe care pot si probabil ar 
trebui să încerce să le controleze. La cealaltă 
extremă, perfectionistul în materie de control 
cere cu exces de zel controlul asupra a ceea ce nu 
se află în puterea lui și, în consecință, generează 
un stres inutil. Persoana curajoasă evită ambele 
extreme și, prin urmare, nu pretinde un control 
absolut. 


Toleranta 


In cazul nostru, această virtute călăuzitoare 
presupune să le permiti celorlalți să-și exercite 


propria autonomie si libertate, in loc sa incerci 
să-i controlezi, chiar dacă o faci pentru binele 
lor sau al altora. 


Prudenta 


În acest context, prudenta presupune 
cunoașterea propriilor limite în exercitarea 
controlului și cunoașterea modului în care poti 
acționa, respectandu-le, pentru a produce 
schimbări pozitive, inclusiv pentru a evita să faci 
rău altora sau tie personal. 


Pasul 4: Dobandeste înţelepciunea filosofică 
de la marii gânditori 


Cultivarea fiecăreia dintre aceste virtuți 
călăuzitoare a facut obiectul a numeroase 
reflecții filosofice în istoria ideilor. Așadar ce 
sfaturi ne dau filosofii pentru a ne ajuta să le 
dezvoltăm? 

Pentru a exersa curajul, Epictet ne avertizează 
să nu încercăm să controlăm ceea ce nu stă în 
puterea noastră să controlăm. Filosofia 
privitoare la control poate fi rezumată astfel: 


1. Poţi controla pe deplin doar propriile acţiuni și 
reacții. 


2. Nu poti controla pe deplin acţiunile altor 
persoane sau situaţiile in care acestea 
acționează. Ceilalţi oameni au propria lor 
minte, iar ceea ce crezi că ar trebui sau trebuie 
să se întâmple, de multe ori nu se întâmplă. 


3. Prin urmare, când încerci să controlezi 
acțiunile altora sau situaţiile în care se află alte 
persoane, te predispui la regrete, îngrijorare, 


invinovatire greșeli, frustrare si multe alte 
tipuri de disconfort. 


4. În altă ordine de idei, dacă te limitezi la ceea 
ce este complet sub controlul tău — și anume, 
propriile acțiuni — vei evita aceste consecinţe 
negative și te vei bucura în schimb de liniște 
sufletească (Epictet, 1948). 


Perfectionistii controlului încearcă in mod 
nerealist să-i controleze pe ceilalti ori 
circumstanțele în care acționează aceștia, 
generând un stres inutil. Așadar a avea curaj 
înseamnă să-ți dai seama de limitele tale în a-i 
controla pe alţii și să te limitezi la ceea ce poti 
controla: propriile acțiuni. , Mama-elicopter" își 
exercită curajul când renunţă la încercarea de a 
controla modul în care ceilalți îi tratează copilul 
și îi oferă acestuia o anumită autonomie 
adecvată vârstei (de exemplu, să-și facă singur 
temele); chitaristul demonstrează curaj când se 
concentrează la virtuozitatea interpretării sale și 
nu la ceea ce crede publicul despre ea; iar 
tânărul director executiv își manifestă curajul 
când nu mai încearcă să controleze felul în care 
vorbesc ceilalţi despre el. 

Pentru a exersa toleranța, Immanuel Kant ne 
sfătuiește să-i privim pe ceilalți cu respectul 
datorat unor persoane autonome și raţionale. 
După cum am menţionat în Capitolul 3, Kant 
face distincție între obiecte și persoane; acestea 
din urmă sunt capabile de decizie (Kant, 1964). 
Așadar Kant ne roagă să ne manifestăm toleranța 
fata de ceilalți, tratându-i ca persoane și nu ca pe 
simple obiecte. Acest lucru înseamnă să-i lăsăm 
să decidă și să acţioneze autonom. 


Abraham Lincoln se refera la necesitatea de a 
fi prudenti cand incercam sa-i controlam pe altii, 
afirmând: „Niciun om nu este suficient de bun 
pentru a guverna un alt om, fara a avea 
consimțământul acestuia“. Referindu-se in mod 
special la sclavie, Lincoln era de părere că: 
„Stăpânul nu numai că îl asupreste pe sclav fără 
consimțământul acestuia; dar îl tine sub control 
după un set de principii cu totul diferite de cele 
pe care le aplică în cazul propriei persoane“ 
(Lincoln, 1854). Precautia la care ne îndeamnă 
Lincoln este edificatoare! Nu ţi-ai dori să fi 
controlat de alții fără a-ți da consimțământul, 
așa că nu face nici tu acest lucru altora. 

Lincoln și Kant împărtășesc aceeași viziune: 
ființele umane trebuie tratate nu ca niște 
proprietăți, ci precum niște persoane raționale, 
libere și autonome. 

Psihologul Carl Rogers ne spune să fim mai 
degrabă facilitatori decât șefi. În timp ce primul 
promovează autonomia, cel de-al doilea o 
sufocă: „Îmi vei provoca un atac de cord dacă nu 
mă asculti!” spune acea mamă sufocantă, 
încercând să o descurajeze pe fiica ei să se 
întâlnească cu fiul unor părinți divortati. Unii 
perfectionisti ai controlului cred că scopul 
justifică întotdeauna mijloacele, fără să ţină 
seama de consecinţe. Acest tip de control 
provoacă neajunsuri și este autodistructiv. Ne 
străduim să protejăm pe cineva de rău, 
provocându-i, în schimb, resentimente. „E vina 
ta că l-am refuzat pe acel tip. N-ar fi trebuit deloc 
să te ascult! Acum sunt singură și nu am pe 
nimeni!“ 

În schimb, Carl Rogers (2012) ar sfătui-o pe 
mamă să faciliteze, în loc să dirijeze schimbarea; 
să pună întrebări deschise („Ce simţi în legătură 


cu acest nou iubit?“) și să  oglindească 
răspunsurile fiicei într-un mod care să o ajute să- 
și clarifice sentimentele. „Așadar se pare că ești 
foarte atrasă de el, dar ai o oarecare anxietate în 
legătură cu faptul că vă vedeţi din nou. Ai vrea 
să vorbești despre asta?“ Aici, scopul este decizia 
autonomă a fiicei, una mai putin susceptibilă să 
se termine prin arătarea cu degetul si 
resentimente. 


Pasul 5: Construieste un plan rational de 
acțiune 


Beneficiind de câteva idei pertinente ale 
inteleptilor, hai să ne gândim la întocmirea unui 
plan de acţiune pentru cultivarea virtuților tale 
călăuzitoare. Ce faci acum și ai putea face diferit, 
folosindu-te de îndrumările primite? 

În situaţiile în care perfectionistii controlului 
pretind control, adesea ei: 


1. Se concentrează pe controlul celorlalti mai 
degrabă decât pe ceea ce fac ei înșiși 


2. Sunt insensibili la sentimentele celorlalți („N-ai 
decât sa mă suporţi!) 


3. Încearcă să-i intimideze pe ceilalți pentru a se 
face ascultați („Ar fi o prostie să ieși cu el.^) 


4. Ameninta sau îi persecută pe ceilalți („O să tin 
minte asta daia viitoare când vei vrea ceva de 
la mine“) 


5. Rumineaza,  întrebându-se daca au făcut 
suficient („Dacă se îmbolnăvește și e vina 
mea?) 


6. Refuza sa faca vreo concesie cand nu sunt de 
acord („Trebuie doar să asculti de mine.”) 


7. Se retrag din relaţie („Mă simt atât de 
neputincios.) 


8. Se invinovatesc pentru că nu controlează 
acţiunile sau deciziile celorlalți („Este vina 
mea; ar fi trebuii să insist!) 


9. Apelează la mila interlocutorului („O să fac un 
atac de cord dacă procedezi astfel!) 


Care sunt răspunsurile tale comportamentale? 
Exercitiul 7.3 te poate ajuta să răspunzi la 
această întrebare. 


Exercitiul 7.3. Care sunt răspunsurile tale 
comportamentale? 


Reaminteste-ti ce anume ai selectat la Exercitiul 
7.2, punctul 1 — lucrul asupra căruia vrei în 
mod special să ai control — si noteaza-ti în jurnal 
răspunsurile la următoarele întrebări: 


1. Ai manifestat vreunul dintre răspunsurile 
comportamentale enumerate mai sus? Dacă 
da, care dintre ele și în ce fel? 

2. Care sunt reacțiile tale comportamentale când 
exigenta controlului nu-ţi este satisfăcută? 
Enumera-le pe toate cele care îţi vin în minte. 


Ce ti-ar spune inteleptii sa faci altfel? 


Din fericire, beneficiezi acum de câteva 
perspective noi pe care le poti utiliza pentru a-ţi 
acorda răspunsurile comportamentale cu 
virtuțile care te ghidează. Așadar iată câteva 
sfaturi pertinente de la înţelepţi. 


EPICTET 


1. Concentreaza-te la propriile actiuni, nu la ceea 
ce fac sau gândesc alţii. Doar pe primele le 
poti controla! 


2. Nu te mai gândi fara încetare ca nu poti 
controla acţiunile celorlalți sau că ești vinovat 
pentru acest „eșec“. 


3. Bucură-te de interacțiunea cu ceilalți — acest 
lucru este în puterea ta. 


KANT 


În loc să încerci să-i intimidezi pe ceilalți — 
să-i terorizezi sau să-i ameninti, să apelezi la 
milă sau să încerci să le impui dorințele tale —, 
tratează-i ca pe niște oameni, nu ca pe niște 
obiecte care trebuie controlate. Permite-le să-și 
exercite propria autonomie si rațiune în 
chestiuni care îi privesc. Fiecare dintre noi are 
propriile capacități raționale și stă în puterea 
noastră sa le controlăm. 


LINCOLN 


1. Obține permisiunea celorlalţi înainte de a 
încerca să le spui ce să facă. 


2. Amenințarea, intimidarea,  șicanarea, - 
manipularea prin încercarea de a stârni milă și 
alte mijloace de a-ți impune voinţa asupra 
celorlalți reprezintă o strategie proastă pentru 
a obține ce dorești. Fii practic: ai dori să 
cooperezi cu ceilalți dacă te-ar trata astfel? 


3. Fii flexibil și deschis la ideile celorlalți. 


CARL ROGERS 


1.In loc să le spui oamenilor ce să facă, 
facilitează discuţiile deschise. Oamenii vor fi 
mai dispuși să coopereze cu tine și, eventual, 
să ajungă la decizii rezonabile. 


2. Fii deschis la explorarea ideilor celorlalți, în loc 
să te erijezi în șef. 


3. Fii dispus să explorezi sentimentele altor 
persoane prin întrebări deschise și oglindire. 


Ești pregătit să reflectezi la ceea ce ai face 
diferit? Parcurgerea Exercitiului 7.4 iti poate fi de 
folos in acest sens! 


Exercitiul 7.4. Intocmeste-ti planul de acţiune 


În Exercitiul 7.2 ai selectat un lucru asupra căruia 
soliciti în mod special control. În Exercitiul 7.3, ai 
enumerat modurile în care răspunzi din punct de 
vedere comportamental, cand vrei să detii 
controlul. 


1. Identifica-ti răspunsurile 
comportamentale. Acum gândește-te la ce 
te-au sfátuit inteleptii si ce ti-ar putea spune 
fiecare sá faci diferit in situatia pe care ai ales- 
o. De exemplu, ce ti-ar spune Epictet sá faci 
diferit daca ai deveni concentrat pe public, in 
loc de discurs? 

2. Elaboreaza-ti planul de actiune. Pe baza 
acestor informatii, fa o lista cat mai creativa de 
lucruri pe care le-ai face diferit. Aceasta noua 
lista va fi planul tau de actiune. 


Pasul 6: Pune-ti in practica planul de 
actiune 


Acum este timpul sa aplici ceea ce ai invatat 
în acest capitol, cultivandu-ti virtuțile 
călăuzitoare — curaj, toleranţă si prudență. 
Demarează planul de acțiune pe care l-ai 
elaborat în Exercitiul 7.4, având în minte aceste 
trei idei-cheie: 


1. Capacitatea omului de a controla lumea 
exterioară, în special acţiunile altor persoane 
sau condiţiile în care acționează acestea, este 
limitată și imperfectă. 


2. Concentrându-te să detii controlul acţiunilor 
tale, nu ale altora, vei reuși să-ți găsești mai 
ușor liniștea sufletească. 


3. Nu este un capăt de lume să nu tii totul 
perfect sub control! 


Felicitări, ai reușit să parcurgi acest capitol! 
Pentru a-ți pune în aplicare planul de împăcare 
cu limitele posibilităților noastre de control 
asupra lumii exterioare, parcurge Capitolul 14. 
Poti continua cu celelalte capitole dedicate 
fiecărui tip de perfecțiune — dar mai întâi 
efectuează Exerciţiile 14.1 și 14.2, astfel încât să 
poti începe să faci schimbări constructive. 


Capitolul 8 


Perfectionismul expectantei 


Perfectionistii asteptarilor pretind perfectiune 
sau aproape perfectiune de la altii, in general, ori 
de la anumite persoane cu care au o relatie, 
impunand standarde rigide si nerealiste copiilor, 
angajatilor, profesorilor, studentilor, prietenilor, 
persoanelor importante, furnizorilor de servicii 
si nu numai. Cand cred ca aceste standarde nu 
au fost sau ar putea sa nu fie indeplinite, 
reactiile lor emotionale tind sa fie exagerate si 
pot include: 


1. Anxietate 


2. Depresie 


3. Tristete 


4, Suparare, inclusiv furie 


5. Soc (care e diferit de dezamagire sau surpriza) 


Asteptarile acestor perfectionisti tind sa fie: 


1. 


Nerealiste (imposibil sau extrem de greu de 
satisfacut) 


. Neconditionate (fara sau aproape fără 


exceptie) 


. Grandioase (prea ambitioase) 


„Greu de suportat (se impune prea mult 


celorlalți) 


5. Exigente (ceilalti trebuie sa fie perfecti sau 
aproape perfecti) 


Exercitiul 8.1. Reflecteaza asupra raspunsurilor 
tale comportamentale si emotionale 


Cum reactionezi emotional cand ceilalti nu se 
ridica la nivelul asteptarilor pe care le ai de la ei? 
Noteaza-ti in jurnal cele mai frecvente reactii. 


Există o serie de manifestări tipice 
perfectionismului aşteptărilor.  Perfectionistii 
așteptărilor pot avea pretenţii de genul: 


1. Copiii lor să ia întotdeauna note de 10 sau sa 
aibă note maxime la examene. 


2. Partenerii lor să-și îndeplinească de fiecare 
dată perfect responsabilitatile domestice (de 
exemplu, cina sa fie intotdeauna gata la timp, 
iar curatenia in casa sa fie facuta impecabil) 


3. Prestatorii de servicii să furnizeze servicii 
optime (și imediate, fără timpi de așteptare) 


4. Angajaţii lor să nu greșească niciodată, să nu 
întârzie sau să nu lipsească de la serviciu 


5. Profesorii să nu facă niciodată greșeli de 
notare 


6. Prietenii să facă sacrificii eroice pentru ei 


7. Ceilalţi să respecte întotdeauna regulile de 
buna-cuviinta (de exemplu, sa nu se bage 
niciodată în fata la coadă, să le ţină 
întotdeauna ușa). 


Să examinăm mai îndeaproape câteva dintre 
aceste exemple. 


Parintele prea grijuliu 


Cunosc multi părinți care așteaptă de la copiii 
lor sa aiba prestatii perfecte sau aproape perfecte 
la scoala, la sport sau la alte activitati. O mama 
isi facuse obiceiul de a merge cu regularitate la 
școala fiicei sale, pentru a reclama profesorii care 
îi nedreptateau fiica, dându-i note mai mici 
decât merita. Profesorii erau „groaznici“, a tras 
ea concluzia, și sigur aveau ceva cu fata, de aceea 
fiica ei de nota 10 primea doar note de 8! In 
timp ce mama își chinuia și exaspera fata cu 
pregătirea pentru viitoarele teste, asigurându-se 
că toate referatele și temele de acasă erau 
impecabile, atât în conținut, cât și ca prezentare, 
ambele trăiau într-o stare de constantă și 
profundă anxietate. Ce mod de viata! 


Profesorul hiperbolic 


L-am cunoscut personal pe acest suflet 
chinuit. Profesor de economie, cu câteva 
publicaţii foarte credibile, nu era foarte apreciat 
de studenţi, deoarece majoritatea nu puteau 
satisface cerințele sale grandioase, astfel că doar 
40% dintre ei promovau cursurile lui. „Suntem 
la universitate, iar studenții mei trebuie să se 
conformeze!“ îi plăcea să spună. Le scădea un 
punct din notă chiar și pentru o singură greșeală 
de ortografie. Examina atent lucrările 
studenților, căutând orice tip de eroare 
gramaticală imaginabilă, ca să nu mai vorbim de 
micile inexactitati de conţinut. N-aveai voie să 
scapi o literă! Pretindea de la studenti prezență 
sută la sută și, ai ghicit, nu accepta nici 
absentele motivate! Un student care lipsea chiar 
și o singură dată pierdea un punct din notă. lar 
dacă se întâmpla să nu ajungă la un examen, 


exact cum te astepti: il lasa repetent. Studentul 
primea un zero! Din păcate, acest profesor genial 
nu mai preda, pentru ca a fost pensionat 
anticipat. 


Managerul care conduce sclavi 


Un director de supermarket se astepta ca 
angajatii lui sa fie ocupati tot timpul. Nimeni nu 
putea sta jos nici macar o clipa. Daca rafturile 
erau aranjate si in perfectă ordine, el cerea 
personalului să scoată marfa și s-o rearanjeze, 
astfel încât toată lumea să muncească fără 
încetare. Dacă o angajată stătea vreodată 
degeaba, directorul o certa enervat: „Nu ești 
plătită ca să te uiti în gol! Intoarce-te la treabă 
imediat!“ Deloc surprinzător, acest supermarket 
avea o rată extrem de mare de înlocuire a 
personalului. 


Clientul extrem de pretentios 


Ca să-ți faci o idee la ce mă refer când spun 
„extrem de pretentios", iată un dialog între 
client și un patiser de la o brutărie din cartier: 

— Cu ce vă pot ajuta, domnule? 

— Am cumpărat acest tort de aici și îmi vreau 
banii înapoi. 

— Îmi pare rău pentru această situație, 
domnule. Ce anume vă nemultumeste? 

— Este de vanilie! Avea glazură de ciocolată, 
așa că am crezut că e tort de ciocolată! Nimeni 
nu mi-a spus că nu e de ciocolată! 

— Îmi pare foarte rău. Vreti să-l schimbaţi cu 
ciocolată? Tocmai am terminat de decorat unul. 

— Nu, vreau să-mi restituiti banii. 

— Aveţi chitanta? 

— Nu, dati-mi naibii banii inapoi! 


— Imi pare rău, domnule, fără chitanta va pot 
da un voucher de cumpărături la noi. Ati vrea sa 
facem asa? 

— As vrea sa-ti arunc tortul asta in fata, asta 
aș vrea cu adevărat! Miscá-ti fundul si adu-l pe 
șeful tău aici, în momentul ăsta! 

Acest client special era convins că vina îi 
revenea  brutáriei pentru că  omisese să 
menționeze că tortul era de vanilie, prin urmare 
trebuia să-i restituie banii fără chitanta, chiar 
dacă acest lucru încălca politica magazinului. 
Astfel de pretenţii sunt exagerate, rigide si 
nerealiste. Din nefericire, ele sunt un exemplu 
ilustrativ pentru așteptările ce caracterizează 
aproape toate relațiile interumane ale acestei 
persoane. 


Exercitiul 8.2. Care sunt așteptările tale 
perfectioniste? 


Gandeste-te la următoarele întrebări și noteaza-ti 
răspunsurile în jurnal. 


1. Pe baza celor citite în acest capitol, enumeră 
câteva așteptări perfectioniste pe care le ai de 
la ceilalți. 

2. Când așteptările pe care le ai de la cineva nu 
sunt onorate, ai tendința de a evalua negativ 
atât persoana respectivă, cât și performanta 
acesteia? „Ce idiot! Cum a putut să facă o 
greșeală atât de stupidá!" Sau, de obicei, 
evaluezi negativ doar prestaţia: „Ce ai făcut a 
fost o mare prostie!^? 

3. Te poti identifica cu vreunul dintre exemplele 
de perfectionism al așteptărilor oferite în acest 
capitol? Dacă da, cu care dintre ele și în ce 
privinta/e? 


Ținând cont de răspunsurile date la Exercitiul 
8.2, să trecem la metoda noastră în șase pași si să 
începem să ne ocupăm de așteptările tale 
nerealiste! 


Pasul 1: Identifica-ti gândirea iraţională 


Examinează cu atenție raționamentul care 
generează perfectionismul așteptărilor: 


1. Ceilalţi trebuie să aibă o prestație 
perfectă/aproape perfectă. 


2. Nu ai avut o prestație perfectă/aproape 
perfectă. 


3. Așadar ești lipsit de valoare. 


4. Prin urmare sunt automat dezamăgit de tine. 


Observă cum, pornind de la exigenta 
perfecțiunii din premisa 1 și de la faptul că nu te 
ridici la înălțimea așteptărilor mele absolute, 
adică nu ești perfect (sau aproape perfect) 
conform premisei 2, voi trage concluzia în 
premisa 3 că nici tu nu ești valoros, nici 
prestația ta. Totuși unii perfectionisti ai 
așteptărilor au tendința de a evalua negativ doar 
performanţa persoanei, nu și persoana. În ambele 
cazuri, performanța ta imperfecta face ca 
perfectionistul din mine să fie dezamăgit. In 
fond, este o politica de toleranta zero! 

Exercitiul 8.3 te va ajuta sa-ti clarifici propriul 
rationament. 


Exercitiul 8.3. Identifica-ti rationamentul 


Parcurge următoare activități si moteaza-ti 
rezultatele în jurnal: 


1. In Exercitiul 8.2, întrebarea 1, ai enumerat 
cateva dintre asteptarile tale absolute fata de 
ceilalti. Selecteaza una dintre ele si formuleaz- 
o succint, de exemplu: „Să iau 10 la toate 
examenele“ sau „Să nu lipsesc niciodată de la 
serviciu“. 

2. În Exercitiul 8.2, la punctul 2, ai fost întrebat 
dacă ai tendința de a evalua negativ atât 
persoana, cât și acțiunile unei persoane care 
nu se ridică la nivelul așteptărilor tale 
absolute. În ceea ce privește așteptarea pe 
care tocmai ai selectat-o pentru acest 
exercițiu, ai evaluat negativ doar fapta sau și 
persoana? 

3. Acum completează acest model de 
raționament, folosind așteptările de la 
întrebarea 1. Pentru subiectul pe care îl 
evaluezi negativ, dacă este vorba despre 
persoană, introdu „iu“; altminteri, scrie 
„prestația ta“. 


1. Trebuie să [așteptări de perfecțiune]. 

2. Nu ai avut o prestație perfectă. 

3. Prin urmare [subiectul evaluat negativ] este 
mai putin valoros. 

4. Așadar automat mă simt dezamăgit de 
[subiectul evaluat negativ]. 


Felicitări! Tiparul pe care l-ai completat exprimă 
clar logica pe care o folosești pentru a fi supărat 
când persoana în cauză nu s-a ridicat la înălțimea 
așteptărilor tale perfectioniste. 


Pasul 2: Respinge premisele iraționale 


Acum, că ai formulat premisele, te invit să le 
analizezi cu atenţie pentru a vedea de ce sunt 
atât de distructive. 


Refuza tirania lui trebufe 


Premisa 1 este cauza problemei. E cat se poate 
de clar că muritorii de rand nu vor putea 
îndeplini niciodată așteptările tale. Așadar te-ai 
programat pentru o îndelungă tortură 
emotionala din clipa in care ai ridicat stacheta 
atât de sus. Si, In plus, te-ai gândit cum se vor 
simți cei pe care îi supui unei astfel de presiuni? 
Întrebă-l pe patiserul care a trebuit să suporte 
clientul apucat de draci! 


Respinge gândirea de tip catastrofic 


Ti se pare că e sfarsitul lumii, deoarece copilul 
tau a luat un 9 (sau n-a reusit sa fie primul la o 
activitate oarecare). Ştiu, iti doresti ca el sa fie 
perfect sau cel putin pe aproape, dar daca sa fii 
imperfect ar însemna automat un dezastru, am f 
cu toții condamnați, pentru ca viata pe pământ 
este imperfectă! 


Refuză să-ți condamni semenii 


De asemenea, dacă faptul că o persoană nu se 
ridică la standardele tale perfectioniste ar 
însemna că e ignorantă, atunci toată lumea sau 
aproape toată lumea ar fi astfel. Și ce părere ai 
despre tine? Te ridici la înălțimea propriilor 
standarde perfectioniste? Fii sincer! 


Refuză tirania lui nu pot 


Este oare adevărat ca nu te poti abtine să nu fii 
deranjat când alții nu se ridică la standardele 
tale perfectioniste? Poti să te gândești la vreo 
persoană care nu ţi-a satisfăcut standardele și pe 
care totuși nu te-ai supărat? De pildă, părinții tai 
sau cineva pe care îl admiri? A avut vreodată 


vreuna dintre aceste persoane o prestație 
imperfectă fără să te dezamăgească neapărat? 
Bănuiesc cá da; si dacă da, poti să nu fii 
dezamăgit. 


Pasul 3: Identifica-ti virtuțile călăuzitoare 


În locul acestor idei iraționale, iată trei virtuți 
călăuzitoare care te pot ajuta să faci pace cu o 
lume in care toate ființele umane sunt 
imperfecte. 


Acceptarea neconditionata a celorlalti 


Acceptarea celorlalți, indiferent daca se ridică 
sau nu la înălțimea așteptărilor tale perfectioniste, 
te poate ajuta să tolerezi imperfectiunea inerentă 
ființei umane în general. Înţelegând acest aspect, 
vei putea evita emoţiile autodistructive ce 
decurg din pretenția nerealistă a perfecțiunii de 
la ceilalți. 


Curajul 


În acest sens, poate fi util să-ți faci curaj 
pentru a înfrunta fără rezerve realitatea 
imperfecta deoarece, inevitabil, vei mai fi 
dezamăgit în viitor. Renuntand la pretenţia de 
perfecțiune de la ceilalţi, înveţi să accepti 
imperfectiunea ființei umane in general — și, 
firește, propria imperfecţiune. E ceva ce necesită 
curaj! 


Moderatia 


Această forma de autocontrol implica 
exersarea cumpătării — capacitatea de a evita 
emotiile autodistructive — cand ceilalti nu se 
ridica la standardele tale perfectioniste si de a 


realiza ca tu esti cel care te deranjează, 
nicidecum ceilalti. 


Pasul 4: Dobandeste intelepciunea filosofica 
de la marii gânditori 


Pentru a ne dezvolta capacitatea de acceptare 
necondiționată a semenilor, Albert Ellis ne 
sfătuiește să nu-i condamnăm pe ceilalți la 
modul general. Părintele terapiei cognitiv- 
comportamentale pledează pentru acceptarea 
semenilor, pentru că sunt ființe umane ca și noi, 
care trăiesc, respiră si sunt înzestrate cu însușiri 
unice (unele bune, altele rele). Chiar dacă putem 
critica în mod constructiv lucrurile nepotrivite 
pe care uneori le fac aceștia, să nu-i condamnăm 
integral, punându-le etichete degradante (Ellis, 
2001). 

Thomas Hobbes, filosof politic din secolul al 
XVI-lea, recomandă să-i tratăm pe ceilalți cu 
același respect cu care am vrea să fim tratați si 
noi. Hobbes dă o interpretare proprie regulii de 
aur: „Nu-i face altuia ceea ce nu ai vrea să ţi se 
facă tie însuți“ (Hobbes, 1939, 172). 
Nerespectandu-i pe ceilalți, condamnându-i, Iti 
pui în pericol propria pace și siguranţă, deoarece 
este foarte probabil ca și ei, la rândul lor, să 
răspundă în același mod — sau chiar mai rău. 
Albert Ellis îi împărtășește opinia: „Dacă nu vrei 
să fii condamnat, blamat sau ostracizat de 
oameni, încearcă să-i accepti necondiționat“ 
(Ellis, 2001, p. 30). 

Pentru a-ți cultiva curajul, spune Buddha, 
renunță la așteptările pe care le ai de la ceilalți. 
Potrivit budismului, suferința este cauzată de 
faptul că ne cramponăm de ceva care nu se află 
sub controlul nostru — si, in mod clar, 


performanţa altora este unul dintre aceste 
lucruri. Curajul înseamnă, în acest caz, să 
renunti la așteptările tale perfectioniste fata de 
ceilalti si sa lasi lucrurile sa se intample asa cum 
se întâmplă, nu așa cum crezi tu că trebuie să se 
întâmple (Hanh, 2011). 

Pentru a dezvolta  cumpătarea,  Epictet 
recomandă oamenilor să-și stăpânească 
emoțiile — nu vorbi ca și când evenimentele 
vieţii te-ar supăra, când ceea ce te supără cu 
adevărat este limbajul pe care îl folosești când te 
referi la aceste evenimente (Epictet, 1948). În loc 
să zici: „Ești un dobitoc incompetent!“, încearcă 
să spui: „Păcat că nu te descurci atât de bine pe 
cât am sperat“. Și, în loc de: ,Incompetenta ta 
nu-mi provoacă decât suferință!“, recunoaște că 
tu însuţi iti provoci suferința respectivă! 

Pentru a nu te mai amăgi și a fi autentic, 
Sartre te sfătuiește să reflectezi la faptul că „omul 
care se ascunde în spatele patimilor sale se 
amăgește pe sine însuși“, deoarece „omul este el 
insuși responsabil de patimile sale“ (Sartre, 
1989). Așadar pur și simplu te minţi singur când 
iti spui că alții — nu tu — te enervează. Cea mai 
bună dovadă că iti poti controla emoţiile este sa 
o faci pur și simplu: încetează să te mai amăgești 
și fii autentic. Dacă te minți pe tine însuți, sunt 
șanse mari să nu fii sincer nici cu ceilalți. Sartre 
ar fi de părere că, dacă ai ceva constructiv de zis, 
e cazul să nu te mai joci și să spui clar, apoi să 
mergi mai departe: „Cred că ai fi putut convinge 
acel potential client dacă ai fi vorbit mai putin și 
ai fi ascultat cu mai multă atenţie ceea ce dorea 
să obţină el prin semnarea contractului“. 


Pasul 5: Construieste-ti un plan rational de 
actiune 


Când ceilalți nu se ridică la nivelul 
exigenţelor trasate de perfectionistul 
expectantei, iată câteva reacţii obișnuite ale 
acestuia: 


1. Strigă sau zbiară la persoana care nu s-a 
ridicat la nivelul așteptărilor sale 


2. Folosește atacul la persoană (adresandu-i 
injurii directe) 

3. Refuză sa mai vorbească cu persoana 
respectivă 


4. Plânge 


5.Are un comportament  pasiv-agresiv (de 
exemplu, se poartă cu răceală, face comentarii 
indirecte umilitoare sau denigratoare și are un 
limbaj corporal negativ) 


6. Devine agresiv fizic 


7. Vrea să se răzbune. 


Exercitiul 8.4 te va ajuta să-ți identifici 
propriile raspunsuri comportamentale. 


Exercitiul 8.4. Care sunt răspunsurile tale 
comportamentale? 


În jurnalul tău, fă o listă cât mai cuprinzătoare cu 
lucrurile pe care le faci când alții nu se ridică la 
standardele tale de perfecțiune. 


Acum, că ai asimilat învăţăturile inteleptilor 
si ti-ai identificat comportamentele 


contraproductive, e timpul să-ți elaborezi 
propriul plan de acțiune cu ajutorul Exercitiului 
8.5! 


Exercitiul 8.5. Construieste-ti planul de acțiune 


1, Identificá-ti răspunsurile comportamentale. În 
Exercitiul 8.4, ai enumerat toate lucrurile pe 
care iti amintesti ca le faci în prezent ori de 
cate ori ceilalți nu se ridică la nivelul 
așteptărilor tale de perfecțiune. Acum, 
întoarce-te la sfaturile inteleptilor si la ceea ce 
ti-ar putea recomanda fiecare sa faci diferit. Sa 
presupunem că ai un comportament pasiv- 
agresiv cu ceilalți cand aceștia comit greșeli pe 
care le consideri prostești. Ai învăţat ca iti poti 
exercita voința pentru a nu mai face remarci 
sarcastice sau comentarii umilitoare, spunând, 
în schimb, ceva constructiv și trecând apoi cu 
graţie mai departe. 

2. Elaboreaza-ti planul de acțiune. Pe baza 
acestor invataminte, folosindu-ti creativitatea, 
întocmește o listă cu lucrurile pe care le-ai face 
diferit. Această noua listă va fi planul tău de 
acțiune! 


Pasul 6: Pune-ti în practică planul de 
acţiune 


În timp ce te străduiești să pui în aplicare 
planul de acţiune întocmit In Exercitiul 8.5, 
retine următoarele trei idei: 


1. Dacă oamenii ar trebui să se ridice la 
standardele tale de perfecțiune pentru a 
merita respect, atunci chiar și cei pe care îi 
admiri cel mai mult, inclusiv tu însuţi, ar fi 


rareori — daca nu chiar niciodata — demni de 
respect. 


2. Supararea din cauza comportamentelor sau a 
performanţelor „imperfecte“ ale celorlalți 
generează stres și pentru tine, și pentru 
ceilalți, fără a servi vreunui scop util. 


3. Emotiile tale nu apar pur și simplu, ca un 
fulger care lovește din senin. De regulă, poti 
să le controlezi destul de bine. 


Felicitări pentru efortul serios pe care l-ai 
depus parcurgând exercițiile din acest capitol. 
Pentru a-ți pune în aplicare planul de acțiune 
care să te ajute să te impaci cu imperfectiunile 
celorlalţi, treci la Capitolul 14. Nu ezita să 
continui cu celelalte capitole dedicate fiecărui 
tip de perfectionism — dar nu uita mai întâi să 
parcurgi Exerciţiile 14.1 și 14.2. 


Capitolul 9 


Perfectionismul centrat pe ego 


Cei mai multi dintre noi preferam să 
socializăm și să lucrăm cu persoane care 
împărtășesc cel putin o parte dintre convingerile 
și valorile noastre, în special cele pe care le 
considerăm importante, cum ar fi credințele 
religioase sau principiile noastre morale. Cu 
toate acestea, perfectionismul centrat pe ego nu 
este doar o simplă preferință; mai degrabă, este o 
exigenta ca toți ceilalți oameni să fie 
întotdeauna sau aproape întotdeauna de acord 
cu punctele noastre de vedere, împărtășind 
credințele, valorile, dorinţele, interesele, 
preferinţele sau gusturile noastre (Cohen, 2015). 

Perfectionistii centrati pe ego: 


1. Se simt adesea deranjati cand alte persoane 
nu sunt de acord cu ei, uneori chiar și în 
legătură cu lucruri mărunte 


2. Nu sunt interesați să vadă lucrurile din 
perspectiva celor care nu le împărtășesc 
opiniile 


3. Consideră că punctele de vedere ale celor care 
nu sunt de acord cu ei nu sunt credibile 


4. Cred că oamenii care nu sunt de acord cu ei 
sunt proști, rai sau nedemni de compania lor 


5. Cred că întotdeauna sau aproape întotdeauna 
trebuie să aibă dreptate; rareori admit că 
greșesc, în unele cazuri niciodată. 


Punctul tau de vedere subiectiv nu este 
singurul! 


Fiecare dintre noi vede lumea prin propria 
lentilă subiectivă. Această subiectivitate este 
modelată de experienţele noastre personale, 
sociale și culturale. Limba, religia, caracteristicile 
demografice și alte aspecte sociale, etnice, de gen 
și culturale se îmbină cu personalitatea noastră 
și cu experiențele personale pentru a forma un 
sistem complex de credințe prin care 
interpretăm lumea. Așadar este de înțeles să te 
simţi mai confortabil cu viziunea proprie asupra 
lumii decât cu cea contrastantă a altora. Din 
nefericire, perfectionistii centrati pe ego au 
tendinta de a considera opiniile subiective ale 
celorlalti ca fiind false, eronate, dezinformate 
sau, într-un fel sau altul, defectuoase si de a 
acorda un statut obiectiv propriilor opinii, 
exprimate cu emfază, ca în aceste exemple: 


1. Cum poate cineva să iubească mai mult 
pisicile decât câinii? 


2. Trebuie să fii nebun să-ţi placă zăpada! 
3. Numai un idiot ar vota acest candidat. 
4. Ateii sunt toti niște sălbatici. 

5. Homosexualii sunt oameni bolnavi. 

6. Mâncarea italiană este cea mai bună! 


7. Familia mea (spre deosebire de a ta) este o 
familie adevărată! 


8. Nu cred în prostiile astea feministe, așa că 
scoate-ti-le din cap! 


Elementul comun este că, într-o anumită 
măsură, perspectivele acestea stabilesc 
standardul pentru ceea ce este real, adevărat, 
bun, sănătos și așa mai departe. Acest lucru 
sugerează că perfectionismul centrat pe ego se 
bazeaza pe o viziune foarte ciudata asupra 
adevarului sau a realitatii. 

Ma îndoiesc ca ai spus vreodată explicit: „Eu 
stabilesc standardul de adevăr. Sunt un guru al 
realității!“ Cu toate acestea, pentru majoritatea 
perfectionistilor centrati pe ego, cam asta se 
subintelege din felul in care trateaza opiniile 
celorlalti cand acestea intra in conflict cu ale lor. 
Te poti convinge singur de acest lucru efectuand 
Exercitiul 9.1. 


Exercitiul 9.1. Reflectează asupra propriului 
egocentrism 


Alcatuieste in jurnalul tau o lista asemanatoare 
celei din exemplul precedent, consemnandu-ti 
gandurile sau afirmatiile care indica tendinta de 
a stabili standardul de adevar sau de realitate. 


Teoria adevarului rasturnat cu susul in jos 
a perfectionistului centrat pe ego 


Definiţia esenţială a adevărului a fost 
rezumată cu mult timp în urmă de Aristotel: O 
credință este adevărată atunci când corespunde 
realității, iar falsă, când nu corespunde 
(Aristotel, 1941, c. 4, par. 7). Astfel, credința ta 
că Pământul se învârte în jurul Soarelui este 
adevărată pentru că se bazează pe un fapt, în 
timp ce credința susținută de oamenii bisericii 
din Evul Mediu că Soarele se învârte în jurul 
Pământului este falsă, pentru că nu a existat 
niciodată un astfel de fapt. Cu toate acestea, 


perfectionistii centrati pe ego considera că 
faptele exista cand corespund perspectivelor lor 
(credinte, valori, dorinte, gusturi sau preferinte) 
si ca sunt false cand nu se intampla asta. Lumea 
se invarte in jurul lor! 

Dar și în acest caz, există o anumită măsură in 
care cineva poate susține o teorie a adevărului 
răsturnat cu susul în jos. La extrem, se află 
persoanele cu tulburare de personalitate 
narcisică, ale căror grandomanie și sentiment al 
propriei importante pot ajunge la delir (Cohen, 
2017). Din fericire, majoritatea perfectionistilor 
centrati pe ego nu suferă de iluzia grandorii. Cu 
toate acestea, tendința de a considera 
convingerile, valorile, preferinţele, dorinţele, 
interesele și gusturile tale mai legitime decât ale 
celorlalți iti poate provoca multe bătăi de cap si 
conflicte cu ceilalți. 


Incapacitatea de a construi relaţii intime de 
succes 


Perfectionistii centrati pe ego au, în general, 
dificultăți în stabilirea și menținerea unor relaţii 
intime satisfăcătoare, ^ deoarece = înăbușă 
autonomia și exprimarea de sine a partenerilor 
lor. Ei nu recunosc credințele, valorile, 
preferinţele, gusturile și dorinţele celorlalți ca 
fiind valide dacă acestea diferă de ale lor. În 
consecinţă, partenerii sunt împinși fie să 
renunțe la individualitatea lor, fie să sufere 
încercări persistente de a le fi subminat, 
depreciat sau degradat statutul de persoane 
distincte și autonome. În ambele cazuri, relația 
este disfunctionala și adesea de scurtă durată. 


Probleme la locul de munca 


Perfectionistii centrati pe ego nu se descurca, 
in general, bine la locul de munca din motive 
similare. În măsura în care intră in conflict cu 
colegii, apare o stare constantă de antagonism, 
care se termină, în general, cu o concediere. În 
cazul în care perfectionistul centrat pe ego se 
află într-o poziție managerială, există 
animozitate și resentimente între angajaţi, ceea 
ce de obicei se răsfrânge asupra productivității 
lor. După cum a arătat Daniel Goleman (1997), 
inteligenţa emoțională, care include abilități de 
relationare interpersonala, cum ar fi capacitatea 
de a empatiza cu ceilalţi, poate fi un indicator 
chiar mai important al succesului in 
management decat capacitatile cognitive. 


Incapacitatea de a invata si de a se adapta 


Pentru că nu suportă să-și recunoască 
greșelile, perfectionistii egocentrici au dificultăți 
in a învăţa și a se adapta la situații noi. Daca tu 
crezi că ai întotdeauna dreptate, nu vei face 
schimbări pentru a corecta ceea ce ai greșit. Vei 
fi inflexibil și impermeabil la schimbare — 
punandu-te in situația de a-ţi gestiona greșit 
propria viata și pe ale celor care ar putea 
depinde de tine. 


Înăbușirea creativităţii 


Deoarece perfectionistii centrati pe ego au 
tendinta de a respinge sugestiile altora cand 
aceștia nu sunt de acord cu viziunea lor, ei își 
ingusteaza paleta de idei creative din care se pot 
inspira pentru a aborda provocarile vietii. Dupa 
cum vor afirma majoritatea oamenilor creativi, 
produsele originale sunt construite dintr-o 


sinteza de idei variate. De exemplu, terapiile 
cognitiv-comportamentale combina terapiile 
comportamentale cu cele cognitive. 
Perfectionismul centrat pe ego iti poate afecta 
capacitatea de a vedea dincolo de propriile idei 
práfuite! 

Pentru a explora efectele perfectionismului 
tau centrat pe ego, alocá-ti putin timp pentru 
parcurgerea Exercitiului 9.2. 


Exercitiul 9.2. Cum te-a afectat 
perfectionismul centrat pe ego? 


Noteaza-ti detaliat in jurnal modul in care crezi 
cá perfectionismul táu centrat pe ego te-a 
afectat sau ar fi putut sá te afecteze negativ pe 
tine si pe ceilalți. Stiu cá nu e ușor, dar 
constientizarea este un factor-cheie pentru a 
reuși să depásesti acest obicei autodistructiv! 


Așadar ești gata să faci ceva în legătură cu 
perfectionismul tău centrat pe ego? Pe baza 
reflectiilor pregătitoare din Exerciţiile 9.1 și 9.2, 
putem să începem! 


Pasul 1: Identifica-ti gândirea iraţională 


Raționamentul principal care stă la baza 
perfectionismului tău centrat pe ego arată în 
felul următor: 


1. Punctul meu de vedere este întotdeauna 
corect. 


2. Nu esti de acord cu punctul meu de vedere. 
3. Prin urmare punctul tau de vedere este gresit. 


4. Asadar nu îl pot tolera. 


In premisa 1, formulezi cerinta perfectionista 
ca realitatea sa se conformeze punctului tau de 
vedere subiectiv — întemeiat pe credinţele, 
valorile, dorințele, preferințele, interesele sau 
gusturile tale. Când cineva nu este de acord cu 
tine, deduci că punctul de vedere al persoanei 
respective este greșit, deci nu îl poti tolera. Si 
când crezi că „nu poti" tolera, așa vei si face! 

lată un exemplu: 


1. Punctul meu de vedere trebuie să fie 
întotdeauna corect. 


2. Îmi plac mai mult thrillerele de acțiune decât 
comediile tale romantice. 


3. Așadar thrillerele de acțiune sunt cele mai 
bune! 


4. Prin urmare cum te aștepți să stau să mă uit la 
filmele tale? 


Exercitiul 9.3 te va ajuta să analizezi 
raționamentul din spatele perfectionismului tau 
centrat pe ego. 


Exercitiul 9.3. Identificá-ti rationamentul 
Efectuează fiecare activitate si noteaza-ti 
răspunsurile în jurnal. 


1. Aminteste-ti de o situație in care o anumită 
persoană nu a fost de acord cu una dintre 
opiniile tale ferme pe un subiect controversat, 
iar lucrul acesta te-a deranjat foarte mult. 
Poate că era vorba de politică sau de o temă 
de interes public, cum ar fi avortul. 
Formulează succint punctul tău de vedere — 


de exemplu: ,Avortul este intotdeauna un 
lucru rău“. 

2. Acum completează argumentele, folosind 
acest model de raționament: 


1. Punctul meu de vedere trebuie să fie 
întotdeauna corect. 

2. Nu esti de acord cu perspectiva mea 
conform căreia [punct de vedere]. 

3. Prin urmare punctul tău de vedere trebuie 
să fie greșit. 

4. Așadar nu îl pot tolera. 


Felicitări! Modelul completat este tiparul de 
raționament pe care îl utilizezi pentru a te supăra 
când cineva nu este de acord cu punctul tău de 
vedere. 


Pasul 2: Respinge-ti premisele iraționale 


Să începem prin a examina cu atenție acel 
„trebuie“ din premisa 1. 


Respinge tirania lui trebuie 


În premisa 1, pretinzi ca realitatea să se 
conformeze punctului tău de vedere subiectiv. 
Înţeleg; te simţi destul de bine când ai dreptate 
în legătură cu anumite lucruri. Cu toate acestea, 
realitatea nu trebuie să se conformeze viziunii 
tale. Dacă ar fi așa, nu te-ai înșela niciodată în 
legătură cu nimic — lucru care este în mod 
evident imposibil. Și, în orice caz, ar fi într- 
adevăr așa de grozav să ai întotdeauna dreptate? 
Nu ai învăţa niciodată nimic! Ca să nu spun cât 
de plictisitor ar fi dacă toată lumea ar da pur și 
simplu din cap la unison, ascultandu-ti opiniile. 


Renunta la gandirea de tip buricul pamantului 


Recunoaste: faptul ca altii nu sunt de acord cu 
tine nu inseamna obligatoriu ca gresesc. De 
pilda, consideri ca sustii la alegeri un candidat 
politic mai potrivit decât opțiunea colegului tau 
și ești convins că argumentele tale sunt mai 
solide decât ale lui? Ei bine, nu vei dovedi nimic 
insultându-l pentru că refuză să fie de acord cu 
tine. 

Imagineaza-ti că cineva te-ar trata pe tine în 
felul acesta. Că un alt autoproclamat guru al 
realității ti-ar călca în picioare opiniile și s-ar 
apuca să te insulte. Ai accepta așa ceva? Evident 
că nu! Prin urmare ce anume iti dă dreptul să te 
erijezi in guru al realităţii? De ce ar fi 
subiectivitatea ta mai credibila decat a celorlalti? 
Pentru ca este a ta? Oricine poate avea asemenea 
pretentii absurde! 


Refuza tirania lui nu pot 


În premisa 4, ai declarat că nu poti tolera un 
alt punct de vedere, opus. Dar acest lucru nu 
rezultă logic din faptul că este opus. Firește că 
poti permite altora să aibă propriile opinii 
contrare, dacă vrei. Dar a nu vrea nu este același 
lucru cu a nu putea. „Nu pot“ înseamnă că nu 
este posibil să tolerezi diferențele de opinie. „Nu 
vreau“ înseamnă că alegi să n-o faci. Din păcate, 
când ai o atitudine rigidă, tinandu-te cu dinţii 
de nu pot și refuzând să renunti la el, te 
anchilozezi, in loc să ameliorezi crampele 
generate de vechile tale idei incremenite, 
neprimenite de suflul proaspăt al unor puncte 
de vedere diferite! 


Refuza compartimentarea realitatii 


Poate ca cea mai flagrantă eroare a 
perfectionismului centrat pe ego este 
convingerea că realitatea poate fi încadrată cu 
precizie în categorii, de genul: corect sau greșit, 
adevărat sau fals, autentic sau contrafăcut. 
Gusturile tale muzicale pot fi diferite de ale 
altcuiva; poti avea opinii politice diferite de ale 
celorlalți; poti fi interesat de știință, in timp ce 
altul preferă disciplinele umaniste; si poti pune 
familia mai presus de carieră. Acest lucru nu 
înseamnă că ai dreptate, iar cealaltă persoană 
greșește. Realitatea se manifestă în multe culori 
și nuanţe de gri și este absurd să încerci să le 
reduci pe toate doar la alb sau negru. 

Desigur, unele opinii pot fi mai bine 
argumentate decât altele. De exemplu, o 
persoană poate sa se înșele în privința anumitor 
fapte ori să nu aibă suficiente dovezi. Dar 
argumentele tale nu sunt mai bune doar pentru 
că sunt ale tale. Altfel ne întoarcem la aceeași 
veche compartimentare a realității — care este 
cum spun eu, nu cum spui tu, adică eu am 
dreptate si tu gresesti! 


Pasul 3: Identifica-ti virtuțile călăuzitoare 


În loc să te adâncești în acest abis al gândirii 
greșite, iată trei virtuți călăuzitoare care te pot 
ajuta să te impaci cu imperfectiunea, într-o lume 
în care nu e obligatoriu să ai întotdeauna 
dreptate. 


Empatia 


Din viata perfectionistilor egocentrici lipsește 
împărtășirea reciprocă a lumilor lor subiective. 
După cum s-a discutat în Capitolul 3, empatia 


presupune capacitatea de a te conecta cognitiv, 
emoțional și spiritual cu viziunile subiective ale 
altora. Ea stă la baza încrederii între oameni, a 
disponibilitatii de a fi sincer. Chiar dacă sunteţi 
de acord să nu fiți de acord, tot pot exista 
reciprocitate, respect si relationare autentică. 
Cand esti in acord doar cu lumea ta subiectiva, 
subminezi insasi posibilitatea unei astfel de 
mutualitati. 


Toleranta 


Toleranta reprezinta antidotul la nu pot care, 
de fapt, se traduce nu vreau. In acest context, 
înseamnă exersarea voinței pentru a putea 
asculta echidistant diversele opinii individuale 
ale celor din jur, chiar daca nu esti de acord cu 
ele. 


Obiectivitatea 


După cum ai văzut în Capitolul 3, aceasta 
virtute călăuzitoare cultivă deschiderea fata de 
infinitele nuanțe ale realităţii, precum si 
disponibilitatea de a folosi argumente raționale, 
in locul dorinței iraționale de a avea dreptate. 
Exact recomandarea medicului pentru a depăși 
perfectionismul centrat pe ego! 


Pasul 4: Dobandeste înţelepciunea filosofică 
de la marii gânditori 


Pentru a dezvolta empatia,  gânditoarea 
feministă contemporana Blythe Clinchy spune 
sa jucăm „jocul încrederii“. Daca spun ceva care 
ti se pare absurd, în loc sa ma întrebi „Ce 
argumente ai pentru un punct de vedere atât de 
prostesc?“, te arăţi curios: „Cum așa?... Descrie- 
mi in detaliu cum vezi tu lucrurile. Ai o 


perspectivă diferită; ajută-mă să o înțeleg“ 
(Clinchy, 1998, p. 206). În loc să joci jocul 
indoielii, faci efortul de a vedea lucrurile așa 
cum le văd eu! Clinchy precizează că aceasta este 
doar o metodă de cunoaștere. Nu înseamnă că 
vei ajunge să fii de acord cu ceea ce spun eu. 
Dar, conectându-te cu mine în acest fel, ajungi să 
înţelegi perspectiva mea și, prin urmare, să 
accepti modul în care văd lucrurile din punctul 
meu de vedere subiectiv. Acest demers în sine 
poate contribui la promovarea respectului 
reciproc: „Fantastic! Nu mi-am dat seama că în 
cultura ta se procedează diferit!“ și „Îmi dau 
seama că e normal să te simţi astfel, având în 
vedere că ai trecut printr-o experiență atât de 
dureroasă“. 

Fritz Perls, existentialist și fondator al 
psihoterapiei Gestalt, spune că, pentru a dezvolta 
toleranța, trebuie să foloseşti un limbaj care 
implică asumarea  responsabilității. Evita 
limbajul care  eludeazá responsabilitatea, 
înlocuindu-l cu unul in care ea este explicit 
prezentă și asumată (Perls, 2013). De pildă, în 
loc să spui „M-ai enervat“, reformulează: „M-am 
enervat singur“, pentru că tu ești cel care se 
enervează! La fel, nu spune „Nu pot“. Acest „nu 
pot“ este anchilozant (te împiedică să-ți accepti 
responsabilitatea). Ar fi preferabil să spui: „Nu 
vreau“ sau „Aleg să nu...“. Limbajul pe care îl 
utilizezi contribuie semnificativ la cultivarea 
tolerantei fata de alte perspective diferite de a ta, 
în special fata de cele care s-ar putea să-ți 
displacă. 

Când îndepărtezi aceste straturi lingvistice cu 
care iti îngrădești singur disponibilitatea, vei 
putea înțelege mai bine că libertatea ta poate 
coexista cu libertatea celorlalți de a-și exprima 


propriile puncte de vedere subiective. Dupa cum 
rezuma Perls atat de elocvent: 


Eu imi fac treaba mea si tu iti faci treaba ta. 

Nu am venit pe lume ca sa ma ridic la inaltimea 
asteptarilor tale. 

lar tu nu trăiești pentru a îndeplini așteptările 
mele. 

Tu esti tu, iar eu sunt eu... (Counselling 
Connection) 


John Stuart Mill, filosof din secolul al XIX-lea, 
ne recomandă să-i lăsăm pe ceilalți să aleaga 
singuri, întrucât nimeni nu este perfect. Mill ne 
sfătuiește să nu ne amestecăm în alegerile de 
viaţă ale altora, care nu ne privesc direct pe noi. 
Nici noi, nici ceilalți nu ne aflăm în posesia 
adevărului absolut. Când le permiti și altora să-și 
exprime opiniile, chiar dacă unele dintre aceste 
opinii se dovedesc a fi greșite, există mai multe 
șanse ca adevărul să iasă în cele din urmă la 
suprafață, decât când reduci la tăcere opiniile cu 
care nu esti de acord (Mill, 1859, cap. 3). 

Buddha ne îndeamnă să avem compasiune 
pentru semenii noștri, în loc să fim egocentrici. 
Budismul ne învaţă că toleranța este o virtute 
fundamentală, deoarece prin ea iti exprimi 
iubirea și compasiunea pentru cei care nu sunt 
de acord cu tine (Ratnaghosa). Ne aflăm cu toții 
în aceeași barcă, încercând să dăm un sens 
realității! Depășind atitudinea egocentrica si 
cultivând una plină de compasiune pentru 
ceilalți, vei putea renunța la pretenția ca lumea 
să fie mereu de acord cu tine. lar această 
renunțare îți va aduce o mare ușurare si pace 
interioară. 


Pentru a cultiva obiectivitatea, spune Francis 
Bacon, trebuie să ne ferim de „idolii minții“ 
(presupuneri false) la care sunt predispuse 
ființele umane. Filosof din secolul al XVI-lea 
care a pus bazele cercetării științifice, Bacon ne 
sfătuiește să ne eliberăm mintea de anumite 
prejudecăți ce ne pot periclita capacitatea de a 
gândi obiectiv. Printre acestea se numără 
tendința de: 


1. A crede ceea ce iti convine sau Iti doresti să 
crezi („Sunt cel mai bun din clasă la 
matematică.) 


2. A ignora dovezile care nu corespund 
punctului tău de vedere (cum ar fi alti elevi cu 
note mai mari la examene) 


3. A găsi explicaţii și justificări nefondate pentru 
a-ți apăra punctul de vedere („Examenele n- 
au fost corecte.) 


4. A reduce realitatea la niște cadre bine 
delimitate, când în fapt ea nu are precizie 
matematică („Ori ești de acord cu mine, ori te 
inseli."). 


Potrivit teoriei lui Bacon, toate fiintele umane 
au aceste tendințe într-o măsură mai mare sau 
mai mică. El le numește „idoli ai minţii“ de care 
trebuie să ne ferim pentru a fi obiectivi (Bacon, 
2014). În acest scop, e necesar să elaborăm un 
plan rațional! 


Pasul 5: Construiește un plan rațional de 
acţiune 


Desigur, perfectionistii centrati pe ego nu 
ráspund intotdeauna in acelasi mod cánd altii 


nu sunt de acord cu ei. De exemplu, iată câteva 
răspunsuri comportamentale frecvente: 


1. Devin obsedati să demonstreze că cei care nu 
sunt de acord cu ei gresesc, sunt oameni rai 
sau nu sunt demni de respect. 


2. Caută cu înverșunare să convingă persoana 
care nu este de acord cu ei să le adopte 
punctul de vedere. 


3. Inventeazá „dovezi“ (respectiv, minciuni) 
pentru a-i convinge pe ceilalţi că au dreptate. 


4. Recurg la un limbaj puternic încărcat 
emoțional pentru a-i ataca personal, intimida 
sau manipula în alt mod pe cei care nu sunt 
de acord cu ei („Ce las!^; „Nu fi naiv!“; „E o 
vrajeala.”). 


5. Evita persoana care îi contrazice sau au un 
comportament ostil fata de aceasta. 


6. Adreseaza amenintari. 


7. Devin agresivi fizic. 


Tu ce fel de reacţii comportamentale ai când 
alții nu sunt de acord cu punctul tău de vedere? 
Exercitiul 9.4 iti oferă ocazia de a le explora. 


Exercitiul 9.4. Care sunt răspunsurile tale 
comportamentale când ai o divergență? 


Enumera în jurnalul tau toate lucrurile pe care iti 
amintești că le faci când alţii nu suni de acord cu 
punctul tău de vedere. 


Ce ti-ar spune inteleptii sa faci diferit? 


Din înțelepciunea filosofilor putem desprinde 
câteva sfaturi ce au rezistat probei timpului și 
care ne pot folosi și astăzi pentru a schimba 
modul în care răspundem în cazul divergenţelor 
de opinii: 


CLINCHY 


1. În loc să încercați să manipulati, să mintiti sau 
să folosiţi invective la adresa oamenilor, nume 
urâte, straduiti-va să vedeți lumea din 
perspectiva lor. 


MILL 


1, Dacă ești un cautator al adevărului, realmente 
preocupat de aflarea acestuia, dă-le și altora 
șansa de a-și exprima punctele de vedere, 
astfel încât adevărul să poată ieși la lumină 
deplin. 


2. Dacă nu reusiti să cadeti de acord, atunci 
conveniti să nu fiti de acord! 


3. Fiecare are dreptul de a alege pentru sine ce 
să gândească și cum să trăiască, atât timp cât 
nu prejudiciază pe nimeni. Așa că nu mai 
încerca să-i fortezi pe ceilalți să gândească 
asemenea tie (Mill, 2011). 


BUDDHA 


1. Renunta la pretențiile centrate pe ego, 
arătând, în schimb, compasiune pentru 
ceilalți, chiar dacă nu-ţi împărtășesc opiniile. Si 


ei incearca sa faca fata realitatii in felul lor, asa 
cum faci si tu. 


PERLS 


1. In loc să spui: „Nu pot tolera opiniile altora“, 
spune: „Nu vreau“ sau ,Aleg sa nu o fac“. 
Apoi  asumă-ți responsabilitatea pentru 
alegerea ta. 


BACON 


Intrebati-va ce „idoli ai minţii“ vă afectează 
obiectivitatea și apoi exercitati-va voința de a 
nu-i lua în seamă (Bacon, 2014). 

Cu ajutorul Exercitiului 9.5, vei descoperi 
cum te pot îndruma aceste observații înțelepte 
In construirea propriului plan de acțiune. 


Exercitiul 9.5. Construieste-ti planul de acțiune 


1. Identificá-ti răspunsurile comportamentale. În 
Exercitiul 9.4, ai enumerat multe dintre 
lucrurile pe care ţi-ai amintit că le faci în 
prezent, când alţii nu sunt de acord cu tine. 
Acum  reciteste sfaturile — inteleptilor și 
gandeste-te ce ti-ar spune fiecare dintre ei sa 
faci diferit. 

2. Intocmeste-ti planul de acţiune. Pe baza 
acestor observaţii, alcătuiește o altă listă cu 
lucrurile pe care le-ai face diferit. Fii creativ! 
Această nouă listă va fi planul tău de acțiune! 


Pasul 6: Pune-ti in practica planul de 
actiune 


E timpul pentru spectacol! Acesta este 
momentul în care pui în aplicare planul de 
acțiune pe care l-ai elaborat în Exercitiul 9.5 
pentru a-ți dezvolta virtuțile călăuzitoare: 
empatia, toleranța și obiectivitatea. Capitolul 14 
te va ajuta în acest sens! Pe măsură ce parcurgi 
prezentul capitol, reţine aceste trei idei-cheie: 


1. Punctul tău de vedere nu este mai credibil 
decât al altora doar pentru că este al tau. 


2. Poti tolera puncte de vedere diferite, daca 
vrel. 


3. Daca cineva s-ar erija in guru al realitatii si ar 
incerca sa-ti impuna diverse puncte de vedere, 
ti-ar conveni? 


Pentru a pune în aplicare planul de acțiune în 
vederea împăcării cu cei care nu sunt 
întotdeauna de acord cu tine, mergi la Capitolul 
14. Poţi continua cu celelalte capitole specifice 
tipurilor, dar nu uita să parcurgi mai întâi 
Exerciţiile 14.1 si 14.2. 


Capitolul 10 


Perfectionismul tratamentulul 


Acesti perfectionisti pretind ca lumea sa nu se 
poarte niciodata sau aproape niciodata rau cu ei 
ori in moduri pe care le considera a fi: 


1. 


Injuste sau nedrepte („Au invitat pe toată 
lumea, în afară de mine.“) 


. Nesuferite („Nici măcar nu m-a lăsat în pace, 


dupa toate prin cate am trecut.") 


. Supărătoare (,,Planuiam să-mi iau o zi liberă, 


iar acum imi spune că trebuie să lucrez!) 


. Dezagreabile sau dureroase („A fost atât de 


dureros să aud că are o părere urâtă despre 
mine, după ce m-am străduit din răsputeri sa 
fac relația să meargă!“) 


. Nepoliticoase, lipsite de tact, de respect sau 


de maniere (,,Stia că mi-am pierdut tatăl si nici 
măcar nu mi-a transmis condoleante!") 


. Exigente sau solicitante („De ce da mereu 


atâtea teme pentru acasă?) 


. Necooperante („De câte ori am nevoie de el, 


e indisponibil!) 


. Critice („Mi-a spus că lucrarea mea necesită 


încă multă munca!”) 


. Lipsite de afecțiune („Este atât de rece cu 


mine, deși ne cunoaștem de atâta timp“) 


10. Lipsite de onestitate („Cum a putut sa ma 
mintă în felul acesta?”) 


Când perfectionistii tratamentului cred că 
sunt sau vor fi trataţi în astfel de moduri, 
reacțiile lor emoţionale pot include: 


1. Furie 

2. Depresie 
3. Tristete 

4. lritabilitate 
5. Anxietate 


6. Resentimente 


E de inteles cá esti supárat 


Fara indoialà, existà momente in care ai fost 
tratat cu adevarat rau (poate chiar foarte rau) si 
este de înțeles că poti să fii supărat. In fond, e un 
lucru cat se poate de omenesc, nu-i asa? Dar, 
chiar si In aceste conditii, va trebui sa renunti la 
cerinta imperativa de a nu fi tratat altfel de cum 
astepti; altminteri nu vei reusi sa gestionezi si sa 
depășești situaţiile reale în care ai fost cu 
adevarat tratat rau. 


Tratamentele rele nu sunt toate la fel de rele 


Bineinteles, exista grade de rele tratamente si 
ar fi absurd sa se echivaleze violul sau violenta 
cu inconvenienta sau critica. 

Dar, pe o scală a rautatii între „Nu s-a purtat 
foarte frumos cu mine“ și, ei bine, o crimă, de 
cele mai multe ori perfectionismul de tratament 
se referă la comportamente situate în zona de 


jos. Ţinând cont de acest lucru, propun să 
aruncăm o privire mai atentă asupra unor tipuri 
frecvente de perfectionism al tratamentului. 


Cel care nu este dispus să accepte critici 


Acest tip de perfectionist are tendința de a se 
zbârli la primul semn de critică, chiar și 
constructivă, percepând-o drept un atac la 
adresa persoanei sale. E posibil să plângă, să 
devină defensiv sau să evite sursa criticii, în 
consecinţă va întâmpina dificultăţi în privința 
păstrării unui loc de muncă și a avansării în 
ierarhie. Astfel de perfectionisti ai tratamentului 
sunt adesea și perfectionisti ai performanţei (a se 
vedea Capitolul 4), prin urmare tind să se 
autodenigreze când li se atrage atenția că 
prestaţia lor nu se ridică la nivelul cerut sau că 
trebuie să-și ajusteze modul de a lucra. 


Este predispus la moralizare 


Acest tip de perfectionist al tratamentului 
tinde să aibă un standard moral excepțional de 
ridicat pentru alţii; în consecință găsește cu 
ușurință greșeli la semenii săi. Exemple de 
„transgresiuni morale“ obișnuite pot fi: 


1. „Dai dovadă de favoritism.“ 
2. ,Razi pe seama mea!“ 
3. „Nu esti un prieten adevărat.” 


4. „Nu am fost niciodată atât de umilită în viaţa 
mea.“ 


5. „Am impresia că mereu profiti de mine.“ 


Din nefericire, răspunsul perfectionistului 
tratamentului la afrontul perceput nu este de 
obicei proportional cu transgresiunea perceputa. 
Răspunsul poate fi o atitudine nesociabila, pasiv- 
agresivă sau resentimentară manifestată sub 
formă de protest („Refuz să lucrez cu tine, în 
cazul acesta!“). Bietul om îi îndepărtează adesea 
pe ceilalți, care se satura să fie acuzați pe 
nedrept. 


Mereu gata de contraatac 


„le pui cu cine nu trebuie!“ este mottoul 
obișnuit al acestui tip de perfectionist al 
tratamentului. „Doar să nu mă calci pe bătături 
și ne vom înţelege foarte bine.“ Însă e dificil să 
nu-l calci pe bătături pe acest perfectionist, iar 
consecința poate fi un război declarat — orice, 
de la confruntare fizică până la procese! Cata 
energie irosită pe o ostilitate inutilă motivată de 
furie intensă și sete de răzbunare. Cu consecinţe 
adesea autodistructive! De pildă, un profesor 
nemulțumit, lezat de rezultatele din raportul de 
evaluare a activității sale didactice, a declarat 
război decanului, încercând să-și mobilizeze 
colegii profesori împotriva acestuia, 
Revolutionarul nostru a sfârșit pe lista de 
indezirabili a facultăţii și a altor colegii, 
văzându-se nevoit să plece în căutarea unui loc 
mai bun. E putin probabil să-l găsească. 


Ușor de copleșit 


Acest tip de perfectionist al tratamentului 
pretinde de la ceilalți (cum ar fi angajatorii, 
educatorii, familia sau prietenii) să nu-l 
suprasolicite sau să nu-i ceară „prea mult“. Nu 
de puţine ori întâlnesc studenti care cer un astfel 


de tratament „lejer“ din partea profesorilor lor. 
Ei sunt in general slab motivaţi si se înscriu la 
cursurile predate de profesori care și-au câștigat 
reputaţia de a trece „ușor“ studenţii la examene. 
Mai mult, se arată indignati de profesorii care au 
pretenţia ca studenţii lor să muncească serios 
pentru note, considerándu-i ,nedrepti" sau 
„prea exigenti“. Deoarece se demoralizeaza 
repede cand parcurgerea materiei de curs 
presupune timp și efort substanţial din partea 
lor, ei renunță adesea prematur, pică examenele 
sau încearcă să se retragă. Dar provocările 
inerente și inevitabile vieţii, mai ales în lipsa 
unor abilități lucrative, pot constitui un bun 
catalizator pentru schimbări constructive și, de-a 
lungul vremii, mi-a fost dat să constat că unii 
dintre ei se prezintă la cursul meu după ani de 
zile, dispuși să muncească din greu pentru a 
progresa. Vorba aceea, mai bine mai târziu decât 
niciodată! Din păcate, unora dintre acești 
studenti le-a luat un deceniu sau chiar mai mult 
pentru a-și învăţa lecţia. 


Nu vrea să fie deranjat 


Cerinta acestui tip de perfectionist al 
tratamentului este să nu fie deranjat sau încurcat 
de alții, cum ar fi prietenii, familia, copiii, 
partenerii sau angajatorii. „limpul meu e 
prețios“ pare să fie sloganul lui preferat; dar nu e 
singurul, are un întreg arsenal: „Am lucruri mai 
bune de făcut cu viata mea!“ sau „Nu e 
momentul potrivit acum“. Acești perfectionisti 
pot simţi anxietate, resentimente, furie sau 
iritare când alții: 


1. Îi distrag de la obiectivele sau activitățile lor 
preferate 


2. Le cer sa faca diverse lucruri in momente nu 
tocmai potrivite 


3. Le atribuie „sarcini de lucru“ 


4. Le irosesc timpul cu „discuţii mărunte“ sau 
subiecte „plictisitoare“ 


5. Le cauzează prejudicii sau pagube chiar și 
relativ minore. 


Din nefericire, adesea astfel de persoane nu 
văd pădurea de copaci și nu-și îngăduie răgazul 
de a savura micile bucurii ale vieții — cum ar fi 
clipele de intimitate cu persoanele apropiate, 
momentele importante din viata copiilor și a 
nepoților lor, ajutorul dat unui prieten și 
eforturile unei echipe sau ale unei comunități în 
care toată lumea pune umărul la realizarea unui 
obiectiv de interes comun. 

Exercitiul 10.1 te va ajuta să identifici tipul de 
perfectionism al tratamentului care te 
caracterizează. 


Exercitiul 10.1. Ce fel de perfectionist al 
tratamentului esti? 


Gandeste-te la următoarele întrebări si scrie-ti 
ráspunsurile in jurnal. 


1. Pe baza a ceea ce ai citit pana acum in acest 
capitol, precizeazá cáteva dintre modurile in 
care crezi cá ceilalti te trateazá gresit. Indicá, 
de asemenea, tipurile de tratament negativ pe 
care le experimentezi relativ frecvent si pe 
care iti este greu sá le gestionezi. E dificil sá 
faci fata criticilor? Sau poate consideri cá altii 
profita de tine, ca esti exclus de la evenimente 


sociale ori ca nu ti se spune adevărul si altele 
asemenea? 

2. Când ești tratat în modurile enumerate mai 
sus, ce simţi? Devii iritabil, furios, anxios sau 
deprimat? 

3. Te poti identifica cu vreunul dintre exemplele 
de perfectionism de tratament oferite în acest 
capitol? Dacă da, cu care dintre ele și în ce 
privinta/privinte? 


Pe baza raspunsurilor tale la Exercitiul 10.1, sa 
incepem sa lucram la depasirea 
perfectionismului tratamentului! 


Pasul 1: Identifica-ti gandirea irationala 


Raționamentul principal care sta la baza 
perfectionismului tratamentului arata in felul 
urmator: 


1. Ceilalţi nu trebuie să mă trateze niciodată rau. 


2. le-ai purtat rau cu mine (făcând cutare si 
cutare). 


3. Prin urmare este îngrozitor modul în care m-ai 
tratat. 


4. Aşadar nu pot suporta felul în care te-ai purtat 
cu mine. 


De observat că cerința mea imperativă de 
perfecțiune, împreună cu afirmaţia că m-ai tratat 
rău într-un anume fel (de exemplu, m-ai criticat, 
m-ai deranjat sau m-ai minţit), mă determină să 
trag concluzia că modul în care m-ai tratat a fost 
îngrozitor. De aici mai e doar un pas până la 
tirania lui nu pot, când îmi spun că nu 
pot suporta. 


Acum sa vedem cum arata rationamentul pe 
care îl utilizezi fu în privința perfectionismului 
tratamentului. Exercitiul 10.2 te poate ajuta să 
afli. 


Exercitiul 10.2. Identificá-ti rationamentul 


Urmeazá pasii propusi si noteazá-ti ráspunsurile 
Li t f ? 
în jurnal. 


1. La punctul 1 al Exercitiului 10.1, ai enumerat 
câteva tipuri de rău tratament pe care le 
experimentezi relativ frecvent și cărora iti este 
greu să le faci fata. Selectează o anumită 
ocazie în care consideri că ai avut parte de un 
tratament rău — unul relativ minor (nu o 
infracțiune penală), dar care, totuși, ţi-a stârnit 
emoții puternice, cum ar fi furie intensă, 
anxietate, resentimente sau depresie. 

2. Descrie în ce a constat reaua purtare selectată 
la punctul 1, folosind cât mai puţine cuvinte 


xH. 


posibil: „Mi-a spus ca sunt grasa”; „M-a lăsat 
cu ochii în soare ieri seară“; „Mi-a ascuns 
adevăratele sale intentii”. 

3. Acum, folosind acest model, completeaza-ti 
raționamentul, adăugând tratamentul greșit 


de la punctul 2, conform indicatiilor: 


1. Ceilalţi nu trebuie să se poarte niciodată rau 
cu mine. 

2. Te-ai purtat rău cu mine când m-ai [ce 
anume s-a întâmplat]. 

3. Prin urmare este îngrozitor că m-ai tratat 
așa. 

4. Așadar nu pot suporta felul în care m-ai 
tratat. 


Felicitari! Tiparul completat reprezinta 
raționamentul pe care l-ai folosit pentru a te 
supăra când persoana în cauză te-a tratat într-un 
mod pe care îl consideri rău. 


Pasul 2: Respinge premisele iraționale 


Acum, să vedem care dintre premise sunt 
iraționale și de ce. 


Refuză tirania lui trebuie 


Priveşte adevărul in fata: ti se va mai 
întâmpla, inevitabil, să fii tratat în moduri pe 
care, pe bună dreptate sau nu, le consideri rele. 
Asta este realitatea. Prin urmare acel nu trebuie 
din premisa 1 este infirmat de realitatea vieții. 
Însă, din păcate, această pretenţie iraţională te 
oripilează în momentul în care nu ești tratat 
conform propriei exigente a perfecțiunii. 


Refuza sa dramatizezi 


Exista o distinctie semnificativa intre cat de 
rău ai fost tratat si daca este cu adevărat îngrozitor 
faptul ca ai fost tratat astfel. 

Să examinăm următoarea inferenta: 


1. Am fost tratat rău când m-ai deranjat. 


2. Prin urmare este îngrozitor cum te-ai purtat cu 
mine. 


Explicitata astfel, eroarea de judecată devine 
evidentă! Prin utilizarea termenului „îngrozitor“ 
(sau a unor sinonime precum „oribil“ sau 
„teribil“), pur si simplu exagerezi cât de rau este. 
„Îngrozitor“ înseamnă extrem de rău; a fi 
incomodat de o actiune nu este totusi, prin 
comparatie, chiar atat de rau. Desigur, daca ne 


referim la un viol sau o bătaie, o asemenea 
concluzie ar fi de înţeles. Dar întotdeauna pot să 
existe lucruri cu adevărat îngrozitoare, iti poti 
imagina de exemplu cum ar fi să fii pus la fiert în 
ulei la foc mic. Așadar, pe scara relelor 
tratamente, a fi incomodat — alături de 
majoritatea, dacă nu de toate celelalte lucruri de 
care perfectionistii tratamentului se simt 
deranjati in mod obişnuit — nu este atât de rau! 


Refuză tirania lui nu pot 


Nu poti suporta sa fii tratat prost? Ei bine, ce 
nu poti, literalmente, este să rămâi în picioare in 
fata unui camion care vine spre tine cu 160 de 
kilometri pe oră. Te-ar spulbera! Dar, în genere, 
poti suporta sa fii ironizat, insultat, criticat, 
mințit, admonestat, lăsat baltă, ignorat, 
înlăturat, înșelat, înjurat, suprasolicitat la birou, 
nedreptăţit la note, păcălit să cumperi o rablă și 
nenumărate alte moduri în care ființele umane 
se tratează reciproc altfel decât perfect. 


Pasul 3: Identifica-ti virtuțile călăuzitoare 


Acum ar trebui să vezi limpede irationalitatea 
premiselor de la care pornești când o iei razna, 
considerând că ai fost tratat rău. Să revenim la 
cele trei virtuti călăuzitoare cu ajutorul cărora 
poti depăși raţionamentul autodistructiv, 
scutindu-te astfel de un stres inutil. 


Curajul 


In situația în care ne simțim tratați rău de 
către alții, curajul este tăria de: 


1. A privi în perspectivă nocivitatea relativă a 
tratamentului rău, pentru a nu-i exagera 


gravitatea reala 


2.A  . evita, la randul tau, reactiile 
comportamentale și emoționale 
autodistructive 


3.A infrunta problema cu înţelepciune şi 
moderație 


4. A nu-ţi fi teamă să iei măsuri rezonabile pentru 
a o rezolva. 


„Știi, ai fost lipsit de omenie cu mine, dar nu 
este cel mai rău lucru pe care mi l-ar fi putut face 
cineva. Am să-mi păstrez capul pe umeri și am să 
mă descurc.“ 


Prudenta 


Prudenta, în acest context, înseamnă 
obisnuinta de a reflecta temeinic la modalitatea 
prin care vei gestiona greșeala percepută, pentru 
a îndrepta situaţia. Pe parcursul deliberării e 
posibil să ajungi la conștientizarea faptului că tu 
vei culege mai multe beneficii In urma 
schimbării decât individul perceput ca ofensator. 
În acest caz, prudenta include autoanaliza 
rationala si ascultarea celeilalte parti. 


Rabdarea 


Aceasta virtute implica eliberarea de sub 
tirania lui nu pot, care probabil te impiedica sa-ti 
cultivi si să-ți manifesti curajul si prudenta. 
Declaraţia „nu pot suporta“ te descalifica 
automat pana si de la incercarea de a face fata 
situatiei in care te afli. Rabdarea inseamna sa ai 
vointa de a asculta si cealalta parte, de a nu te 
grabi sa tragi concluzii premature si irationale si 


de a da dovadă de retinere in așteptarea 
răspunsurilor. 


Pasul 4: Dobandeste înţelepciunea filosofică 
de la marii gânditori 


Admitand că practicarea acestor trei virtuţi 
este un deziderat benefic, cum poti progresa în 
cultivarea lor? Marii filosofi ne oferă câteva 
sfaturi extrem de valoroase! 

Pentru a dezvolta curajul, Epictet ne învaţă sa 
comparăm ceea ce ni se pare îngrozitor cu 
lucruri mult mai rele: „Moartea, exilul și tot ce 
pare înfricoșător să-ţi fie în fiecare zi înaintea 
ochilor; dar mai ales moartea; și atunci nu vei 
avea niciodată gânduri josnice...“ (Epictet, 1948, 
21). Această perspectivă ar trebui să te ajute să 
vezi lucrurile la adevărata lor dimensiune când 
fortezi o critică negativă: un profesor nedrept 
sau chiar un partener care te înșală nu e cazul să 
intre aceeași categorie cu cei de teapa infamului 
ucigaș în serie BTK^ si a unor personaje din 
filmele de groază, precum Freddy Krueger. 

Aristotel ne îndeamnă să alegem media între 
două excese. El ne atrage atenţia asupra faptului 
că și reacția exagerată este, la fel ca reacția 
insuficientă, un viciu; că abordarea rațională 
evită ambele extreme și că a fi curajos înseamnă: 


1. Să faci ceea ce e corect: Lucruri care sunt 
în controlul tau si care iti pot fie diminua, fie 
împlini potenţialul de fericire, înțelegând prin 
aceasta o viata trăită conform raţiunii. 


2. Din motivul corect: Pentru a-ți ameliora sau 
spori potenţialul de fericire. 


3. În mod corect: Într-un mod care să 
corespundă motivului sau scopului urmărit. 


4. La momentul potrivit: Când acțiunea 
întreprinsă poate produce rezultatul dorit. 


Nu este tocmai imaginea perfectionistului 
tratamentului, care se înfurie, se smiorcăie, 
devine irascibil sau deprimat din cauza unui 
inconvenient relativ minor! Și nici nu se 
aseamănă cu persoana care acționează din 
răzbunare oarba sau pentru a-și descărca 
frustrarea și mânia (Aristotel, 1941, cartea a II-a, 
cap. 6). 

Pentru a dezvolta prudenta, Aristotel subliniază 
importanța acțiunilor care vizează rezolvarea 
conflictelor. El mai spune că oamenii prudenti 
,inteleg ce este bine pentru ei înșiși si ce este 
bine pentru semenii lor, în general“ (Aristotel, 
1941, c. VI, cap. 5). Cu alte cuvinte, nu putem fi 
interesați doar de propria fericire, ci e bine să ne 
gândim și la fericirea celorlalte ființe umane cu 
care convietuim, lucrăm sau socializăm. Așadar e 
de la sine înţeles că soluţiile sau abordările 
noastre trebuie să ia în calcul și problemele și 
interesele celorlalți. În orice caz, evită 
manifestarea necontrolată a emoţiilor si furia 
care te orbește când vrei să-i plătești cu aceeași 
monedă cuiva despre care crezi că ţi-a făcut un 
rău. Nu recurge la manipulare pentru a stârni 
mila celorlalți. Nu e nevoie să fii amabil cu 
cineva care te-a lezat grav, dar e necesar să dai 
dovadă de cumpătare și autocontrol. 

Pentru a ne dezvolta răbdarea, Buddha ne 
învaţă că trebuie să avem compasiune fata de 
ceilalți. Budismul consideră răbdarea o virtute 
cardinală (Ratnaghosa). În absența acesteia, date 


fiind imperfectiunile vieții de zi cu zi, suntem 
predispusi să trăim în tensiune și haos, într-o 
stare de confuzie, iritare, furie și angoasă. 
Lucrurile nu merg asa cum ţi-ai dori? Ei bine, 
fără răbdare, degeaba ponegrești tot universul și 
i te  împotrivești orbește, încercând să-ți 
imbunatatesti situația. Toată degringolada 
emoțională nu va face decât să o inrautateasca. 

Exersarea răbdării necesită implicarea unei 
emoții pozitive (Ratnaghosa). Fără compasiune, 
probabil că iti vei pierde controlul și vei exploda 
de furie: „Nesimţitul ăla tocmai mi-a arătat 
degetul! O să-i arăt eu, îl scot de pe șosea!“ Nu 
așa se poate trece peste greutățile vieții de zi cu 
zi. 


Pasul 5: Construiește un plan rațional de 
acțiune 


Pe măsură ce parcurgi aceste comportamente 
manifestate frecvent de către perfectionistii în 
materie de tratament, ca reacție la relele 
tratamente percepute, gandeste-te daca iti sună 
vreunul cunoscut. 


1. Devin defensivi („Vrei să spui că sunt o 
persoană rea?") 


2. Se supără și se lamentează („Nu-ţi pasă cu 
adevărat de mine”) 


3. Sunt ranchiunosi și se gândesc să ţi-o 
plătească („O să vezi tu când vei avea nevoie 


de ceva de la mine!“; „Îţi arăt eu tie!”) 


4. Sunt agresivi sau îi ameninţă pe ceilalți („Nu 
te pune cu mine!“; „Ai să vezi tul“; „Ai grijă 
cum vorbești cu mine!”) 


5. Se comportă pasiv-agresiv (,Oricum, nu-mi 


VH. 


pasa”; „Cum spui tu") 
6. Sunt conflictuali („Cu cine crezi cá vorbesti?") 


/.Sunt  antisociali  (,Lasá-má in  pace!^ 
„Pleacă!“) 


8. Se demoralizează și încearcă să evite viitoare 
întâlniri neplăcute („Nu am de gând să mai 
accept asa ceva”). 


Tu cum te comporti cand crezi ca ceilalti nu 
te trateaza bine? Exercitiul 10.3 te va ajuta sa 
raspunzi la aceasta intrebare importanta. 


Exercitiul 10.3. Care sunt răspunsurile tale 
comportamentale? 


In Exercitiul 10.1, ai enumerat situatiile frecvente 
in care crezi ca ceilalti te trateaza rau. Cand ti se 
intampla acest lucru, care sunt reactiile tale 
comportamentale? Devii defensiv, razbunator 
sau ostil? Noteaza-ti in jurnal toate reactiile tale 
comportamentale de care iti amintesti. 


Ce te-ar sfatui inteleptii sa faci diferit? 


Marii filosofi ti-ar propune să găsești 
răspunsuri mult mai avantajoase: 


EPICTET 


1. Felul in care esti tratat este atat de rau pe cat 
crezi tu ca este. Tine minte, nu evenimentele 
din viata ta sunt cele care te supara, ci 
interpretarea pe care le-o dai, așadar 
compara-le cu ceva mult, mult mai rau si apoi 
întreabă-te daca este într-adevăr asa cum ai 


crezut ca este. Acest lucru te va ajuta sa vezi 
lucrurile in perspectiva si, prin urmare, sa te 
simți altfel. 


ARISTOTEL 


1. Inainte de a avea o reactie fata de persoanele 
despre care crezi ca te trateaza rau, pune-ti 
trei intrebari-cheie: 

» Răspunsul pe care îl ai în vedere este de 
natura sa promoveze fericirea si nu s-o 
submineze? 

o Motivul tau este acela de a-ţi spori 
fericirea, nicidecum răzbunarea oarbă sau 
un alt motiv potential autodistructiv? 

o Este acesta un răspuns oportun, nici prea 
impulsiv, dar nici venit prea târziu pentru 
a mai conta? 


Dacă ai răspuns nu la oricare dintre aceste 
întrebări, ar fi bine să-ți schimbi modul 
obișnuit de a reacţiona, deoarece nu faci 
decât să înrăutățești situația. Încearcă să 
găsești soluții pentru a rezolva conflictul, 
lucru care ar fi atât în avantajul tău, cât și al 
celorlalți. Poţi iniţia un dialog, folosind 
aceste întrebări: 


1. De ce ai procedat astfel? Vrei să discutăm 
despre asta? 


2. Aș prefera să nu fiu tratat în modul acesta. 
Putem vorbi despre cum să evităm acest 
lucru pe viitor? 


3. Hai să rezolvăm această problemă în mod 
corect. Ce părere ai? 


4. Daca ai fi în locul meu, cum ai vrea sa fii 
tratat? 


Desigur, nu toată lumea este dispusă si 
capabilă sa se angajeze într-un dialog 
rational, asa că foloseste-ti discernământul. 
Totuși, așa cum a înţeles atât de profund 
Buddha, a avea compasiune chiar și pentru 
cei mai putin rationali dintre noi poate fi de 
mare ajutor! 


BUDDHA 


1. Doar avand compasiune pentru ceilalti, putem 
spera sa ne gasim linistea sufleteasca. Nu 
pierde din vedere faptul cá toti suntem 
oameni, trăim în aceeași lume imperfecta si ne 
confruntăm cu provocări similare în viaţă. 
„Presupun că bietul individ care tocmai mi-a 
arătat degetul nu știe să se controleze cand se 
simte frustrat.“ Canalizeaza-ti propria energie 
autodistructivă către sentimente de 
compasiune pentru ceilalți, în loc de a-i trata 
cu dispreţ! 


Acum este momentul să-ți elaborezi propriul 
plan de acţiune. Exercitiul 10.4 te poate ajuta. 


Exercitiul 10.4. Creeaza-ti planul de acțiune 


1. Identifică-ţi reacțiile comportamentale. În 
Exercitiul 10.3, ai enumerat multe dintre 
lucrurile pe care le faci în prezent, când crezi 
că ceilalți te tratează rau. Acum gandeste-te la 
sfaturile filosofilor și la ceea ce ti-ar spune 
fiecare sa faci diferit. De exemplu, să 
presupunem că devii vindicativ și cauti să le 


platesti cu aceeași moneda. Ce ti-ar spune 
Buddha sa faci diferit? 

2. Construieste-ti planul de acțiune. Pe baza 
acestor invataminte, întocmește o altă listă 
creativă personalizată cu lucrurile pe care le-ai 
face diferit. Această nouă listă va fi planul tău 
de acțiune! 


Pasul 6: Pune în practică planul de acţiune 


Punerea în aplicare a planului de acțiune iti 
va prilejui exersarea curajului pentru a tine piept 
tratamentelor pe care le consideri rele din partea 
celorlalți, a prudentei în răspunsurile cumpătate 
pe care le dai altora și a răbdării cu care vei 
aborda problemele. Totodată vei începe să te 
împaci emoțional cu faptul că ceilalți te vor trata 
uneori nedrept, lipsit de consideraţie sau altfel 
decât ţi-ai dori. Tine minte aceste trei idei-cheie 
când începi să-ți pui în aplicare planul de 
acțiune: 


1. Faptul că ai fost tratat rau nu înseamnă că ai 
fost tratat îngrozitor. 


2. Ai puterea de a stabili dacă si cat de rau ai fost 
tratat. 


3. În mod normal, poti tolera să nu fii tratat 
perfect. 


Pentru a-ţi pune in aplicare planul de 
împăcare cu felul imperfect în care te tratează 
ceilalți, treci la Capitolul 14. 

Nu ezita să continui cu celelalte capitole 
dedicate fiecărui tip de perfectionism, dar mai 
întâi parcurge Exerciţiile 14.1 și 14.2. 


2 Dennis Lynn Rader, cunoscut si sub numele de BIK, este un 
criminal in serie american care a ucis cel putin zece persoane 
in Wichita si Park City, Kansas, intre 1974 si 1991. Desi Rader a 
ucis ocazional sau a încercat să ucidă bărbaţi si copii, de obicei 
a vizat femei. 


Capitolul 11 


Perfectionismul existential 


Lumea este un amalgam de bune și rele, nu-i 
așa? Ei bine, pentru perfectionistii existentiali, 
acest lucru nu este ușor de înţeles; pentru ei, 
lucrurile rele nu trebuie sa se întâmple niciodată 
(sau aproape niciodată) ori, cel putin, nu trebuie 
să se întâmple lucruri foarte rele. Perfectionistii 
existentiali experimentează in mod obișnuit 
niveluri ridicate de suferință profundă cu 
privire la: 


1. Lucrurile rele care li se întâmplă sau li s-au 
întâmplat lor, partenerului, copiilor sau 
prietenilor lor. 


2. Inevitabilitatea mortii, a îmbătrânirii si a bolii, 
în special în ceea ce îi privește pe ei sau pe cei 
apropiați lor. 


3. Nedreptatea socială, cum ar fi rasismul, 
sexismul, neglijarea celor săraci, sprijinul 
guvernamental inadecvat pentru veterani, 
discriminarea comunității LGBTQ+ si abuzul 
asupra copiilor, printre alte forme de încălcare 
a drepturilor omului. 


4. Amenintarile existențiale, precum un război 
nuclear, încălzirea globala, dezastrele naturale 
si foametea. 


Perfectionistii existențiali experimentează 
emoții puternice, cum ar fi: 


1. Senzatia intensă de teamă privind iminenta 
producerii unor lucruri rele, chiar dacă se 
întâmplă lucruri bune („Pur și simplu nu mă 
pot bucura când știu că se întâmplă sau se va 
întâmpla ceva rău.“) 


2. Depresia sau tristețea profundă în legătură cu 
situaţia deplorabilă a lumii, a propriei 
persoane sau a celorlalți („Lumea asta chiar e 
urátá.") 


3. Angoasa permanenta cu privire la moarte, 
îmbătrânire sau boală („Cum sa mă bucur de 
viata când știu că într-o buna zi voi muri? ”) 


4. Sentimentul de neputinţă sau de inutilitate 
(„La ce bun să mai încerci când, până la urmă, 
oricum se alege praful de toate?) 


Acum, hai să analizăm mai îndeaproape 
aceste emoții și ce ne pot indica despre viata 
unor oameni care cer perfecțiune în privința 
existenței. 


„Viaţa mea e lipsită de sens!“ 

O persoană foarte dezorientată m-a abordat 
spunandu-mi cu tristețe că viata ei nu are sens 
sau scop. Voia să știe: „Ce rost are să traiesti 
când oricum ai să mori?“ „Și ce sens are când 
toti cei pe care îi iubesc vor muri si ei?“ Această 
biată femeie își vedea viața ca pe un fel de 
purgatoriu sau o celulă de detenţie în care 
aștepta confruntarea cu inevitabila ei dispariție. 
Nu că ar fi așteptat cu nerăbdare o viata de apoi 
eternă — de altfel, nu era sigură că există cu 
adevărat o viata de apoi. Această îndoială a 
făcut-o să se concentreze pe inutilitatea de a-și 
face planuri, având în vedere că toate urmau să 


se Incheie oricum cu moartea ei si a celor pe care 
li iubeste. Doar dupa ce a renuntat la pretentia 
ca ea si cei dragi ei să rămână niște musafiri 
eterni in univers, a început să-și trăiască viata cu 
un sens si un scop, în ciuda faptului că nu e 
veșnică. 


„Umanitatea e dezgustatoare” 


Un anumit domn considera că lucrurile rele 
care se întâmplă în lume sunt o dovadă că 
natura umană este rea sau are o înclinație 
evidentă spre rău. Ajunge să vă uitaţi, afirma el, 
„câți oameni l-au urmat orbește pe Hitler!“ 
„Istoria s-ar putea repeta cu ușurință din nou și 
aici, în SUA!“ Ca dovadă suplimentară pentru 
ideile sale preconcepute despre umanitate 
consemna fiecare caz de comportament rău, atât 
din viata sa personală, cât si din cea a prietenilor 
și a rudelor sale și chiar și de la știrile TV. Ori de 
câte ori cineva făcea o faptă bună, el aștepta să-și 
dea arama pe fata. Oamenii doar păreau draguti, 
până când aflai cum sunt cu adevărat! Nu putea 
trage decât o singură concluzie: că oamenii sunt, 
prin natura lor, creaturi egoiste și nedemne de 
încredere. Așa că se simţea inconfortabil în 
preajma lor, mai ales a străinilor, și era foarte 
atent să nu dezvăluie prea multe despre el, de 
teamă că ar putea fi folosit împotriva sa. Ca 
urmare i-a îndepărtat pe toti cei din preajma lui 
și a dus o existenţă relativ solitară. 


„Lumea e un loc rău“ 


Am avut un coleg căruia îi păsa profund de 
oameni, ceea ce l-a determinat să urmeze 
medicina de urgenţă (Wilson et al., 2017). Cu 
toate acestea, după douăzeci de ani ca medic de 


urgenta, el vedea viata in general printr-o lentila 
sumbră. Tratase copii batuti până la 
inconstienta, victime ale unor atacuri armate in 
masă, adolescenţi care decedau din cauza 
supradozelor de droguri; văzuse  ravagiile 
provocate de ultimele stadii ale bolilor terminale 
și urmárise deteriorarea progresivă a unui 
părinte drag suferind de demenţă, în timp ce 
ființa amabila și plină de viata pe care o 
cunoscuse degenera într-un comportament 
antisocial agresiv. Asistase la mai multe decese 
decât mulți dintre colegii săi care lucrau în 
mediul privat, o experiență care includea și 
sarcina niciodată ușoară de a da vestea proastă 
familiei defunctului. Ajunsese să perceapă 
întreaga lume din perspectiva aceasta singulară. 
Relaţiile sale cu familia și prietenii au devenit 
tensionate, iar viata i se părea plata și tristă. 

E lesne de înțeles cum a ajuns bietul doctor în 
acest punct, nu? Din nefericire, a intrat în 
profesie cu aspiraţia de a salva vieți în prima 
linie a medicinii, dar părțile negative ale 
meseriei sale și-au spus până la urmă cuvântul, 
în ciuda numeroaselor vieţi pe care le-a salvat. 
Abia după ce s-a pensionat și a primit consilierea 
potrivită, doctorul a început să deschidă ochii și 
vadă întregul tablou. Atunci și-a dat seama că 
cerința sa ca lucrurile cumplite pe care le trăise 
să nu existe îl împiedica să vadă aspectele 
pozitive ale propriei vieți — prieteni, familie, 
copii, nepoti, ba chiar și câinele sau! 


, Báietelul meu este din nou bolnav!“ 


„Cum poate fi din nou bolnav? Abia a scăpat 
de viroza intestinală!“, s-a mirat tânăra mamă 
privind cu uimire termometrul. Această mamă 
iubitoare devenise o prezență constantă la 


camera de garda unde-l ducea pe Jimmy, 
băieţelul ei în vârstă de șase ani, de cate ori avea 
episoade febrile. Incă de când Jimmy era un 
bebeluș, femeia trăia într-o permanentă teamă, 
așteptând parcă să se întâmple inimaginabilul. 
„Îl iubesc atât de mult; dacă ar pati ceva, as...“ 
Nu se relaxa nicio clipa. Se lamenta fara oprire: 
„Nu, nu din nou!“, de parca ar fi ajutat la ceva. 
Se simtea neputincioasa in fata fortelor raului, 
care se pravaleau din nou asupra ei, 
amenintandu-i fara indurare tot ce avea mai 
pretios pe lume. Cat de cumplita era viata ei — 
un coșmar fără sfârșit, numai ca real! Ultima 
oară când am vorbit cu acest suflet chinuit care 
refuza să creadă că poate face ceva în legătură cu 
suferinţa ei, încă mai insista ca realitatea să fie 
altfel decât era. 


„Lucrurile rele nu se întâmplă pur si simplu!“ 


Un bărbat de vârstă mijlocie, singur, tată 
grijuliu a trei fiice adolescente, trecuse printr-o 
perioadă în care ghinioanele s-au ţinut lanţ de 
el. Cu șase luni în urmă soţia divorțase de el și 
plecase nu se știe unde cu amantul. Apoi își 
pierduse serviciul, unde lucra ca agent de 
vânzări în domeniul încălțămintei și nu reușea 
nicicum să-și găsească un alt loc de muncă 
suficient de bine plătit pentru a întreține o 
familie de patru persoane. Care era explicaţia lui 
pentru toate acestea? Cu siguranță exista în 
univers o forță diabolică al cărei scop era să-l 
distrugă! Prin urmare a ajuns la concluzia că nu 
mai putea face nimic și mergea înainte din 
inerție pentru a nu-și reproșa că nu a încercat. 
Din păcate, omul avea o lungă istorie de 
renuntari. În tinerețe, se lăsase de facultate după 


ce luase o nota foarte proastă la matematică și se 
angajase, în schimb, ca agent de vânzări. 


„Lumea asta nu e un loc bun pentru a-ţi 
întemeia o familie!“ 


„Cum aș putea să mă gândesc vreodată serios 
să aduc copii într-o lume în care există 
amenințări nucleare, terorism, încălzire globală, 
crime violente și atâtea alte nebunii!“ Tânărul de 
care vă povestesc, un om cu principii morale, 
avea convingerea că lumea e un loc prea rău 
pentru a-ţi dori perpetuarea speciei. Viziunea lui 
plină de prejudecăți asupra lumii l-a împiedicat 
să-și întemeieze o familie, deși își dorea foarte 
mult lucrul acesta. Abia după ce a renunțat la 
pretenţia absurdă ca lumea să nu conţină astfel 
de ameninţări existenţiale, a putut să se împace 
cu ideea de a-și face planuri de viitor. Când l-am 
întâlnit ultima oară, soția îi născuse o fetiță 
sănătoasă, iar el era fericit că devenise tată. 

Reflectând la aceste exemple din viata reală, 
utilizează Exercitiul 11.1 pentru a-ți examina 
propriul perfectionism existential. 


Exercitiul 11.1. Ce exigente existențiale 
identifici la tine? 


Gândește-te la următoarele întrebări și scrie-ti 
răspunsurile în jurnal. 


1. Pornind de la ceea ce ai citit până acum în 
acest capitol, fă o listă cu lucrurile rele cărora 
le faci fata cu dificultate — din viata ta, a 
altora sau din lume, în general. Ti-e greu să te 
adaptezi când ghinioanele se tin scai de tine 
sau când ti se întâmplă vreun necaz? Cum 
privești boala, îmbătrânirea, agonia si 


moartea? Dar amenintarile existentiale, cum 
ar fi posibilitatea unui razboi nuclear sau 
schimbările climatice si creșterea nivelului 
mării? 

2. Ce simţi în legătură cu aceste lucruri — ești 
neajutorat, pierdut, anxios, deprimat sau te 
înspăimântă? 

3. Te poti recunoaște în vreunul dintre exemplele 
de perfectionism existential oferite în acest 
capitol? Dacă da, cu care dintre ele și în ce 
privinta/e? 


Pe baza raspunsurilor de la Exercitiul 11.1, ar 
trebui să înţelegi deja mai bine care sunt 
propriile tale exigente existentiale si emotiile pe 
care le generează neimplinirea lor. Să analizăm 
raționamentul care cauzează aceste trăiri. 


Pasul 1: Identifica-ti gândirea iraţională 


Raționamentul principal care stă la baza 
perfectionismului existential arată astfel: 


1. Nu trebuie să se întâmple lucruri rele (de acest 
gen sau de altul). 


2. Prin urmare dacă se întâmplă lucruri rele (de 
genul cutare sau cutare) înseamnă că viata 
(sau lumea) în sine este rea. 


3. S-au întâmplat sau se vor întâmpla astfel de 
lucruri rele. 


4. Așadar viata (sau lumea) în sine este rea. 


Premisa 1 cere ca lucrurile rele de un anumit 
tip să nu se întâmple. De exemplu, să 
presupunem că pretinzi să nu îmbătrânești sau 
să nu mori niciodată. De aici, concluzia că, dacă 


acest lucru se întâmplă, întreaga ta viata e rea. E 
groaznică pentru că acest lucru n-ar trebui să se 
întâmple niciodată! Apoi confirmi ceea ce e de 
neconceput — cel puțin faptul că vei îmbătrâni, 
dacă nu mori prematur! În consecință tragi 
concluzia că întreaga ta viata este rea, chiar si în 
momentul prezent, pentru că vei îmbătrâni — 
sau vei muri înainte să îmbătrânești. 

Acum este rândul tău să formulezi 
raționamentul pe care se bazează 
perfectionismul tău existential. Exercitiul 11.2 te 
poate ajuta! 


Exercitiul 11.2. Identifica-ti rationamentul 


Fa urmatoarele exerciţii și notează rezultatele în 
jurnalul tău. 


1. La punctul 1 din Exercitiul 11.1, ai enumerat 
lucrurile rele cu care te confrunti. Acum alege 
unul care iti ridică dificultăți în mod deosebit 
sau cu care te-ai confruntat cel mai recent. 

2. Descrie acest neajuns al existenţei în cât mai 
puține cuvinte posibil: „Îmbătrânirea“, 
„Pierderea vederii“, „Pierderea unui copil“, 
„Pierderea locului de muncă“, „Holocaustul“, 
„Discriminarea persoanelor de culoare“ sau 
orice altceva. 

3. Pe baza răspunsurilor de mai sus, formulează- 
ti raționamentul în acest tipar. La subiectul 
global, completează fiecare afirmaţie cu ceea 
ce evaluezi negativ — lumea, viata personală 
sau viata în general: 


1. [Lucrul rau] nu trebuie să se întâmple. 
2. Prin urmare daca se întâmplă [subiectul 
global] este rau. 


3. Acest lucru rău [s-a întâmplat/se va 
întâmpla]. 
4. Prin urmare [subiectul global] este rau. 


Felicitări! Sablonul pe care l-ai completat este 
tiparul de raționament pe care îl folosești pentru 
a te simţi rău când ceri ca neajunsul existențial 
pe care l-ai descris sa nu se întâmple. 


Pasul 2: Respinge-ti premisele iraționale 


Acum, că ai identificat raționamentul pe care 
se bazează perfectionismul tau existential, hai 
să-i demontăm premisele iraționale. 


Respinge tirania lui trebuie 


Se mai întâmplă și chestii nasoale! E un lucru 
incontestabil. A pretinde că nu trebuie să se 
întâmple contrazice recunoasterea faptului 
incontestabil ca s-au mai întâmplat sau se vor 
mai întâmpla. Înţeleg că ai prefera să nu fie 
astfel, dar nu este același lucru cu a afirma că nu 
trebuie să se întâmple. De altfel, nu există nicio 
contradicție în a prefera ca un lucru să nu se 
întâmple, chiar dacă s-a întâmplat sau se va mai 
întâmpla. 


Respinge condamnarea vieții 


Premisa 2 este absurdă! Doar pentru că viata e 
plină de neajunsuri nu înseamnă că e în sine 
rea. Da, vei îmbătrâni și vei muri într-o bună zi 
sau vei muri și nu vei mai trece prin procesul 
îmbătrânirii, dar asta nu înseamnă că întreaga ta 
viata este rea! Ceea ce e adevărat pentru o parte 
nu este neapărat valabil pentru întreg. Nici 
oxigenul și nici hidrogenul luate separat nu sunt 
ude, dar combinate formează apa, care este udă. 


Bicarbonatul de sodiu este amar, ceea ce nu 
înseamnă că o prăjitură făcută cu acest agent de 
creștere este și ea amară. Atât viata ta, cât și 
lumea au câteva ingrediente amare. Dar asta nu 
face ca viaţa ta sau lumea să fie amare! 


Pasul 3: Identifica-ti virtutile calauzitoare 


Rationamentul tau perfectionist ar putea fi 
amuzant, dacă nu ar genera atâta stres și n-ar fi 
atât de autodistructiv. Din fericire, există o 
modalitate de a scăpa din ghearele acestui tipar 
de gândire: să-ți indrepti privirea o treaptă mai 
sus — adică spre virtuțile călăuzitoare care iti pot 
oferi un orizont mai luminos și mai însorit spre 
care să aspiri. 


Acceptarea necondiționată a vieții 


Când iti condamni viata, risti să arunci 
proverbialul prunc împreună cu apa din copaie, 
adică să nu vezi părțile ei bune. Acceptarea 
necondiționată a vieții înseamnă sa fii receptiv 
la tot ce aduce ea: și bune, și rele. 


Acceptarea necondiționată a lumii 


Asemenea vieților noastre individuale, lumea 
are și părți bune, și neajunsuri. Împăcarea cu 
lumea în care trăim înseamnă să imbratisam 
lucrurile ei bune, chiar dacă nu toate sunt 
perfecte. 


Gândirea științifică 


Adu-ti aminte de agentul nostru de vânzări 
care era convins că nu poate fi vorba despre 
altceva decât despre o forță malefică potrivnică, 
atunci când lucrurile mergeau prost în viaţa lui. 
Însă o minte lucidă, cu o perspectivă științifică 


asupra lumii, nu s-ar fi impotmolit in astfel de 
superstiții îndoielnice. O abordare științifică 
înseamnă să cauti explicaţii care se sprijină pe 
fapte. Ceea ce nu înseamnă că nu poti fi si 
religios, și științific; la urma urmei, cine a spus 
că religia și știința trebuie să se excluda reciproc? 
Insă religia ar trebui să te înalțe, nu să te 
adâncească într-un put întunecat al disperării. 


Pasul 4: Dobandeste înţelepciunea filosofică 
de la marii gânditori 


Așadar cum poti aspira la aceste trei virtuti, 
fiind înălțat, nu doborât, de cerințele tale 
iraționale de perfectionism existential? Mai știu 
câțiva înţelepţi minunati care ne pot oferi niște 
soluții constructive. 

Acceptarea necondiționată a vieții, în concepţia 
lui Friedrich Nietzsche, înseamnă să-ţi 
imbratisezi propriul destin. Nietzsche a fost un 
mare susținător al ideii de celebrare a vieții aici, 
pe pământ: „Vreau să învăţ tot mai mult a vedea 
drept frumusețe ceea ce este necesar în lucruri; 
în felul acesta voi deveni unul dintre cei ce 
infrumuseteaza lucrurile. Amor fati [iubeste-ti 
destinul]: aceasta sa fie de-acum incolo ceea ce 
iubesc!“ (Nietzsche, 1974, c. 4, par. 276). 

Permite-mi să-ți dau o idee despre ce vrea sa 
spuna Nietzsche. Am auzit odata discursul unei 
femei care a luat cuvantul la un eveniment 
organizat pentru angajați din domeniul 
serviciilor sociale. Femeia lucra ca agent de 
asigurări și a fost condusă pe scenă de un coleg. 
Cu câţiva ani în urmă, fusese victima unui atac 
violent, fiind orbită și lăsată să moară pe 
marginea drumului, dar reușise cumva să 
supraviețuiască. Ramasa invalidă, și-a pierdut 


locul de munca, iar sotul a abandonat-o. Aceasta 
femeie remarcabila ar fi putut sa se complaca 
intr-o viata de autocompatimire si furie pentru 
tot restul zilelor sale. În schimb, ea s-a 
recăsătorit și a devenit o apărătoare a victimelor 
violenței domestice — tema discursului său. 
Referindu-se la colegul care a condus-o pe scenă, 
a spus în glumă: „Mi-am cunoscut soţul într-o 
blind date" 

Pentru acceptarea necondiționată a lumii, Martin 
Buber, filosof existențialist din secolul XX, 
spune că trebuie să ai o relație Eu-Tu cu lumea. 
El pornește de la distincția între relația Eu-Ceva 
și Eu-Tu (Buber, 2000). Cineva se poate raporta 
la lume fie ca la un Ceva, fie ca la un lu: 


1. În relaţia Eu-Ceva, tratezi anumite lucruri din 
lume ca obiecte, separate de tine, care trebuie 
folosite sau manipulate pentru a-ţi satisface 
dorințele. Să te plângi că „buruienile alea 
blestemate au crescut din nou!“ înseamnă să 
te referi la gazonul tău ca la un obiect. 


2. În schimb, în relația Eu-Tu, orice distanță 
dintre tine și lume dispare și nu mai este vorba 
de satisfacerea intereselor sau dorințelor tale, 
pentru că lumea este pretuita în sine. 


Când afirmi „sunt în comuniune cu natura, 
iar natura este în comuniune cu mine“ 
înseamnă să te raportezi la ea diferit, să ai o 
relație de tip ,,Eu-Tu" cu gazonul, cu buruienile 
lui cu tot. Același lucru este valabil și pentru alti 
oameni. li poti vedea ca pe niște obiecte care 
trebuie manevrate sau ca pe niște ființe legate 
indisolubil de tine și de tot ceea ce există în 
univers! 


John Hick ne provoacă să ne imaginăm cum 
ar fi lumea fără prezența răului. Acest teolog din 
secolul XX este cunoscut pentru argumentul său 
privind „construirea sufletului“, potrivit căruia 
răul din lume este necesar pentru dezvoltarea 
unui caracter bun (Hick, 2007). Așadar, dacă nu 
ar exista primejdii, nu ar exista nici curaj; dacă 
nu ar exista boala, nu ar exista nici marile 
descoperiri medicale; dacă nu ar exista tristețe, 
nu ar exista compasiune; dacă nu ar exista 
lipsuri, nu ar exista caritate; dacă nu ar exista 
fapte rele, nu ar exista cainta sau iertare; și am 
putea continua astfel încă mult și bine. 

Dacă te-ai uitat vreodată cu atenție la o mica 
zonă întunecată de pe pânza unei opere de artă, 
s-ar putea ca aceasta să nu ti se fi părut 
frumoasă. Privită însă în contextul întregii opere 
de artă, percepi frumusețea uluitoare a 
întregului, care nu ar fi posibilă fără existența 
acelei pete întunecate. Nu e în niciun caz o 
pledoarie pentru mai mult rău în lume; cu toate 
acestea, să ai în vedere ansamblul general fără a 
rata proverbiala pădure din cauza copacilor 
poate fi un antidot remarcabil pentru disperarea 
profundă și autodistructivă. 

Pentru a avea o viziune științifică asupra lumii 
sau a vieții, William James recomandă adoptarea 
unui scepticism binevoitor. Acest filosof 
american din secolul XX, adept al 
pragmatismului, face distincția între „moralistul 
absolut“ (a se citi ,perfectionistul existential“), 
care cere ca lumea să fie în totalitate bună, și 
„cel care, în general, tratează lucrurile cu un 
inalt grad de scepticism binevoitor și de 
lejeritate“ (James, 1912). Amândoi adoptă o 
abordare științifică a lumii, dar numai cel de-al 
doilea acceptă realitatea bazată pe fapte. Când se 


întâmplă lucruri nedorite, scepticul bonom își 
ajustează viaţa pentru a se adapta la ele: „N-am 
pretins niciodată că nu se întâmplă lucruri 
urâte!“ În schimb, când idealurile moralistului 
absolut se lovesc de realitatea lumii, el nu 
dispune de libertatea de a-și sacrifica idealurile 
pentru a se împăca cu faptele, ci, dimpotrivă, 
devine „din ce în ce mai frustrat, descurajat și 
nedumerit de faptele lumii“. 


Pasul 5: Construieste-ti un plan rational de 
acțiune 


Modalitatile — prin care perfecționiștii 
existentiali fac fata lucrurilor rele care se 
intampla includ: 


1. Renuntarea la viata; cedarea 
2. Plansul irepresibil 

3. lritabilitatea 

4. Izolarea de ceilalți 


5. Descărcarea pe ceilalți — de exemplu, se iau 
de alții sau îi acuză 


6. Tergiversarea (amânarea planurilor sau a 
treburilor pe care intenționau să le facă) 


7. Consumul de alcool sau droguri pentru a se 
„simţi mai bine“ 


8. Mâncatul compulsiv — de exemplu, consumul 
excesiv de înghețată sau dulciuri 


9. Refuzul hranei 


10. Ideatia obsesivă — reluarea neîncetată a ceea 
ce s-a întâmplat, în discuţiile cu ceilalți ori în 


minte 


11. Refuzul de a se ridica din pat sau dormitul 
excesiv. 


Dar tu cum faci față în mod obișnuit 
situaţiilor nedorite? Completeaza Exercitiul 11.3 
pentru a răspunde la această întrebare. 


Exercitiul 11.3. Care sunt răspunsurile tale 
comportamentale? 


Gândește-te la dificultatea pe care ai selectat-o în 
Exercitiul 11.2, punctul 1, și răspunde la 
următoarele întrebări: 


1. Ai manifestat vreuna dintre reacțiile 
enumerate mai sus? Dacă da, care dintre ele și 
în ce fel? 

2. Fă o listă cuprinzătoare în jurnal cu toate 
reacțiile comportamentale pe care iti amintesti 
că le-ai avut la această situație. 


Ce ti-ar spune inteleptii sa faci altfel? 


lată ce ti-ar recomanda marii gânditori să faci 
diferit: 


NIETZSCHE 


T. Este contraproductiv să duci un război 
împotriva situațiilor dificile. Mai bine fă tot ce 
poti în situația data și acceptă provocarea de a 
descoperi ceva frumos chiar și în condiţii 
adverse. 


2. Atitudinea optimă ar trebuie să fie: „Ei bine, 
dacă ar fi să-mi traiesc viata din nou, aș alege 


să am exact aceeași soartă pe care o am 
acum: Amor fatil" 


3. Nu te gândi obsesiv la moarte, pentru că nu 
te va lăsa să trăieşti. În schimb, acceptă 
inevitabilitatea morții ca pe un motiv pentru a 
trăi plenar cât ești încă în viaţă. 


4. Umorul te poate ajuta uneori să surprinzi 
latura absurdă a existenței umane. De 
exemplu, femeia care a glumit afirmând că și- 
a întâlnit soțul la o „blind date" a evidenţiat 
ironia faptului că tragedia în care și-a pierdut 
vederea a avut drept consecință benefică 
întâlnirea viitorului ei sot. 


BUBER 


1. Bineînţeles cá nu poti mereu să ai relaţii de tip 
Eu-Tu. Mergi la magazin și, din motive 
practice, tratezi vânzătorul ca pe un furnizor 
util pentru nevoile tale — cu alte cuvinte, 
servindu-ti un anumit scop — și, prin urmare, 
ca pe un Obiect. Dar, din când în când, 
oprește-te și intră în relația de tip Eu-Tu cu 
lucrurile și oamenii pe care îi întâlnești, atât cu 
cei dragi, cât și cu necunoscutii! Transcende-ti 
nevoile și dorințele pentru a te contopi cu 
lumea, iar lumea cu tine. Da-ti voie să simți 
această uniune și conectare în interacțiunile 
de zi cu zi — când ieși la plimbare sau chiar și 
într-un mall aglomerat. 


HICK 


1. Nu te mai concentra la ceea ce este doar un 
fir de praf în univers. Viziunea ta mioapă îl 


poate face sa para mare, dar privește 
imaginea de ansamblu! 


2. Întrebă-te ce virtuti iti poti cultiva pentru a-ți 
depási problemele. Poti deveni mai curajos? 
Mai altruist? Mai iubitor? 


JAMES 


1. Actioneaza calculat; adoptă o atitudine de 
scepticism binevoitor, astfel încât, când se 
întâmplă ceva rău, să fii pregătit psihic să faci 
fata. 


2. Nu mai spori mizeria din univers sau din viata 
ta,  adáugándu-i propria nefericire și 
amaraciune. 


3. Mai bine, ai încredere cá poti gestiona 
situațiile dificile cu care te confrunti. Când iti 
spui că ești terminat, vei fi predispus să faci ca 
acest lucru să se întâmple. 


Exercitiul 11.4. Creeaza-ti planul de acțiune 


1. Identificá-ti reacţiile comportamentale. La 
Exercitiul 11.3, ai enumerat în jurnal multe 
dintre modurile în care îți amintesti că 
reactionezi cand te confrunti cu o situaţie 
neplacuta. Acum, gandeste-te la invataturile 
transmise de marii filosofi si ce ti-ar spune 
fiecare sa faci diferit. De exemplu, ce ti-ar 
recomanda Nietzsche sa faci diferit daca ai 
deveni obsedat de situatia ta si te-ai gandi la 
ea fara intrerupere? 

2. Construieste-ti planul de acţiune. Pe baza 
informaţiilor primite, alcătuieşte o listá 


creativa a lucrurilor pe care le-ai face diferit. 
Aceasta noua lista va fi planul tau de actiune! 


Pasul 6: Pune-ti in practica planul de 
actiune 


Acum e timpul să-ți pui planul în funcțiune! 
Asta te va ajuta să actionezi în direcţia cultivării 
virtuților tale călăuzitoare — acceptarea 
necondiționată a vieţii și a lumii și gândirea 
științifică. Înainte de a trece mai departe, reţine 
aceste trei idei-cheie: 


1. Dacă lumea sau viaţa ta nu ar trebui să conţină 
lucruri rele (sau prea multe lucruri rele), atunci 
aceste lucruri nu ar exista; dar asta este 
evident fals. 


2. Doar pentru că în lume sau în viata ta există 
lucruri rele nu înseamnă că lumea sau viata ta 
sunt rele în sine, întrucât ceea ce este adevărat 
pentru o parte nu este neapărat valabil și 
pentru întreg. 


3. Este  contraproductiv să te  torturezi, 
concentrandu-te la ceea ce este rău, deoarece, 
așa cum te-ar atentiona William James, nu faci 
decât să inrautatesti atât lumea, cât și propria- 
ti viata. 


Pentru a-ti pune in aplicare planul de actiune 
care te va ajuta să te impaci cu existența 
lucrurilor rele din lume, mergi mai departe la 
Capitolul 14. Poti continua cu celelalte capitole 
dedicate tipurilor — dar nu uita sa parcurgi mai 
întâi Exerciţiile 14.1 si 14.2. 


3 Literal (engl.): „întâlnire oarbă“. (N.r.) 


Capitolul 12 


Perfectionismul ordinii 


Celor mai mulţi dintre noi le place ordinea, 
nu-i așa? Când lucrurile sunt ordonate, 
organizate, sortate, curățate, îngrijite și fără pete 
inestetice, acestea pot fi mai ușor de gestionat, 
dar și de privit. Un birou dezordonat poate 
ascunde prezența unor acte importante; un 
dulap dezorganizat ne poate face să pierdem 
timp când ne pregătim să plecăm la serviciu. O 
zgârietură pe mașină, o pată pe covor sau un cos 
pe bărbie pot fi o priveliște dezagreabilă. Așadar 
ce este greșit în a dori ca lucrurile să fie îngrijite 
și atractive? Nu este nimic greșit în a dori sau a 
prefera acest lucru. Problema apare când cerem 
imperativ să se întâmple. 

„Și, mă rog, de ce ar trebui să suport pata 
aceea atât de urâtă?“ „De ce nu pot pretinde ca 
fiecare să curețe mizeria după el?“ „Nu e dreptul 
meu să trăiesc într-un mediu îngrijit, fără 
dezordine inestetică?“ 

Așa este, nu suntem obligați să suportăm 
petele, dacă putem scăpa de ele sau le putem 
evita. Însă n-avem cum să eradicăm toate 
lucrurile inutile și toată harababura la care 
putem fi expuși. Dacă pretinzi așa ceva, vei fi un 
drumet foarte nefericit. De ce? Pentru că lumea 
este în mod intrinsec imperfectă; deficienţele și 
dezordinea sunt inevitabile si fac parte din 
esenta ei: vei intalni pete de sange; rahat si pipi 
de caine; mucegai format din cauza umezelii; 
toalete blocate; poti avea nesansa sa fii martor la 
ravagiile facute de dezastrele naturale; pe masura 


înaintării in vârstă, vei observa excrescente 
inestetice pe corp; vor exista întreruperi in 
functionarea conform programului a mijloacelor 
de transport, din cauza unor accidente, erori sau 
chiar decese; ajunge sa te gandesti la harababura 
creata in mod natural de prezenta unui copil 
mic sau la inconvenientele datorate neatentiei 
noastre ori a celorlalti; si lista poate continua la 
nesfarsit. Cu siguranta, poti incerca sa atenuezi 
aceste lucruri, dar nu ai cum sa scapi in totalitate 
de dezordinea inerenta lumii reale. 
Perfectionistii ordinii sufera adesea de: 


1. Anxietate profunda cu privire la posibilitatea 
în care cineva sau ceva să facă mizerie sau să 
le deterioreze în orice alt mod bunurile 


2. Furie, chiar mânie, când le este stricat ceva ce 
le aparține, chiar dacă vinovatul e un copil 
mic ori un animal de companie 


3. Sentimente de vinovăție pentru că nu au 
curăţat ceva suficient de temeinic 


4. Depresie cauzată de faptul că nu reușesc să 
menţină suficientă ordine în gospodărie sau la 
locul de muncă. 


În cele ce urmează, să aruncăm o privire la 
câteva tipuri obișnuite de  perfectionisti ai 
ordinii pe care i-am cunoscut. 


Poliția curáteniei 


Barbatul despre care và vorbesc patrula prin 
casă în căutarea oricărei urme de mizerie. 
Prietenii și vecinii erau foarte impresionați de 
faptul că totul în casa lui arăta impecabil. Cu 
toții o considerau „o casă model“. Scaunele de la 


masa erau intotdeauna la locul lor, deoarece le 
cerea celor trei copii si soției să-și pună scaunele 
la loc imediat ce terminau de mâncat. Podelele 
erau lună și toți umblau doar în ciorapi. Pantofii 
trebuiau lăsați la intrare, fără excepţii! Dacă un 
membru al familiei care pleca se întorcea în casă 
dupa un obiect uitat, trebuia să se descalte, să 
recupereze obiectul și să se incalte din nou. 
Mobila era lustruită impecabil și nu exista un fir 
de praf. În fiecare seară cerceta prin casă în 
căutarea unor lucruri nelalocul lor ori a vreunei 
urme de pată și aproape întotdeauna părea să 
găsească ceva în neregulă. Apoi dădea ordine pe 
un ton panicat: „Să curăţaţi imediat mizeria 
asta!“ 


Mascarea semnelor de îmbătrânire 


Din cele mai vechi timpuri, frumusetea, 
simetria si proportionalitatea corpului uman au 
reprezentat o temă predilectă în operele de artă. 
Pe pânză sau în sculptură, artiștii au căutat să 
surprindă perfecțiunea ori reprezentarea ideală a 
corpului omenesc. Din nefericire, suficient de 
mulți oameni în carne și oase au încercat să-și 
transforme propriile trupuri în opere de artă 
ideale, modificând ceea ce le-a dăruit natura. Au 
căzut, de fapt, în capcana unui tip de 
perfectionism al ordinii care vizează propriul 
Corp. 

lată un exemplu elocvent în acest sens: o 
femeie în vârstă de 48 de ani, mamă a unei fete 
de 19 ani, devenise obsedată de corpul ei. 
Mândră să-și poată etala bustul augmentat, îi 
plăcea să împrumute hainele fiicei sale și se 
lăuda că poartă aceeași mărime. Apelase practic 
la toate produsele de umplere artificială și la 


toate implanturile imaginabile, monitorizandu- 
și atent si constant fiecare nou semn de 
îmbătrânire. Exigenta de a rămâne veșnic tânără 
a făcut-o pe această biată femeie să plătească 
scump, cu prețul anxietatii de a duce o bătălie 
pierdută. Ultima dată când am văzut-o, părea o 
caricatură bine conservată a ei înseși. 


Dezordinea iubitei 


Un fost client al meu mi-a mărturisit: „Îmi 
place ca totul să fie în perfectă ordine“. Așa că, 
atunci când prietena lui venea de la cumpărături 
și lăsa sacoșele pline pe canapelele lui, era pur și 
simplu devastat. Se apuca imediat să i le mute și 
să găsească locul potrivit în apartamentul său 
pentru fiecare obiect, ca să nu-i mai aglomereze 
sufrageria. Și, cu toate că nu îi reproșa prietenei 
sale că „făcea vraiște“ în locuința lui, era 
profund nemulțumit de aceste apucături și se 
gândea să se despartă de ea, pe considerentul că 
era „neglijentă“ și „haotică“. Din fericire, 
lucrând la depășirea cerintei sale perfectioniste 
de ordine, acest client a devenit mai puţin 
anxios și mai putin deranjat de obiceiurile post- 
cumpărături ale prietenei sale. 


Rutina 


„Am o rutină. După ce vin de la serviciu, iau 
cina, mă relaxez și apoi mă duc la culcare. 
Sâmbăta îmi dedic ziua familiei. Apoi, duminica 
după-amiază, mă uit la un meci.“ Acest bărbat 
căsătorit, tată al unui copil mic, își făcuse o 
rutină bătută în cuie; nu era vorba de o 
preferință, ci de o exigenta, prin urmare nu era 
dispus să facă niciun fel de rabat de la ea. De 
exemplu, când soția i-a sugerat să meargă toti 


trei la un film duminica dupa-amiaza, raspunsul 
a fost transant: „Nu! E ziua mea de meci!^, N-ai 
putea să faci o excepție, doar de data asta?“ 
„Nu!“ Această rigiditate crea în casă o stare 
constantă de tensiune. lată  consecventa 
procurată cu prețul disfunctionalitatii familiei! 


Incercarea de a face lemnul perfect 


Mărturisesc ca sunt si eu un soi de 
perfectionist al ordinii în curs de recuperare și, 
de-a lungul anilor, a trebuit să fac eforturi uriașe 
pentru a-l depăși. De exemplu, în tinerețe 
făceam mobilă din lemn, în primul rând pentru 
copiii mei. M-am apucat, în parte, fiindcă îmi 
plăcea latura artistică a lucrului în lemn, în parte 
pentru că am vrut să le ofer copiilor mei ceva 
foarte personal, ca un simbol al dragostei pe care 
le-o port, și în parte pentru că iubesc lemnul și 
nu prea găseam mobilă din lemn autentic la 
preţuri accesibile. Așadar era o activitate din care 
toată lumea avea de câștigat! 

Ei bine, mă trezeam șlefuind ore întregi, fără 
oprire, dar tot nu ieșea perfect. Cu cât încercam 
mai mult să scap de imperfectiuni, cu atât 
observam mai multe. Odată am devenit atât de 
frustrat încât am distrus intenționat o piesă de 
mobilier la care lucram. „Sau iese perfect, sau 
mai bine deloc!“ a fost prima mea premisă 
iraţională. Dar, uitându-mă apoi în jos la 
dezastrul pe care îl creasem, am avut o revelaţie 
care a inspirat o mare parte din munca mea 
ulterioară — și propria recuperare: „Totuși este 
lemn. Lemnul, prin natura lui, e imperfect, iar 
în asta constă de fapt toată frumuseţea acestui 
material!“ 


Într-adevăr, tocmai imperfectiunile îi dădeau 
lemnului farmecul special. În lipsa lor, ar fi 
putut fi orice bucată de scândură. Dar acel lemn 
aparte, cu toate imperfectiunile lui splendide, 
făcea ca mobila mea să fie unică și specială! Din 
momentul acela, am aplicat această viziune și la 
alte situaţii concrete din viata și mi-a fost de 
mare ajutor pentru a-mi depăși exigenta 
perfecțiunii. 

Acum e rândul tău să recunoști! În ce feluri 
pretinzi curățenie sau ordine? Reflectează asupra 
acestui aspect parcurgând Exercitiul 12.1. 


Exercitiul 12.1. Care sunt pretențiile tale de 
ordine? 


Gândește-te la următoarele întrebări și scrie-ti 
răspunsurile în jurnal. 


1. Pe baza a ceea ce ai citit până acum în acest 
capitol, noteaza-ti modurile în care ceri ordine 
sau curățenie. 

2. Ce simţi când cererile tale nu sunt satisfăcute? 
De exemplu, te simţi vinovat cand nu lași 
lucrurile în ordine? Esti neliniștit când alte 
persoane fac mizerie? Ești îngrozit când îţi 
apare ceva inestetic pe corp? 

3. Te poti recunoaște în vreunul dintre exemplele 
de perfectionism al ordinii oferite în acest 
capitol? Dacă da, cu care dintre ele și în ce 
privinta/e? 


Acum ţi-ai clarificat modul în care soliciti 
ordine și curăţenie în jur si care sunt emoţiile pe 
care le simți când aceste cerințe nu sunt 
îndeplinite. Prin urmare, hai să analizăm tiparul 
de gândire care stă la baza perfectionismului tau 


legat de ordine și sentimentele pe care acesta le 
generează. 


Pasul 1: Identifica-ti gândirea iraţională 


In mod obișnuit, raționamentul pe care se 
bazează perfectionismul ordinii arată in linii 
mari astfel: 


1. Acest lucru trebuie să fie perfect 
curat/ordonat. 


2. Nu este perfect curat/ordonat. 
3. Ceea ce este (cu totul) grav. 


4. lar asta nu pot suporta. 


Sa spunem ca, de pilda, în premisa 1 ceri ca 
gazonul sa fie in stare perfecta. Dar nu este in 
stare perfectă — pentru ca, de exemplu, tocmai 
ai observat câteva buruieni. Așadar deduci că 
gazonul este în totalitate prost și, ca atare, nu-l 
poti suporta. 

Acum completează Exercitiul 12.2 pentru a 
formula raționamentul care stă la baza 
perfectionismului tău în privința ordinii. 


Exercitiul 12.2. Identifica-ti rationamentul 


Parcurge următoarele exercitii si noteaza-ti 
răspunsurile în jurnal. 


1. La punctul 1 din Exercitiul 12.1, ai consemnat 
modalitățile prin care pretinzi curățenie sau 
ordine. Dintre acestea, alege exigenta cea mai 
frecventă sau care te preocupă cel mai mult. 

2. Descrie-o pe scurt — de exemplu: „Casa“, 
„Tenul“, „Biroul“, „Pardoseala“, „Rutina mea 


|^ 


zilnică“. 

3. Acum esti pregătit să-ţi formulezi 
argumentatia, completând acest model de 
rationament. În loc de ,ingrijit” sau 
„Ordonat“, selectează termenul cel mai 
potrivit: 


1. [Elementul ales] trebuie să fie perfect 
L, îngrijit“sau „ordonat“]. 

2. Nu este perfect [,„îngrijit“sau , ordonat" |. 

3. Prin urmare este (total) rău. 

4. Așadar nu-l pot suporta. 


Felicitări! Sablonul tău completat este 
raționamentul pe care îl folosești în mod obișnuit 
pentru a te supăra când exigenta ta de curățenie 
sau de ordine nu este satisfăcută! 


Pasul 2: Respinge premisele iraționale 


Acum ești pregătit să observi erorile conţinute 
în premisele tale. 


Refuză tirania lui trebuie 


Premisa 1 din raționamentul tău este absurdă! 
Orice lucru care trebuie să fie perfect îngrijit sau 
ordonat ar fi întotdeauna perfect îngrijit sau 
ordonat. Cu toate acestea, nimic în această lume 
nu este cu adevărat perfect îngrijit și ordonat, cu 
atât mai putin în permanenţă. Priveşte cu 
atenție chiar și cel mai atrăgător chip: cu 
siguranță vei observa mici imperfectiuni. Cele 
două parti nu sunt absolut simetrice; vei sesiza 
impurități ale pielii; și așa mai departe. Nicio 
ordine din această lume nu este absolut perfectă. 
Crezi că scaunul tău e complet împins sub 
birou? Cu ochiul liber, poate, dar în realitate, 


nu, deoarece obiectele au suprafeţe neregulate și, 
prin urmare, nu se aliniază perfect. 

Poate crezi că trebuie să existe o ordine 
aproape perfectă tot timpul. Dar, în mod evident, 
nu se întâmplă așa, lumea e plină de dezordine. 
Chiar și în cazul celor mai bine reglate 
mecanisme și protocoale apar din când în când 
defecţiuni, iar orice proces sau sistem implică o 
anumită cantitate de entropie — adică energie 
distribuită la întâmplare sau dezordine. Să 
recunoaștem: lumea nu este perfect curată și 
ordonată, iar tu duci o bătălie pierdută din start, 
pretinzând contrariul! 


Refuză să condamni 


Așadar lucrurile nu trebuie să fie perfect 
îngrijite sau ordonate și pentru că nu sunt astfel 
nu înseamnă că sunt complet rele. Evident, dacă 
locuinţa ta a ajuns în asemenea hal de dezordine 
încât nu mai găsești nimic, atunci e timpul 
pentru o curățenie de primăvară. Dar, cu 
siguranţă, nu aceasta este problema unui 
perfectionist al curáteniei ca tine, care pretinde 
mult peste pragul de ordine sau de curatenie 
necesar unei vieți multumitoare. Dacă ai 
pretinde o curăţenie perfectă pentru ca lucrurile 
să fie bune, atunci nimic — exact, nimic — nu ar 
fi niciodată bun, pentru că, după cum tocmai ai 
văzut, nimic nu este vreodată perfect curat sau 
ordonat. Mai mult, ceea ce este adevărat pentru 
o parte nu este neapărat adevărat pentru întreg. 
Iti amintesti ce am povestit despre lemn? Doar 
pentru ca fibra lui prezinta imperfectiuni nu 
înseamnă că lemnul în sine este un lemn rău sau 
că mobila făcută din acest lemn imperfect este o 


mobilă proastă. Dimpotrivă, imperfectiunile îi 
dau o anumită distincție! 


Pasul 3: Identifica virtuțile călăuzitoare 


Așadar a sosit momentul să privești dincolo 
de ideea obsesivă de a avea un univers ordonat. 
Poti face acest lucru cultivând virtuti precum 
acceptarea necondiționată a lumii si toleranța 
bazată pe cumpătare. Ne vom referi la fiecare 
dintre ele, pe rând. 


Acceptarea necondiționată a lumii 


În acest context, înseamnă să accepti lumea 
ca atare și toate părţile ei componente (corpul 
tău, casa, mobila, rutina, mediul de lucru) ca 
fiind în mod inerent imperfecte. Înseamnă să te 
simți ca acasă în această lume, în ciuda 
defectelor ei inevitabile, a imperfectiunilor, a 
lipsei de ordine și a hazardului. 


Toleranta 


Acceptarea necondiționată a acestei lumi 
imperfecte implică o altă virtute, cea a 
autocontrolului manifestat prin toleranţă fata de 
natura imperfecta a lumii. Aceasta înseamnă sa 
recunoști diferența dintre a nu o dori, dar a 
alege totuși să accepti lipsa de ordine din lucruri, 
și a nu fi capabil să o accepti, iar în lumina 
acestei distincţii, să-ți exerciti voinţa pentru a 
alege s-o accepti. 


Pasul 4: Dobandeste înţelepciunea filosofică 
de la marii gânditori 


Pentru a ajunge la acceptarea necondiționată a 
lumii, Platon ne sfătuiește să acceptăm natura 
efemeră și nestatornică a lumii materiale. În 


viziunea lui, lumea materială pe care o locuim 
este o copie imperfectă a lumii ideale, care există 
in ceruri (Platon, 2009). Așadar scaunul pe care 
stai nu este scaunul perfect, casa în care locuiesti 
nu este casa perfectă și tu nu ești tu cel perfect. 
Toate aceste manifestări fizice se vor dezagrega 
sau vor muri în cele din urmă. Nimic din lumea 
materială nu durează veșnic; prin esența ei, 
aceasta e supusă degradării și morţii. În această 
lume materială, perfecțiunea pur și simplu nu 
există, așa că, pentru a nu avea așteptări 
nerealiste, renunță la pretențiile tale! Priveste-te 
în oglindă. Ce observi? Este imaginea pe care o 
vezi perfectă? Nici vorbă! Fi bine, corpul tău 
material este și el un fel de reflexie sau copie 
imperfectă a idealului tău, care nu e de găsit 
nicăieri pe pământ. 

Platon a fost unul dintre gânditorii antici 
greci care au pus accent pe funcţionalitatea 
lucrurilor, considerând-o o dimensiune a 
frumuseții. Astfel, de pildă, chiar și lingura de 
lemn uzată poate fi frumoasă pentru că își 
îndeplinește exemplar utilitatea pentru care a 
fost creată (Celkyte). 

Sfântul Augustin, filosof și teolog roman din 
secolul al IV-lea e.n., ne sfătuiește să ne bucurăm 
de frumusețea întregului. De asemenea, el ne 
atrage atenţia să nu ne concentrăm cu obstinatie 
doar la o parte a unui obiect, așa încât „să nu 
mai putem percepe întregul, în care aceste 
fragmente supărătoare se îmbină în modul cel 
mai armonios și încântător cu putință“ 
(Augustin, 1871, c. XII, cap. 4). Și ne amintește 
că singura ființă cu adevărat perfectă prin 
definiție este Dumnezeu. Așadar, dacă iti spui că 
trebuie să fii un fel de zeu pământean, renunţă 
la asta! 


Pentru a învăța sd tolerezi imperfectiunea, 
îndemnul lui Epictet este următorul: „Nu cere ca 
evenimentele să se întâmple așa cum dorești, ci 
dorește ca ele să se întâmple exact așa cum se 
întâmplă și vei merge mai departe cu bine“ 
(Epictet, 1948; 8). Când spui ca nu suporţi 
anumite deficienţe sau lipsa de ordine, gândește- 
te la îndrumarea lui Epictet: acceptă faptul că 
lucrurile sunt așa cum sunt prin natura lor și 
străduiește-te să trăiești în consecință. Nu poti 
schimba alcătuirea naturală a lucrurilor (care 
este imperfectă), prin urmare este o pierdere de 
vreme refuzul de a o tolera (Epictet, 1916, c. I, 
cap. 12). 

Epictet ne mai transmite că „unele lucruri 
sunt în puterea noastră — opinia, motivaţia, 
dorința, aversiunea si... propriile noastre 
acțiuni“, în timp ce „altele nu sunt în puterea 
noastră, cum ar fi corpul, proprietatea, reputația, 
rolul și statutul nostru social și... tot ceea ce nu 
reprezintă propriile noastre acțiuni“ (Epictet, 
1948; 1). Așadar, în timp ce lucrurile exterioare 
sunt în afara controlului tău, modul în care 
gândești și reactionezi la ele stă în puterea ta, 
ceea ce înseamnă cà poti alege întotdeauna să 
accepti o stare de fapt. 


Pasul 5: Elaborează un plan raţional de 
acțiune 


Următorul pas este să valorifici aceste comori 
de înţelepciune pentru a-ți cultiva virtuțile 
călăuzitoare. Examinează mai întâi felul în care 
te comporti în prezent, reflectând la ceea ce ai 
putea face diferit,  inspirându-te din 
înțelepciunea marilor filosofi. 


lată câteva răspunsuri comportamentale 
comune pe care perfectionistii ordinii le adoptă 


adesea: 

1. Renuntarea la lucrurile (proiecte, planuri etc.) 
care nu sunt perfecte 

2. Invinovátirea celorlalți pentru cá nu reușesc să 
fie perfect curati sau ordonati 

3. Obsesia de a remedia orice imperfectiune 
minora (zgarietura, indoitura, pata, defect) 

4. Tergiversarea actiunilor al caror rezultat nu va 
fi perfect 

5. Investitia excesiva de timp si bani in scopul 
obtinerii unui corp perfect 

6. Hipervigilenta în elaborarea și/sau aplicarea 
procedurilor sau a regulilor 

7. Nerespectarea limitelor (cum ar fi încercarea 
de a remedia imperfectiuni ale altor persoane) 

8. Tendinta de a spune lucruri nepotrivite sau 
jignitoare despre aspectul fizic al altei 
persoane (cum ar fi mărimea nasului sau 
apariția unui coș) 

9. Refuzul de a socializa pentru că sunt stanjeniti 
de aspectul lor 

10. Abuzul fizic și/sau emotional fata de alte 


persoane (de exemplu, fata de copii sau 
partener) când sunt percepute ca nefiind 
suficient de curate sau ordonate. 


Acum sa vedem cum te descurci tu în 
situaţiile în care crezi că lucrurile nu sunt 


suficient de ingrijite sau ordonate. Exercitiul 
12.3 te va ajuta sa-ti clarifici acest aspect. 


Exercitiul 12.3. Care sunt reacţiile tale 
comportamentale? 


Gándeste-te la cerinta perfectionistá de ordine 
pe care ai identificat-o in Exercitiul 12.2, punctul 
1, si ráspunde la urmátoarele intrebári: 


1. Ai manifestat vreuna dintre reactiile frecvente, 
enumerate mai sus? Daca da, care dintre ele si 
In ce fel? 

2. Enumerá in jurnalul tau modurile in care stii ca 
reactionezi, din punct de vedere 
comportamental, cánd pretentia ta de ordine 
nu este satisfacuta. 


Ce ti-ar spune inteleptii sa faci altfel? 


Acum aruncă o privire la recomandările 
marilor filosofi. 


PLATON 


1. Nu te mai strădui să faci lumea să devină 
perfectă, pentru că oricum este doar o copie 
plină de imperfectiuni! 


2. Apreciază faptul că un lucru își îndeplinește 
bine funcția practică, pentru că și acest aspect 
îl poate face frumos, chiar dacă nu este 
perfect. De exemplu, poti locui într-o casă 
rezonabil de curată, nu trebuie neapărat să fie 
perfectă. 


3. Nu renunţa la lucruri pentru că nu sunt 
perfecte; a proceda astfel înseamnă a renunţa 


la viata! 


4. Nu mai cauta perfectiunea fizica, nici cand e 
vorba de corpul tau, nici al altcuiva; trupurile 
noastre tin de lumea materială, ceea ce 
înseamnă că se deteriorează și, în cele din 
urmă, mor. 


SFÂNTUL AUGUSTIN 


1. În loc să analizezi lucrurile la milimetru, 
stresându-te din cauza unui cusur minor, a 
unei pete sau a altui tip de imperfecţiune, 
caută frumusețea în cadrul întregului din care 
fac parte. 


2. Este contraproductiv să refuzi socializarea sau 
să renunti la planuri doar pentru că ti se pare 
că e ceva în neregulă cu aspectul tău. Ești 
frumos în integralitatea ta, iar asta este ceea 
ce contează cu adevărat! 


3. Dacă ai o dizabilitate, n-o lăsa să te împiedice 
să progresezi. Repet, suntem frumoși ca 
întreg — și, prin urmare, ești mult mai mult 
decât dizabilitatea ta. Cu siguranţă, ai alte 
capacităţi și aptitudini. Dezvoltă-le! 


4, Străduiește-te să te perfectionezi, dar nu uita 
că singura fiinţă perfectă este Dumnezeul! 


EPICTET 


1. În loc să spui nu pot accepta dezordinea 
anumitor lucruri, schimbă nu pot cu pot, 
pentru că sta în puterea ta să-ţi controlezi 
aversiunea. 


2. Deoarece iti poti controla si actiunile, fa un 
efort sa nu mai ruminezi pe tema defectelor 
lumii si mergi mai departe, accepta viata asa 
cum e. 


3. Trăiește dupa legile firii: acceptă faptul ca, prin 
natura lor, trupurile, casele, gazonul, rutina, 
birourile, mașinile și tot ce aparține lumii 
materiale nu sunt perfecte. Apoi nu mai 
amâna, nu mai renunţa, nu mai evita oamenii 
sau orice altceva ești tentat să faci pentru a 
nega natura. 


Esti pregătit acum să-ţi construiesti propriul 
plan de acţiune? Exercitiul 12.4 iti va fi de 
ajutor! 


Exercitiul 12.4. Creeaza-ti planul de acțiune 


1. Identificá-ti răspunsurile comportamentale. În 
Exercitiul 12.3, ai enumerat modalităţile prin 
care reactionezi comportamental cand o 
anumită cerință de ordine nu-ți este 
satisfăcută. Acum gandeste-te la ceea ce ti-ar 
putea spune inteleptii sa faci diferit. De 
exemplu, cum te-ar sfătui Sfântul Augustin să 
procedezi, dacă dezordinea din biroul tău te- 
ar împiedica să te concentrezi la ceea ce ai de 
făcut? 

2. Construieste-ti planul de acțiune. Pe baza 
acestor informaţii, alcătuiește o listă creativă a 
lucrurilor pe care le-ai face diferit. Această 
nouă listă va fi planul tău de acțiune! 


Pasul 6: Pune-ti in practica planul de 
actiune 


Acum e timpul sa pui in aplicare ceea ce ai 
învățat in acest capitol, inspirándu-te din 
înțelepciunea filosofilor pentru a-ţi cultiva 
virtuțile călăuzitoare acceptarea 
necondiționată a lumii și autocontrolul prin 
toleranță. Vei pune în aplicare planul de acțiune 
elaborat în Exercitiul 12.4. Când începi aceasta 
călătorie în direcţia unei schimbări constructive, 
te rog să retii aceste trei idei-cheie: 


1. Curatenia și ordinea perfectă sunt imposibile 
în lumea materială, întrucât toate obiectele 
fizice prezintă imperfectiuni și toate procesele 
presupun entropie. 


2. Deoarece nimic în lumea fizică nu este perfect 
îngrijit și ordonat, dacă pretinzi ca un lucru să 
fie perfect îngrijit și ordonat pentru a fi bun, 
atunci nimic nu poate fi bun. 


3. Doar pentru că o parte a unui lucru nu este 
îngrijită sau ordonată nu înseamnă că întregul 
nu este îngrijit sau ordonat, deoarece ceea ce 
este adevărat pentru o parte nu este neapărat 
adevărat pentru întreg. 


Pentru a-ți pune în practică planul de 
împăcare cu lipsa ordinii sau a curăţeniei 
perfecte din lume, treci mai departe la Capitolul 
14. Poţi continua cu alte capitole dedicate 
tipurilor de perfectionism, însă nu uita să 
parcurgi mai întâi Exerciţiile 14.1 și 14.2. 


Capitolul 13 


Perfectionismul ceriitudinii 


Perfectionistii certitudinii pretind siguranță 
cu privire la ceea ce se întâmplă în lumea 
materială — adică în lumea cotidiană a 
evenimentelor fizice (evenimente care au loc în 
spațiu si timp). Reacţiile emotionale primare pe 
care le experimentează acești perfectionisti în 
fata incertitudinii sunt anxietatea profundă si 
îngrijorarea excesivă. 


Definiţia perfectionismului certitudinii 


Acest tip de perfectionist pretinde certitudine 
despre lume. Asta înseamnă că solicită informații 
și garanţii absolute în legătură cu lumea, în 
special în ceea ce privește lucrurile rele care se 
pot întâmpla. Pentru perfectionistul certitudinii, 
nu este suficient să aibă dovezi că un lucru rău 
probabil nu se va întâmpla; el cere o garanţie de 
100% că nu se va întâmpla. 


Obiectele anxietatii si îngrijorării 


Perfectionistii certitudinii pot experimenta 
anxietate și îngrijorare în legătură cu: 


1. Evenimentele viitoare, în special în ceea ce 
privește posibilitatea de a se întâmpla lucruri 
rele. 


2. Evenimentele din trecut, în special în ceea ce 
privește posibilitatea să se fi întâmplat deja 
lucruri rele, despre care s-ar putea să nu știe. 


3. Evenimentele actuale, în special în ceea ce 
privește posibilitatea ca în prezent să se 
întâmple lucruri rele despre care ei nu știu. 


Incertitudinile legate de viitor ca obiect 
al anxietatii și îngrijorării 


Viitorul poate fi o sursă de incertitudine 
existențială. Cu toții trăim în prezent, care 
alunecă în mod constant în trecut; ceea ce am 
perceput cândva drept viitor se transformă în 
prezent și apoi devine trecut. Așadar viitorul este 
un lucru pe care nu reuşim niciodată să-l 
cunoaștem cu certitudine inainte de a se 
întâmpla. Această necunoaștere își poate pune 
amprenta pe plan emotional: 


1. Se va dovedi afacerea mea de succes? Voi 
reuși să trec peste această perioadă dificilă? 


2. Va fi bine copilul meu (pe care tocmai l-am 
dus la Urgenţe)? 


3. Voi fi concediat în următoarea etapă de 
restructurări bugetare? 


4. Voi reuși să respect termenul-limită, care se 
apropie cu repeziciune, pentru acest proiect? 


Deși, în astfel de cazuri, este firesc să simțim 
anxietate și îngrijorare în absenţa unei sigurante 
rezonabile, perfectionistii pretind certitudine în 
legătură cu ceva ce este în mod inerent incert, 
iar acest lucru le provoacă o anxietate intensă și 
debilitantă. 


Evenimentele din trecut ca obiecte ale 
anxietatii si îngrijorării 


Faptul de a nu sti daca s-a întâmplat sau nu 
ceva cu un posibil impact major asupra vietilor 
noastre poate fi, de asemenea, un motiv de 
anxietate $i ingrijorare: 


1. „A fost sau nu aprobat împrumutul meu?” 


2.,Am fost acceptata in acel program de 
studii?” 


3. „Am uitat oare să încui ușa cand am plecat?“ 
4. „A ajuns zborul ei cu bine?" 


5. „Rezultatele mele de laborator au fost 
negative?” 


In astfel de cazuri, perfectionistul certitudinii 
„abia așteaptă“ sa afle si cere o confirmare de 
100%, chiar dacă este destul de probabil ca totul 
să fie în regulă. 


Evenimentele din prezent ca obiecte de 
anxietate și îngrijorare 


Te-ai aflat vreodată într-o altă încăpere, 
așteptând rezultatele unei deliberări în curs de 
desfășurare? Dacă ai fost vreodată implicat într- 
un proces și ai avut de așteptat decizia unui 
juriu, atunci cunoști sentimentul. Ai da orice să 
auzi ce se vorbește înăuntru! 

Ai simţit vreodată un junghi puternic în 
piept? „Oare am un atac de cord?“ te întrebi. 
Într-adevăr, în astfel de cazuri, incertitudinea de 
a nu ști ce se întâmplă în momentul prezent 
poate constitui un alt motiv întemeiat de 


anxietate și îngrijorare. Din nefericire, exigenta 
certitudinii nu face decât să amplifice stresul 
contraproductiv al unei asemenea experienţe. 
Prin urmare mușchii pieptului se contractă și 
mai mult, iar durerea din piept se agravează! 


Anxietatea și îngrijorarea resimtite 
de perfectionistii certitudinii 


Este cât se poate de firesc să simțim o anumită 
doză de anxietate și îngrijorare în privința 
evenimentelor trecute, prezente și viitoare. Să 
nu știi dacă ai un atac de cord, dacă rezultatele 
analizelor de laborator semnalează prezența 
unui cancer ori dacă va supraviețui copilul tău 
poate fi descurajant. Din nefericire, alarma 
anxietatii/ingrijorarii perfectionistului 
certitudinii are urmátoarele caracteristici: 


1. Se declanseazá chiar si pentru lucruri mai 
putin serioase 


2. Începe să sune chiar si pentru posibilități 
îndepărtate sau infime de a se întâmpla ceva 
rau 


3. Este activată continuu si fără întreruperi, astfel 
încât, în momentul în care un atac de panică 
ori de anxietate se domolește, este foarte 
posibil să urmeze curând altul 


4. Afectează negativ capacităţile cognitive, 
precum gândirea rațională, memoria si 
percepția 


5. Creează un stres semnificativ atât în mediul 
familial, cât și la locul de muncă 


6. Poate duce la depresie. 


Urmatoarele exemple frecvente de 
perfectionism al certitudinii ilustreaza cat de 
debilitanta poate fi aceasta exigenta. 


Asumarea riscurilor si apoi refuzul de a le 
accepta 


Un barbat in varsta de 29 de ani se intreba 
constant daca nu cumva sufera de vreo boala 
fatală sau care îi pune viata in pericol. Când era 
obosit, suspecta leucemie, în ciuda semnelor 
evidente că nu dormise bine în noaptea 
precedentă. Ultima oară când am vorbit cu el se 
confrunta cu o altă „problemă“ majoră de 
sănătate. 


Când certitudinea nu este suficient de sigură 


Femeia la care mă refer în acest nou exemplu 
și-a trăit viata exact ca într-o închisoare. Teama 
de a-și asuma riscuri a determinat-o să refuze să 
conducă mașina, astfel încât se baza pe soţul ei 
când avea nevoie să ajungă undeva. De 
asemenea, refuza să mănânce la restaurant, 
considerând că nu era la fel de igienic ca în 
propria bucătărie. La aniversarea căsătoriei lor, 
soțul i-a făcut o surpriză, cumpărând două bilete 
de avion spre Hawaii. „Ce drăguţ din partea ta, 
iubitule!“ i-a răspuns ea. „Dar știi bine ce părere 
am despre zborul cu avionul. Biletele acelea sunt 
rambursabile?” 


Verificarea lucrurilor pentru siguranta 


O femeie de cariera se perpelea alergand zilnic 
de la serviciu si inapoi pentru a se asigura ca 
totul este in siguranta acasa. Uneori se intorcea 
pentru a verifica daca a scos din priza aparatul 
de cafea sau ondulatorul, alteori pentru a se 


asigura ca alarma de securitate a casei era 
pornită. (Îi era teamă s-o verifice online, de la 
distanţă, gândindu-se că ar putea-o dezactiva din 
greșeală.) „Sunt aproape sigură că am scos 
ștecherul din priză, dar nu sunt convinsă 
100%.“ Acest ritual nu s-a oprit la verificarea 
constantă a locuinței pentru a se asigura că 
sistemul de supraveghere funcţionează, ci s-a 
extins și la controlul constant al copiilor ei când 
aceștia erau la joacă; s-a manifestat și prin faptul 
că își întreba repetat soțul, care suferea de o 
afecțiune cardiacă, dacă se simte bine; și prin 
faptul că, de mai multe ori pe zi, verifica starea 
de sănătate a mamei ei. 


Frica de angajament 


Un bărbat de 45 de ani trăia de 10 ani 
împreună cu prietena lui, Wendy. Trecuseră deja 
cinci ani de la logodnă, dar el nu părea să 
găsească niciodată momentul potrivit pentru a 
face pasul decisiv, în ciuda îndemnurilor 
repetate ale femeii. „O iubesc din tot sufletul pe 
Wendy“, mi-a mărturisit el, „dar, nu înţeleg, de 
ce nu putem rămâne așa cum suntem? Căsătoria 
ar putea strica totul!“ Din nefericire, Wendy a 
decis să nu mai aștepte, a cunoscut pe altcineva, 
s-a căsătorit și, la scurt timp, a făcut și un copil. 
Așadar ceea ce îl speria cel mai tare pe acest 
domn s-a împlinit într-un final, fiindcă nu s-a 
hotărât să facă pasul cel mare. O lecție dură 
pentru a învăţa că viaţa presupune și riscuri. 


Să taci chitic, ca să nu dai greș 


Un fost client al meu, profesor de fizică, era 
capabil să țină o prelegere despre mecanica 
cuantică în fața unei săli pline cu sute de colegi, 


dar îi era greu să vorbească cu cineva între patru 
ochi. Întâlnirile cu femei i se păreau un chin. 
„Pur și simplu, nu am ce să spun, așa că stau 
acolo ca un papagal.“ De ce îi era atât de frică? 
„S-ar putea să spun ceva nepotrivit sau complet 
aiurea.“ Se afla într-un cerc vicios: stătea cu ele, 
fără să vorbească, pentru că exista riscul ca, 
vorbind, să o dea în bară. Dar, în final, a reușit 
oricum să facă exact acest lucru, tăcând. 


„Nu sunt sigură că pot respira“ 


Atacurile de panică pot fi teribile. Simti că te 
sufoci, că nu ai aer si cá nu poti face nimic care 
să te ajute. E normal să te înspăimânte o 
asemenea experienţă. Astfel a descris o studentă 
de 22 de ani prin ce trecea ori de câte ori intra 
într-un mall. În consecință, evita centrele 
comerciale și găsea tot felul de aranjamente 
ciudate, ca să-i facă alții cumpărăturile. 
Consultase un terapeut cognitiv- 
comportamental care îi dăduse sarcina de a 
vizita un centru comercial pentru a exersa 
abilitățile cognitiv-comportamentale învăţate în 
cadrul terapiei, dar avea ezitări în privința 
îndeplinirii ei. Am întrebat-o ce anume ar ajuta- 
o s-o ducă la îndeplinire, iar ea mi-a spus că are 
nevoie de o garanţie că nu va muri. 

Nu știu dacă a finalizat vreodată sarcina pe 
care i-o dăduse terapeutul, dar este evident că 
cerința ei  perfecționistă de certitudine a 
împiedicat-o să-și rezolve problema. 

Acum, cu ajutorul Exercitiului 13.1, aloca-ti 
puţin timp pentru a reflecta asupra situaţiilor în 
care pretinzi certitudine. 


Exercitiul 13.1. Care sunt nevoile tale 
de certitudine? 


Gandeste-te la urmatoarele intrebari si noteaza-ti 
răspunsurile în jurnal. 


1. Pe baza a ceea ce ai citit până acum în acest 
capitol, alcătuiește o listă cu lucrurile în 
privința cărora pretinzi certitudinea. Doresti 
certitudine cu privire la viitor, la trecut, la 
prezent? Dacă da, despre ce lucruri anume e 
vorba? Siguranţa că nu te vei îmbolnăvi, că nu 
vei face rău altcuiva sau că nu vei da greș ori 
certitudinea că aceste lucruri nu se vor 
întâmpla? Pretinzi să știi sigur că nu vei fi 
tratat rau de către ceilalți? Ti-e teamă să-ți 
asumi riscuri, chiar și relativ minore — de 
exemplu, vrei să ai certitudinea ca nu e o 
greșeală să vorbesti despre un lucru pe care il 
consideri important pentru tine? 

2. Ce simţi când ceri siguranţă totală în legătură 
cu aceste lucruri? Te simţi vreodată deprimat? 
Ai uneori simptome fizice — de exemplu, poti 
acuza o senzație de disconfort în piept, 
palpitatii sau greață? 

3. Te poti identifica cu vreunul dintre exemplele 
de perfectionism al certitudinii prezentate în 
acest capitol? Dacă da, cu care dintre ele și 
sub ce aspect/e? 


Cunoscând lucrurile pentru care pretinzi 
perfecțiune și modul negativ în care această 
exigenta te poate afecta emotional și fizic, sa 
trecem mai departe la metoda celor șase pași, 
care te poate ajuta sa te simți si să te descurci 
mai bine. 


Pasul 1: Identifica-ti gândirea iraţională 


Logica pe care se bazează perfectionismul 
certitudinii arată, în linii generale, astfel: 


1. Trebuie sa fiu intotdeauna absolut sigur ca nu 
se întâmplă lucruri rele sau anumite lucruri 
rele. 


2. Prin urmare, dacă nu sunt absolut sigur, 
trebuie sa mă îngrijorez si să má supar din 
cauza acestor posibilități rele. 


3. Nu sunt sigur că un anumit lucru rău nu se va 
întâmpla. 


4. Prin urmare trebuie să mă îngrijorez și să mă 
supăr din cauza acestei posibilități nefaste. 


După cum se vede, in premisa 1 pretinzi 
certitudinea cá nu se vor intampla lucruri rele. 
Din aceasta premisă deduci ca, dacă nu ai 
certitudinea ca nu se vor intampla, trebuie sa-ti 
faci griji si sa te superi in legatura cu 
posibilitatea ca ele sá se intàmple. Ai impresia cà 
e un fel de datorie specială să te simţi supărat. 
Apoi iti spui că nu esti sigur de un anumit lucru 
(de exemplu, posibilitatea ca afacerea ta să 
falimenteze). Și ajungi la concluzia că e de 
datoria ta să te simți îngrijorat și supărat de 
eventualitatea în care acel lucru s-ar întâmpla. 

Cu ajutorul Exercitiului 13.2, poți adapta 
acest tipar de raţionament la propria nevoie 
percepută de certitudine. 


Exercitiul 13.2. Identificá-ti rationamentul 


Parcurge următorul exercițiu si noteaza-ti 
răspunsurile în jurnal. 


1. La punctul 1 al Exercitiului 13.1, ai consemnat 
lucrurile în privința cărora pretinzi certitudine. 
Acum alege unul care iti dă frecvent sau chiar 
cel mai des bătăi de cap în acest sens. 


2. Descrie succint în ce constă cererea de 
certitudine pe care tocmai ai selectat-o — de 
exemplu, „Să nu fac un atac de cord“; „Să nu 
se imbolnáveascá Jimmy“; „Să nu pic 
examenul“; „Relația mea să nu se termine 
prost ca și celelalte“; „Colegii de birou să nu 
mă vorbească pe la spate”. 

3. Completeazá acest şablon,  adăugându-i 
pretenția ta de certitudine: 


1. Trebuie să fiu întotdeauna absolut sigur că 
nu se întâmplă lucruri rele sau anumite 
lucruri rele. 

2. Prin urmare, dacă nu pot fi sigur, trebuie sa 
mă îngrijorez și să mă supár din cauza 
acestor posibilităţi rele. 

3. Nu sunt sigur în legătură cu [ceea ce pretinzi 
să fie sigur]. 

4. Prin urmare trebuie sa mă ingrijorez si să 
mă supăr în legătură cu posibilitatea de a se 
întâmpla acest lucru rău. 


Felicitări! Șablonul completat de tine reprezintă 
raționamentul pe care îi utilizezi pentru a te 
necaji cand exigenta ta de certitudine nu este 
împlinită. 


Pasul 2: Respinge-ti premisele iraționale 


Acum analizează cu atenție necesitatea — acel 
„trebuie“ — din premisele tale, pentru a o 
demonta. 


Respinge tirania lui trebuie 


In raționamentul din Exercitiul 13.2 exprimi 
două necesități, una dedusă din cealaltă. 
Examinează necesitatea din premisa 1. Dacă ai 


putea avea cu adevarat o astfel de certitudine 
despre lumea fizica, nu te-ai insela niciodata cu 
privire la faptul ca se intampla lucruri rele. Dar 
de cate ori te-ai înșelat? Esti convins ca planul 
tău va avea succes și totuși ajunge să meargă 
prost. Ti s-a întâmplat și tie; mi s-a întâmplat si 
mie. Pentru că acesta este modul în care se 
desfășoară lucrurile în universul fizic. Poţi avea 
convingeri rezonabile în privința aceasta, însă 
nu certitudini. Prin urmare să pretinzi să ai ceea 
ce pur și simplu nu poti avea înseamnă să fii 
complet nerealist! 

Odată ce înţelegi că pur și simplu nu poti 
avea certitudini în privinţa lumii materiale, iti 
vei da seama că al doilea trebuie din premisa 2 e 
lipsit de sens. Ce rost are să te frámánti ca nu ai 
ceea ce nu poti avea? E un demers inutil si 
autodistructiv. Se presupune că te îngrijorezi 
pentru că nu vrei să se întâmple lucruri rele, dar, 
devenind atât de nefericit, de fapt faci să se 
întâmple ceva rău, deoarece îngrijorarea excesivă 
pentru ceea ce nu poti avea te streseaza fără a-ţi 
aduce vreun beneficiu major. 

„Dar oare nu tocmai îngrijorarea că se 
întâmplă lucruri rele mă va ajuta să-mi dau 
seama cum să le previn?“ Nu. Îngrijorarea ta este 
excesivă, depășește cu mult limita necesară 
pentru a lua măsuri de precauție rezonabile. 
Dimpotrivă, după cum s-a discutat în Capitolul 
1, anxietatea generată de emoţii intense, cum ar 
fi îngrijorarea excesivă, tinde de fapt să 
îngreuneze gândirea rațională pe care te-ai putea 
baza în situaţii neprevăzute. 


Pasul 3: Identifica-ti virtutile calauzitoare 


E timpul să-ți stabilești obiective și aspirații 
mai prielnice sănătății și fericirii tale. Astfel de 
obiective, care te pot ajuta să-ți depășești 
pretenția autodistructivă a certitudinii, includ 
următoarele virtuţi călăuzitoare. 


Capacitatea de previziune 


În acest context, a fi lucid și a poseda 
capacitate de prevedere înseamnă a face predicții 
cu privire la viitor pe baza unor dovezi și a 
accepta faptul inevitabil că aceste dovezi pot 
garanta cel mult probabilitate, în niciun caz 
certitudine. 


Gândirea științifică 


În cazul nostru, a gândi științific înseamnă a 
fi deschis să înveţi din greșelile tale într-un 
proces de tip „încercare și eroare“ si să accepti 
că, în cele din urmă, toate convingerile tale 
despre lumea fizică pot fi rectificate pe măsură ce 
dobândești noi informații. Astfel, vei privi actul 
cunoașterii ca pe un proces dinamic și continuu, 
nu ca pe un set de convingeri învechite și 
inalterabile. 


Capacitatea de decizie 


În acest context, capacitatea de decizie 
înseamnă sa ai încredere în puterea ta de a lua 
decizii si de a acţiona în temeiul unor hotărâri 
privind lumea fizică, bazate mai degrabă pe 
probabilitate decât pe certitudine. Nu-ţi pune 
singur piedici spunandu-ti că nu poti acţiona 

+ ? / 
sau decide decat daca esti sigur. 


Pasul 4: Dobandeste intelepciunea filosofica 
de la marii ganditori 


Dacă ai fi un om prevăzător, analitic si 
hotarat, ai mai pretinde certitudine? Raspunsul 
este categoric nu. Asadar ce ai putea face pentru 
a-ți exersa aceste virtuti? Marii intelepti din 
toate timpurile au câteva sfaturi utile pentru 
tine. 

Ca să ne dezvoltăm capacitatea de previziune, 
filosoful britanic din secolul al XVIII-lea David 
Hume ne atrage atenția să nu confundăm 
dovezile simțurilor, care ne oferă doar 
probabilitati, cu matematica, in care găsim 
certitudini (Hume, 2011, secțiunile 20-21). 
Indubitabil, 2 plus 2 este egal cu 4. Iti poti 
imagina un răspuns diferit, în care să fie egal cu 
5 sau 6, sau 10 000? Evident că nu! E un adevăr 
absolut si poti fi sigur de el. Dar cum rămâne cu 
întrebarea dacă vei primi o notă bună la examen 
sau dacă vei face o răceală urâtă luna viitoare? 
Poti fi sigur în privința unor astfel de chestiuni, 
de fapt? Nu, iti va spune Hume, pentru că iti 
poti imagina că e posibil s-o dai în bară la 
examen sau că vei lua o răceală de la un prieten 
care strănută și căruia îi curge nasul. Reţine: spre 
deosebire de matematică, lumea fizică se bazează 
pe probabilitate, nu pe certitudine! 

Pentru a avea un Spirit științific, Karl Popper, 
renumit filosof al științei din secolul XX, spune 
că trebuie să accepti posibilitatea că toate 
convingerile tale despre lumea fizică se pot 
dovedi false în viitor. Popper a atras atenţia că 
nicio concepție științifică nu este imună la 
posibilitatea de a fi infirmată (Popper, 1999). 
Așadar căutarea certitudinii în știință este 
absurdă. De exemplu, dacă ai o abordare 


stiintifica in ce priveste reusita afacerii tale, iti 
vei păstra mintea deschisă în legătură cu ceea ce 
iti poate aduce viitorul — poti avea șansa unor 
profituri mari, dar și neșansa unei recesiuni 
economice. Despre certitudini nici nu poate fi 
vorba! 

Pentru a ne dezvolta capacitatea de decizie, 
psihologul existentialist Viktor Frankl e de 
părere că trebuie să îmbrățișăm incertitudinea 
vieţii ca pe o condiţie a găsirii sensului și 
scopului (Frankl, 2006). Pretentia certitudinii iti 
ingradeste potențialul de a găsi un sens și un 
scop in viata, deoarece sensul si scopul apar doar 
cand esti provocat, iar rezultatele provocarilor 
sunt, prin natura lor, incerte, altfel nu ar mai fi 
provocări (Frankl). Așadar, in condiții de 
adversitate, lipsite de speranta, exista mai multe 
sanse sa gasesti un sens si un scop, deoarece cu 
cat incertitudinea este mai mare, cu atat mai 
mare este si provocarea! 

Pentru a dobandi siguranta, William James ne 
recomanda sa avem incredere in capacitatea 
noastra de a ne atinge obiectivul. James 
avertizeaza ca a pretinde certitudine poate fi, de 
fapt, chiar contraproductiv. Sa spunem ca te afli 
intr-o situatie din care singura scapare este un 
salt periculos; dacă te gândești prea mult la 
incertitudinea rezultatului, probabil iti vei 
pierde puterea de concentrare, vei fi copleșit de 
îndoială si riști să-ți pierzi viata. Pe de altă parte, 
dacă ai credința cà poti reuși, vei avea mai multe 
șanse de reușită (James, 1912). 


Pasul 5: Construieste-ti un plan rational de 
actiune 


A sosit momentul să-ți creezi propriul plan de 
acțiune. Poţi începe prin a analiza lucrurile pe 
care le faci în prezent ca urmare a pretentiei de a 
avea certitudine și să cauţi apoi inspiraţie în ceea 
ce te-au sfătuit inteleptii să faci diferit. Așadar ce 
comportamente ai în prezent și ce vrei să 
schimbi pe baza noilor tale revelații? 

lată câteva răspunsuri comportamentale 
frecvente ale perfectionistilor certitudinii: 


1. Procrastinarea (amanarea unei sarcini de lucru 
dificile) 


2. Luarea de decizii prin indecizie (nu actioneaza 
în fata unei oportunități, așa încât o pierd) 


3. Verificarea obsesivă a lucrurilor (de exemplu, 
nevoia de a se asigura că ușa este încuiată) 


4. Întreprinderea unor acțiuni inutile pentru a se 
„asigura“ (efectuarea de teste medicale inutile 
și costisitoare) 


5. Evitarea asumării unor angajamente (refuzul 
de a se căsători cu logodnica) 


6. Refuzul de a-și asuma riscuri (rămânerea într- 
un loc de muncă fără perspective, în loc de a 
căuta altul, poate mai satisfăcător) 


7. Refuzul de a vorbi, de teama că ar putea 
spune ceva greșit (rămân tacuti la o întâlnire 
de afaceri, chiar dacă au ceva util de spus) 


8. Îngrijorare și anxietate autodistructivă (se tem 
de posibilitatea de a nu face o treabă bună și 


astfel, prin stresul autoimpus, își îndeplinesc 
propria profeție). 


Acum este rândul tău să descrii răspunsurile 
tale comportamentale. Exercitiul 13.3 te poate 
ajuta în acest sens. 


Exercitiul 13.3. Care sunt răspunsurile tale 
comportamentale? 


În Exercitiul 13.2, pasul 1, ai ales un lucru în 
privinţa căruia de cele mai multe ori sau frecvent 
pretinzi certitudine. Acum răspunde la întrebările 
referitoare la această cerință. 


1. Ai manifestat vreunul dintre răspunsurile 
comportamentale obișnuite enumerate mai 
sus? Dacă da, care dintre ele și în ce fel? 

2. In jurnalul tau, alcătuiește o listă cât mai 


cuprinzătoare a reacțiilor tale 
comportamentale generate de pretenția 
certitudinii. 


Ce ti-ar spune inteleptii sa faci diferit? 


Cu siguranta, ai inteles deja ca obisnuinta de 
a pretinde certitudini este contraproductiva. 
Sfaturile marilor filosofi te pot ajuta să-ţi cultivi 
virtuțile călăuzitoare pentru a depăși acest 
obicei. 


HUME 


1. Acceptă faptul că, în lumea fizică, lucrăm doar 
cu probabilități. („Stiu ca nu pot fi absolut 
sigură că mâine va fi o zi senină așa cum 
prevede prognoza meteo, dar cu toate 
acestea îmi voi face planuri să merg la plajă!“) 


2. Coreleaza-ti gradul de siguranta cu dovezile 
disponibile. („Această analiză de sânge are o 
precizie de 99%, ceea ce consider că este 
suficient.") 


3. Indrázneste sa iei decizii sau sa actionezi, chiar 
si fárá certitudine, pentru cá, dacá astepti 
certitudinea, nu vei decide sau acţiona 
niciodată. („Cercetările mele de piaţă arată că 
afacerea are șanse rezonabile de a obține 
profit, așa că voi merge mai departe.") 


POPPER 


1. Fii întotdeauna deschis la posibilitatea ca pana 
și cele mai bine consolidate certitudini despre 
lumea fizică să poată fi infirmate de dovezi 
viitoare. In acest fel, iti vei putea revizui 
convingerile, pe masura ce devin disponibile 
noi informații. („Credeam ca atacurile mele de 
panică pot fi tratate doar cu medicamentele 
prescrise de psihiatru. Acum am citit că s-au 
făcut studii care dovedesc că și terapia 
cognitiv-comportamentala (CBT) poate fi 
eficienta. Voi cauta un terapeut CBT care sa 
ma ajute să-mi rezolv această problema.”) 


2. Oamenii învaţă prin încercare și eroare, prin 
urmare așteaptă-te să faci și greșeli. („Dacă ar 
trebui să fiu mereu sigur, cum aș mai putea 
învăţa ceva nou?" 


FRANKL 


1. Gaseste-ti un sens si un scop în viata, căutând 
să înveţi mereu lucruri noi. („Când am 
anunţat că voi studia filosofia, toată lumea m- 


a intrebat la ce-mi va folosi o diploma in 
filosofie. Acum mi se pare grozav ca pot invata 
minţile tinere sa gândească filosofic!") 


2. Viaţa este inevitabil riscantă.  Acceptă 
incertitudinea, asumandu-ti riscuri. (,N-as fi 
reusit niciodata daca mi-ar fi fost prea frica sa 
încerc!) 


JAMES 


1. Când te decizi să faci ceva, ai încredere în tine 
că vei reuși. („Știu că sunt vremuri grele, dar 
vom trece cu bine și prin asta!) 


Inspirat de înţelepciunea marilor gânditori, ce 
vei face diferit? Exercitiul 13.4 te va ajuta sa 
răspunzi la această întrebare. 


Exercitiul 13.4. Construieste-ti planul de 
actiune 


1. Identificá-ti răspunsurile comportamentale. În 
Exercitiul 13.2, ai selectat o situaţie în privinţa 
căreia pretinzi, de cele mai multe ori sau 
frecvent, certitudine. Apoi, în Exercitiul 13.3, 
ai enumerat răspunsurile tale 
comportamentale declansate de aceasta 
exigenta. Acum reflectează la sfaturile marilor 
înţelepţi și gândește-te ce ti-ar putea spune 
fiecare să faci diferit. De exemplu, dacă ţi se 
pare că viata ta e plictisitoare, dar ti-e teamă 
să-ți asumi riscuri pentru a o schimba, ce ti-ar 
recomanda Frankl să faci diferit? 

2. Creeaza-ti planul de acţiune. Pe baza ideilor 
primite, alcătuiește o altă listă cu lucrurile pe 


care le-ai face diferit. Fii creativ! Această noua 
listă va fi planul tău de acțiune! 


Pasul 6: Pune-ti în practică planul de 
acţiune 


Esti pregătit să-ți pui în aplicare planul de 
acțiune elaborat în Exercitiul 13.4? Acest plan te 
poate ajuta să-ți depășești obisnuinta de a cere 
certitudini, pe măsură ce iti cultivi tot mai mult 
virtuțile călăuzitoare  — capacitatea de 
previziune, gândirea științifică și puterea de 
decizie. Înainte de a trece mai departe, reține 
următoarele trei idei-cheie: 


1.Nu este nici măcar cu putință să avem 
certitudini cu privire la lumea fizică (lumea 
care există în timp și spaţiu), prin urmare nu 
este rațional să cerem acest lucru. 


2. Viaţa ar fi plictisitoare fără incertitudini, riscuri 
și întâmplare. 


3. Nu trebuie să fii sigur pentru a avea încredere! 


Felicitări pentru parcurgerea acestui capitol — 
și a oricăror altor capitole pe care le-ai citit. În 
Capitolul 14, vei începe să-ți pui în practică 
planul de acţiune. 


care le-ai face diferit. Fii creativ! Această noua 
listă va fi planul tău de acțiune! 


Pasul 6: Pune-ti în practică planul de 
acţiune 


Esti pregătit să-ți pui în aplicare planul de 
acțiune elaborat în Exercitiul 13.4? Acest plan te 
poate ajuta să-ți depásesti obisnuinta de a cere 
certitudini, pe măsură ce iti cultivi tot mai mult 
virtuțile călăuzitoare  — capacitatea de 
previziune, gândirea științifică și puterea de 
decizie. Înainte de a trece mai departe, reține 
următoarele trei idei-cheie: 


1.Nu este nici măcar cu putință să avem 
certitudini cu privire la lumea fizică (lumea 
care există în timp și spaţiu), prin urmare nu 
este rațional să cerem acest lucru. 


2. Viaţa ar fi plictisitoare fără incertitudini, riscuri 
și întâmplare. 


3. Nu trebuie să fii sigur pentru a avea încredere! 


Felicitări pentru parcurgerea acestui capitol — 
și a oricăror altor capitole pe care le-ai citit. În 
Capitolul 14, vei începe să-ți pui în practică 
planul de acţiune. 


Capitolul 14 


Punerea în aplicare a planului de 
acţiune 


Acest capitol te va ajuta să implementezi al 
șaselea și ultimul pas din procesul de depășire a 
celor zece tipuri de perfectionism abordate în 
această carte: punerea în practică a planului tău 
de acțiune! Ai parcurs cei cinci pași anteriori ai 
acestui proces în încercarea de a depăși un 
anumit tip — sau tipuri — de perfectionism. 
Aceasta înseamnă că ai efectuat cu atenţie toate 
exercițiile și cà ai folosit un jurnal pentru a-ţi 
consemna răspunsurile. Dacă încă nu ai făcut 
asta, asigură-te că termini înainte de a aborda 
acest capitol. 

Pornim cu Exercitiul 14.1. 


Exercitiul 14.1. incepe dezvoltarea noilor 
abilități! 


T. Cu prima ocazie, începe să pui în practică 
planul de acţiune pe care l-ai alcătuit într-un 
capitol anterior, realizând cât mai multe dintre 
lucrurile enumerate acolo. 


Pregateste-te să te simți descurajat. Va trebui 
să-ți exersezi mușchii voinţei pentru a începe sa 
traiesti în moduri noi și nefamiliare. Te-ai obișnuit 
să ceri perfecțiune și să  recurgi la 
comportamente autodistructive dictate de 
exigenta perfectionismului. Asadar scopul este sa 


inlocuim tendinta perfectionista cu o atitudine 
noua, constructiva, care: 


1.Se inspiră din înțelepciunea marilor 
gânditori. 


2. Promovează virtuțile călăuzitoare. 


Cu cât o vei exersa mai muit, cu atât va deveni 
mai ușor. Asa că incordeaza-ti mușchii voinței! Ai 
să reușești! 


2. Când faci aceste schimbări de comportament, 
tine cont de cele trei idei-cheie introduse la 
pasul 6. Recitește aceste idei în liniște, înainte, 
în timpul și după ce îți schimbi 
comportamentul. 

3. După ce pui în aplicare oricare dintre 
aspectele din planul comportamental, felicită- 
te și, cu prima ocazie, sărbătorește rasfatandu- 
te cu ceva care iti face plăcere. Este un lucru 
important! Nu te zgârci; meriti o recompensă. 
De fapt, pentru ca demersul să reușească, 
recompensele adecvate sunt esențiale! 


Acum ești pregătit pentru un exerciţiu de 
autoreflectie: 14.2. 


Exercitiul 14.2. Reflecteaza asupra experientei 
tale 


În timp ce reflectezi la următoarele întrebări, 
noteaza-ti gândurile în jurnal, astfel încât să poti 
revedea răspunsurile când te vei gândi să faci 
schimbări ulterioare: 


1. Ce elemente din planul de acțiune ai pus în 
practică? 


. Cum te-ai simţit cand ai făcut aceste schimbări? 


. Cum te simtiti acum, după ce ai făcut aceste 
schimbări? 


. Ai mai adăuga ceva la planul de acţiune? Dacă 
da, ce anume? 


. Ce ai învățat din punerea în aplicare a planului 
tău de acțiune? 


Postfa ta 


Mergem inainte! 


Te rog să continui să lucrezi cognitiv, 
comportamental și emotional asupra 
perfectionismului tău, repetând Exerciţiile 14.1 
și 14.2. Nu uita, cheia eliberării de obiceiurile 
perfectioniste autodistructive este practica. 

Aminteste-ti că fiecare capitol din carte, 
specific fiecărui tip de perfectionism, s-a încheiat 
cu o invitaţie de a parcurge Capitolul 14. Așadar, 
de fiecare dată când lucrezi cu un tip diferit de 
perfectionism la care ești predispus (asa cum 
indică Inventarul de autoverificare a exigentei 
perfecțiunii pe care l-ai realizat în Capitolul 2), 
ar trebui să urmezi planul de acțiune 
corespunzător acelui tip, după care poti explora 
și alte tipuri! Odată ce ai lucrat cu un anumit tip 
de perfectionism folosind metoda în șase pași, ai 
dobândit o înțelegere practică a acesteia. Acest 
alte tipuri de perfectionism. 

Nu în ultimul rând, așa cum am arătat în 
Capitolul 1, scopul exerciţiilor ghidate din 
volumul de fata este recuperarea, nu vindecarea! 
In calitate de perfectionist în curs de recuperare, 
vei fi supus regresului, așa că este important să 
continui să lucrezi cu ajutorul exerciţiilor din 
capitolele referitoare la tipurile tale de 
perfectionism. Cand îți spui: „Sunt vindecat, nu 
mai trebuie sa lucrez la asta“, esti cel mai 
vulnerabil în ce priveşte riscul recăderii. Mai 
degrabă spune-ți: „Mā descurce bine în 
recuperarea dupa perfectionismul meu. Asta nu 


inseamna ca sunt vindecat; trebuie sa continui 
să lucrez in această privinţă“. 

Răsplata pentru dedicarea ta constă în șansa 
eliberării de foarte mult stres — atât a ta, cât și a 
celor cu care trăieşti, lucrezi si socializezi, 
devenind astfel apt de a excela în activitățile 
semnificative ale propriei vieţi, prin strădania de 
a-ți dobândi virtuțile călăuzitoare. Sunt convins 
că ai început deja să experimentezi o reducere 
substanțială a stresului, pe măsură ce faci 
progrese în direcţia atingerii virtuților care te 
ghidează. Dar, nu uita, nu vei fi niciodată 
perfect — niciodată perfect respectuos fata de 
sine și fata de ceilalți, niciodată perfect autentic, 
niciodată perfect prudent. Nimeni nu va fi 
vreodată astfel. Dar poti continua să progresezi — 
acesta este scopul. 

Așa ca tine această carte și jurnalul la 
îndemână și continuă să faci treabă bună! 


Dr. Elliot D. Cohen 

